<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสสาวไทยสุดต้านเกาหลีศึกบิลลีจีนคิงคัพ <br>แต่กำลังใจยังดี-พร้อมลุยต่อปะทะ "มองโกเลีย"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รายการ “2026 บิลลี จีน คิง คัพ บาย เกนบริดจ์” เอเชีย/โอเชียเนีย กลุ่ม 1 ที่นิวเดลี ประเทศอินเดีย วันที่สอง ซึ่งจบลงเมื่อคืนวันที่ 8 เม.ย. 2569 ทีมนักเทนนิสสาวไทย ลงแข่งรอบพบกันหมด แมทช์ที่สอง พบกับทีมเกาหลีใต้</p>
<!-- /wp:paragraph -->

<!-- wp:paragraph -->
<p>คู่แรก ประเภทเดี่ยวมือสอง "ออมสิน" อัญชิสา ฉันทะ มือ 442 ของโลก ต้องปราชัยให้กับ แบค ดายอน มือ 342 ของโลก 0-2 เซต 3-6 และ 4-6</p>
<!-- /wp:paragraph -->

<!-- wp:paragraph -->
<p>ต่อมาในประเภทเดี่ยวมือหนึ่ง "อีฟ" พัชรินทร์ ชีพชาญเดช มือ 438 ของโลก พบกับ พัค โซฮยอน มือ 277 ของโลก ซึ่งนักหวดเกาหลีใต้งัดฟอร์มหวดที่เหนียวแน่นกว่าเก็บชัยชนะได้ 2-0 เซต สกอร์ 6-4 และ 6-1</p>
<!-- /wp:paragraph -->

<!-- wp:paragraph -->
<p>จากนั้นในประเภทคู่ ทีมไทยส่ง "แต้ว" ทรรศพร นาคหล่อ คู่กับ "บัว" กมลวรรณ ยอดเพ็ชร ลงสนามพบกับ แบค ดายอน กับ อี อึนฮเย ซึ่งเป็นคู่เกาหลีใต้ที่สามารถเอาชนะไป 2-0 เซต 6-4 และ 7-6 ไทเบรก 7-4</p>
<!-- /wp:paragraph -->

<!-- wp:paragraph -->
<p>สรุปแมทช์นี้ทีมไทย พ่าย เกาหลีใต้ 0-3 คู่ โดยในวันที่ 9 เม.ย. 2569 ทีมไทยมีโปแกรมลงแข่งรอบพบกันหมด แมทช์ที่สาม พบทีม มองโกเลีย</p>
<!-- /wp:paragraph -->

<!-- wp:paragraph -->
<p>นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมไทย กล่าวว่า ต้องยอมรับว่าการเจอเกาหลีใต้ทีมนี้เล่นกันค่อนข้างเหนียวมาก ทีมไทยพยายามหาจังหวะในการคุมเกม และ สู้กันเต็มที่ แต่กาหลีก็ยังไม่พลาด ขอชื่นชมนักกีฬาเล่นเต็มที่ โดยเฉพาะในประเภทคู่ทีมไทยตัดสินใจส่งน้องเล็ก กมลวรรณ ยอดเพ็ชร ลงสนาม ซึ่งก็ถือว่าสอบผ่าน แม้แรกๆจะตื่นเต้นเล็กน้อยแต่ก็ยังกลับมาอยู่ในฟอร์มได้ ส่วนแมทช์ต่อไปก็เจอ มองโกเลีย ที่แม้จะแพ้มาแล้ว 2 แมทช์ แต่เราก็ยังประมาทไม่ได้ ทุกคนก็พร้อมสู้เต็มที่</p>
<!-- /wp:paragraph -->

<!-- wp:paragraph -->
<p>"โค้ชเอ็กซ์" นายพชรพล คำสมาน กัปตันทีมไทย กล่าวว่า เกาหลีใต้เป็นทีมที่แข็งแกร่งอยู่แล้ว และรอบนี้เขามีความเหนียวแน่นมาก น้องๆพยายามสู้และมีหลายจังหวะที่เราได้เปรียบ แต่เพราะคู่แข่งเขาเองก็เต็มที่เช่นกัน ส่วนการเจอทีมมองโกเลีย ในแมทช์ที่สามนี้ เราก็หวังจะกลับมาคว้าชัยชนะอีกครั้ง เพื่อสร้างกำลังใจและโอกาสในการอยู่ระดับต้นๆของกลุ่ม เพราะยังมี อินโดนีเซีย และ นิวซีแลนด์ เป็นคู่แข่งเหลืออยู่ ซึ่งทีมไทยก็มีโอกาสชนะได้เช่นกัน</p>
<!-- /wp:paragraph -->

<!-- wp:image {"id":55636,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/667811238_1388938536602458_3301267239468046137_n-1024x683.jpg" alt="" class="wp-image-55636"/></figure>
<!-- /wp:image -->