<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#9100a3"}}} -->
<p class="has-text-align-center has-vce-bg-color has-text-color has-background" style="background-color:#9100a3;font-size:20px"><strong>"ปรัชญา" กอดคอ "ณัฐสิทธิ์" ซิวแชมป์คู่<br>แถมชิงกันเองศึกชายเดี่ยวหวดไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ครั้งที่ 3 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 ส.ค. ที่ผ่านมา ในประเภทชายเดี่ยว รอบรองชนะเลิศ "ณัฐ" ปรัชญา อิสโร นักหวดจากสงขลา วัย 26 ปี มือวาง 1 และมือ 12 ของไทย พกดีกรีเหรียญทองทีมชายในศึกซีเกมส์ ครั้งที่ 31 ลงสนามสู้กับ ภาธร หาญชัยกุล หนุ่มกรุงเทพฯ วัย 20 ปี มือวาง 4 และมือ 21 ของไทย ปรากฏว่า ปรัชญา ยังคงแข็งแกร่ง เล่นได้ตามมาตรฐานของตัวเอง คว้าชัยได้ 2 เซตรวด 6-3, 6-4 ทะยานสู่รอบชิงชนะเลิศได้ตามคาด
       ด้านชายเดี่ยว นัดตัดเชือกอีกคู่ "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี วัย 22 ปี มือวาง 3 และมือ 17 ของไทย ใช้ชั้นเชิงและความเฉียบขาดปราบรุ่นน้อง เดเมี่ยน คาร์ดด๊อก นักเทนนิสวัย 17 ปี ลูกครึ่งไทย-อังกฤษ มือ 40 ของไทย ได้ 2-0 เซต 6-3, 6-3 ณัฐสิทธิ์ ผ่านเข้าไปชิงชนะเลิศกับ ปรัชญา อิสโร ในวันอาทิตย์ที่ 7 ส.ค. 2565 เวลา 09.00 น.
       จากนั้นเป็นการแข่งขันประเภทคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา และในประเภทชายคู่ ปรัชญา กับ ณัฐสิทธิ์ ซึ่งเป็นคู่ชิงชนะเลิศในประเภทชายเดี่ยว ได้จับคู่กันลงหวดรอบชิงชนะเลิศและสามารถเอาชนะ ณัฏฐญุตม์ นิธิธนนนต์ จากอุดรธานี และ ศุภศิษฏ์ อภิธนวิทย์ จากนนทบุรี 2-0 เซต 6-3, 6-4 ปรัชญา และ ณัฐสิทธิ์ ได้ครองแชมป์ชายคู่ร่วมกันและรับเงินรางวัลไปแบ่งกัน 22,000 บาท
       ประเภทหญิงคู่ รอบชิงชนะเลิศ ศุภาพิชญ์ เกือรัมย์ (ปทุมธานี)-ทรรศพร นาคหล่อ (กทม.) ชนะ วรรษชล สวัสดี (พิษณุโลก)-กมลวรรณ บัวแย้ม (ชลบุรี) ด้วยสกอร์ 6-1Ret. (กมลวรรณ เจ็บไหล่) โดย ศุภาพิชญ์ และ ทรรศพร ได้ครองแชมป์หญิงคู่และรับเงินรางวัลร่วมกัน จำนวน 15,700 บาท
       ประเภทคู่ผสม รอบชิงชนะเลิศ ชญานนท์ แก้วสุทอ (สระบุรี)-ธมจันทร์ มอมขุนทด (นครราชสีมา) ชนะ ธมนพรรณ จงเลิศตระกูล (สิงห์บุรี)-วรชน รักษ์ปวงชน (กทม.) 2-0 เซต 6-4, 6-0 โดย ชญานนท์ และ ธมจันทร์ ได้ครองแชมป์คู่ผสมร่วมกัน และรับเงินรางวัลไปแบ่งกัน จำนวน 15,700 บาท</code></pre>
<!-- /wp:code -->

<!-- wp:image {"id":33249,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/B88AF6B1-04B9-4404-90E8-AA1AB0501BED-1024x732.jpeg" alt="" class="wp-image-33249"/></figure>
<!-- /wp:image -->