<!-- wp:paragraph {"align":"center","style":{"typography":{"fontSize":20},"color":{"background":"#d0dde2"}}} -->
<p class="has-text-align-center has-background" style="background-color:#d0dde2;font-size:20px"><strong>"แดนไทย-ณัฐลียา" เข้ารอบก่อนรองฯ ศึกไอทีเอฟที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ระดับเจ 30 รายการ "สลังงอร์ เจ30 ไอทีเอฟ เวิลด์ เทนนิส จูเนียร์ส 2025 ครั้งที่ 5" ที่ประเทศมาเลเซีย เมื่อวันที่ 19 มิ.ย.68 เป็นการแข่งขันรอบเมนดรอว์ ประเภทชายเดี่ยว รอบสาม แดนไทย ตาก้อง มือ 2,061 เยาวชนโลก เป็นมือวาง 14 ของรายการ เอาชนะ โยสุเกะ ฮิโนะ มือ 3,461 เยาวชนโลก ชาวญี่ปุ่น 2-0 เซต 6-2, 6-2 ผ่านเข้าสู่รอบก่อนรองชนะเลิศต่อไป ขณะที่ ธรรมะ โคศิริ นักเทนนิสเยาวชนไทย มืออันดับ 1,628 เยาวชนโลก และมือวาง 10 ของรายการ พ่ายให้ เซียะ หลู่ซวน มือ 1,381 เยาวชนโลก และมือวาง 8 ของรายการชาวจีน 0-2 เซต 6-7 (10-12), 0-6 ประเภทชายคู่ รอบก่อนรองชนะเลิศ ธรรมะ จับคู่กับ แดนไทย เป็นคู่มือวาง 6 พ่ายให้คู่มือวาง 3 จากจีน เซียะ หลู่ซวน และ จาง ฉาว มือ 1,071 เยาวชนโลก 0-2 เซต 1-6, 4-6</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสาม ณัฐลียา ชาลินสกี้ มือ 1,810 เยาวชนโลก และมือวาง 8 ของรายการ เอาชนะ ตง อี้ โจว มือ 2,029 เยาวชนโลก จากสิงคโปร์ และมือวาง 12 ของรายการ 2-0 เซต 6-4, 6-2 ผ่านเข้าสู่รอบก่อนรองชนะเลิศต่อไป ประเภทหญิงคู่ รอบก่อนรองชนะเลิศ ณัฐลียา จับคู่กับ เกว็น เอมิลี่ กุรเนียวาน มือ 1,448 เยาวชนโลกจากอินโดนีเซีย เป็นคู่มือวาง 2 พ่ายให้คู่ของ เฉิน จี้ถง มือ 1,827 เยาวชนโลกชาวจีน และ ลัลวา นัสวาธานี มือ 3,044 เยาวชนโลกขาวอินโดนีเซีย 0-2 เซต 3-6, 4-6</p>
<!-- /wp:paragraph -->

<!-- wp:image {"id":50268,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/509356597_1150480313781616_1391712931761277882_n-922x1024.jpg" alt="" class="wp-image-50268"/></figure>
<!-- /wp:image -->