<!-- wp:paragraph {"align":"center","style":{"typography":{"fontSize":20},"color":{"background":"#b8d5e2"}}} -->
<p class="has-text-align-center has-background" style="background-color:#b8d5e2;font-size:20px"><strong>"ณัฐลียา" ฉลุยเข้าก่อนรองฯเดี่ยว-คู่ศึก J60 สิงคโปร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนไอทีเอฟ รายการ "J60 สิงคโปร์ ไอทีเอฟ จูเนียร์ แชมเปี้ยนชิพส์" ที่ประเทศสิงคโปร์ เมื่อวันที่ 26 ส.ค.68 ประเภทหญิงเดี่ยว รอบสอง (16 คน) ณัฐลียา ชาลินสกี้ นักเทนนิสเยาวชนวัย 16 ปี ลูกครึ่งไทย-เยอรมัน มือ 1428 เยาวชนโลก สามารถพลิกเฉือนชนะ อิลิซ เวียร์ นักเทนนิสออสเตรเลีย ดีกรีมือวาง 5 ของรายการ มือ 1107 เยาวชนโลก 2-1 เซต ด้วยสกอร์ 6-7(8-10), 6-2 และ 6-4 ผ่านเข้ารอบก่อนรองชนะเลิศ (8 คน) ได้ทันที<br>นอกจากนี้ ณ้ฐลียา ยังได้จับคู่ กุยไรน่า เทรีย นักเทนนิสอินโดนีเซีย มือ 2814 เยาวชนโลก ผ่านเข้ารอบก่อนรองชนะเลิศ ประเภทหญิงคู่ได้อีกรายการ หลังในรอบแรกได้ช่วยกันเอาชนะ เอลิย่า เกรซ อินเวอร์นิซซี่ มือ 3601 เยาวชนโลกจากสิงคโปร์ กับ คลาวเดีย เชียร์วู้ด มือ 4253 เยาวชนโลกจากออสเตรเลีย 6-2 และ 6-1<br>ด้าน พิมพ์ลภัส ลิม เยาวชนวัย 16 ปี มือ 1897 เยาวชนโลก ลงแข่งประเภทหญิงเดี่ยว รอบสอง แพ้ ดาเนีย ดาเนียล่า ฮาซีล นักเทนนิสมาเลเซีย มือวาง 7 ของรายการ มือ 1334 เยาวชนโลก 3-6 และ 5-7<br>อย่างไรก็ตาม พิมพ์ลภัส ได้มาแก้มือในประเภทคู่ หลังจับคู่กับ ดาเนียลล่า คลาร่า ซูร์ยาปรานาท่า นักเทนนิสอินโดนีเซีย มือ 1125 เยาวชนโลก ลงแข่งรอบแรกเอาชนะ ชิโลห์ ลุยซ่า ครูซ นักเทนนิสฟิลิปปินส์ กับ ลิม ลิน ซี จากสิงคโปร์ ซึ่งทั้งคู่ยังไม่มีอันดับเยาวชนโลก 6-0 และ 6-3 ผ่านเข้ารอบก่อนรองชนะเลิศต่อไป<br>ส่วน จิณห์นิภา ตราชูวณิช เยาวชนไทยวัย 15 ปี มือ 1839 เยาวชนโลก จับคู่กับ เอ็มม่า ลัม ซิงห์ จากสิงคโปร์ มือ 1712 เยาวชนโลก ตามโปรแกรมประเภทหญิงคู่ รอบแรก ต้องลงแข่งกับ ตง ยี่ ซู มือ 1978 เยาวชนโลก กับ อึ้ง ไค หนิง มือ 1417 เยาวชนโลก คู่นักเทนนิสสิงคโปร์ แต่ปรากฎว่า ยังไม่ทันได้ลงแข่งคู่นักหวดเจ้าถิ่นได้ขอถอนตัวทำให้คู่ของ จิณห์นิภา ชนะผ่านและเข้ารอบก่อนรองชนะเลิศแบบไม่เสียเหงื่อ<br>(แฟ้มภาพ)</p>
<!-- /wp:paragraph -->

<!-- wp:image {"id":51591,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539247180_1205308574965456_6233717131453589024_n-1024x683.jpg" alt="" class="wp-image-51591"/></figure>
<!-- /wp:image -->