<!-- wp:paragraph {"align":"center","textColor":"vce-bg","style":{"color":{"background":"#000fa3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#000fa3;font-size:22px"><strong>"ไอซ์" รวบแชมป์-"นโม" ขึ้นแท่นชายเดี่ยว<br>หวดเก็บแต้มเอเชีย "แอลทีเอที เอเชี่ยนฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 5 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 ต.ค. 2566 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัล
       ประเภทชายเดี่ยว รอบชิงชนะเลิศ นักเทนนิสไทยโคจรมาพบกัน "เต" เตชธรรม ศรีเสน มือวาง 3 และมือ 105 ของเอเชีย พบกับ "นโม" ธรรมะ โคศิริ มือวาง 6 และมือ 152 ของเอเชีย ผลปรากฏว่า ในแมทช์นี้ ธรรมะ เล่นได้ดี เป็นฝ่ายเอาชนะได้ 2 เซตรวด 6-3, 7-5 คว้าแชมป์ไปครอง ซึ่งนับเป็นสมัยแรก พร้อมรับคะแนนสะสมอันดับเอเชีย 200 แต้ม ส่วน เตชธรรม รองแชมป์รับ 133 แต้ม
       ด้านหญิงเดี่ยว รอบชิงชนะเลิศ ระหว่างนักเทนนิสไทย "ไอซ์" ปวีณอร นวลศรี มือวาง 1 และมือ 16 เอเชีย ยังคงแข็งแกร่ง ใช้การหวดที่หลากหลาย เอาชนะ "ลูกตาล" ภัทรวดี ชนะวงศ์ ที่ยังไม่มีอันดับเอเชีย ได้ 2-0 เซต 6-1, 6-0 คว้าแชมป์ไปครอง พร้อมรับคะแนนสะสมอันดับเอเชีย 200 แต้ม ขณะที่ ภัทรวดี ในฐานะรองแชมป์ ได้รับ 133 แต้ม จากผลงานของ ปวีณอร เป็นการได้แชมป์รายการนี้นับเป็นครั้งที่ 4 ของปี 2566
       นอกจากนี้ ปวีณอร ยังได้แชมป์ประเภทหญิงคู่อีกด้วย โดยจับคู่กับ วิกตอเรีย อเล็กเซย์กีน่า จากสิงคโปร์ เป็นคู่มือวาง 1 ของรายการ ช่วยกันหวดเอาชนะ ภัทรวดี ชนะวงศ์ กับ แพรวา เทพหัสดิน ณ อยุธยา ในรอบชิงชนะเลิศ 2-0 เซต 6-1, 6-2 โดยคู่ปวีณอรได้คะแนนคนละ 50 แต้ม ส่วนคู่รองแชมป์ได้คนละ 30 แต้ม
       ประเภทชายคู่ รอบชิงชนะเลิศ สองพี่น้อง เตชธรรม ศรีเสน กับ ตรัย ศรีเสน คู่มือวาง 1 ของรายการ ผนึกกำลังหวดเอาชนะ ธรรมะ โคศิริ กับ พิระภัทร พิระภาค 2-0 เซต 6-2, 6-0 คว้าแชมป์ไปครองร่วมกัน โดยคู่พี่น้องได้คะแนนคนละ 50 แต้ม ส่วนคู่รองแชมป์ได้คนละ 30 แต้ม</code></pre>
<!-- /wp:code -->

<!-- wp:paragraph -->
<p>ข่าว : ฐานทัพ สุขสำราญ<br>ภาพ : กษิดิศ สำเร็จ</p>
<!-- /wp:paragraph -->

<!-- wp:image {"id":39779,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3622-1024x683.jpeg" alt="" class="wp-image-39779"/></figure>
<!-- /wp:image -->