<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4e00a3"}}} -->
<p class="has-text-align-center has-vce-bg-color has-text-color has-background" style="background-color:#4e00a3;font-size:22px"><em><strong>เดวิสคัพไทยพร้อมดวลนิวซีแลนด์<br>"กษิดิศ" ประเดิมสนามลุ้นแต้มแรก</strong></em></p>
<!-- /wp:paragraph -->

<!-- wp:code -->
<pre class="wp-block-code"><code>       ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "เดวิสคัพ 2023" เวิลด์กรุ๊ป 2 ทีมชาติไทย พบกับ ทีมชาตินิวซีแลนด์ ระหว่างวันที่ 15-16 ก.ย.2566 ณ ไอแอลที สเตเดี้ยม เมืองอินเวอร์คาร์กิลล์ ประเทศนิวซีแลนด์ ล่าสุด เมื่อวันที่ 14 ก.ย. ที่ผ่านมา ได้มีพิธีประกบคู่แข่งขัน โดย นายวราวุธ ภู่อภิญญา เอกอัครราชทูต ณ กรุงเวลลิงตัน ให้เกียรติเป็นประธานจับสลากประกบคู่แข่งขันในโอกาสนี้ด้วย
       ผลการประกบคู่ วันที่ 15 ก.ย. ประเภทเดี่ยวสลับมือ คู่แรก "บูม" กษิดิศ สำเร็จ เดี่ยวมือ 2 ไทย จะพบกับ รูบิน สตาแธม เดี่ยวมือ 1 นิวซีแลนด์ จากนั้นคู่สอง "แม็กซิ" แม็กซิมัส ภราพล โจนส์ เดี่ยวมือ 1 ไทย จะพบกับ อาจีท ไร เดี่ยวมือ 2 นิวซีแลนด์
       วันที่ 16 ก.ย. แข่งขัน 3 คู่ โดยเริ่มจากประเภทคู่ "ณัฐ" ปรัชญา อิสโร และ "จูเนียร์" วิชยา ตรงเจริญชัยกุล พบกับ ฟินน์ เรย์โนลด์ส และ อาร์เต็ม ซิทัก ต่อด้วยประเภทเดี่ยวชนมือ แม็กซิมัส ภราพล โจนส์ พบกับ รูบิน สตาแธม และ กษิดิศ สำเร็จ พบกับ อาจีท ไร โดยรวม 2 วัน จะมีการแข่งขันทั้งหมด 5 คู่ ทีมที่คว้าชัย 3 ใน 5 คู่ เป็นผู้ชนะ และแต่ละคู่ใช้ระบบแข่งขันชนะ 2 ใน 3 เซต
       "กัปตันเบิ้ม" ดร.ธนากร ศรีชาพันธุ์ กัปตันทีมเดวิสคัพไทย เปิดเผยว่า การจับสลากประกบคู่ ซึ่งตามระบบจะให้มือ 1 เจอกับมือ 2 ก่อน โดยคู่แรก กษิดิศ จะพบกับ รูบิน สตาแธม ถ้าตามสถิติเฮดทูเฮด เคยเจอกันเมื่อปีที่แล้วที่ จ.เชียงราย ผลัดกันชนะคนละครั้ง ถือเป็นสถิติที่น่าสนใจ อย่างไรก็ตาม มั่นใจว่าการฝึกซ้อมและการแข่งขันที่ผ่านมาของกษิดิศในแง่ของผลงาน ความพยายาม และจากการที่ได้พูดคุย กษิดิศถือว่ามีความพร้อมจริง ๆ
       ดร.ธนากร กล่าวว่า ส่วนคู่ที่สอง ดาวรุ่งดวงใหม่ของทีม แม็กซิมัส ภราพล โจนส์ จะพบกับ อาจีท ไร โดยคู่นี้ไม่เคยเจอกันมาก่อน สำหรับ แม็กซิมัส แม้เป็นการเล่นเดวิสคัพครั้งแรก แต่ผ่านการคว้าแชมป์รายการ 15,000 ดอลลาร์มาแล้ว 2 ครั้ง ที่ จ.นครศรีธรรมราช ที่เพิ่งจบไป เพราะฉะนั้นความมั่นใจจากที่ได้แชมป์รายการอาชีพมาก่อนแข่งเดวิสคัพครั้งนี้ ก็เป็นความกระหายที่อยากจะเล่นในนามทีมชาติครั้งแรก ทำให้เชื่อว่าความตั้งใจความพยายามตรงนี้จะช่วยให้ แม็กซิมัส สามารถเล่นได้อย่างเต็มที่เพื่อประเทศชาติ
      "จากผลประกบคู่ ผมมองว่าโอกาสอยู่ที่ 50-50 เชื่อว่าเรามีโอกาส ถ้ามองจากฝีมือและผลงานของมือเดี่ยวทั้ง 2 คนของไทย น่าจะเป็นต่อนิด ๆ และหวังว่าในวันแข่งขันจริง จะได้เห็นอย่างน้อย สกอร์ 1-1 แต่ถ้าดีกว่านั้น อยากได้ 2 แต้มก่อน ก็เป็นความหวังของทีมเดวิสคัพไทยที่มาครั้งนี้ เพื่อความตั้งใจอย่างที่ผู้ใหญ่ให้กำลังใจมาว่า ขอให้นักกีฬาเล่นให้เต็มที่ อยู่กันแบบรักสามัคคี ส่วนเรื่องผลแพ้ชนะก็เป็นเรื่องของกีฬา แต่เราก็จะพยามทำให้เต็มที่ครับ" กัปตันเบิ้ม กล่าว
       กษิดิศ สำเร็จ เดี่ยวมือ 2 ของทีมไทย ที่จะลงสนามเป็นคนแรก กล่าวว่า จากผลการจับสลากประกบคู่ ถือว่าเป็นไปตามความคาดหมาย ตนจะพบกับ รูบิน สตาแธม ที่เคยแข่งขันกันเมื่อปีที่แล้ว การลงแข่งขันเป็นคนแรกสำหรับตัวเองนั้น รู้สึกดีใจมากกว่าที่ได้เล่นเป็นคนแรก ก็ขอกำลังใจจากทุกคนที่อยู่ทางบ้านและที่อยู่ที่นี่ ขอให้ช่วยส่งกำลังใจมาเชียร์นักกีฬาเทนนิสไทยทุกคนด้วย
        ขณะที่ แม็กซิมัส ภราพล โจนส์ กล่าวว่า รู้สึกดีที่ได้เป็นตัวแทนมาแข่งขันในนามประเทศไทย และไม่เคยแข่งขันกับ อาจีท ไร มาก่อน ขอกำลังใจจากแฟนกีฬาชาวไทยทุกคนด้วย ตนก็จะสู้เต็มที่และทำให้ดีที่สุด</code></pre>
<!-- /wp:code -->

<!-- wp:image {"id":39245,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3523-1024x681.jpeg" alt="" class="wp-image-39245"/></figure>
<!-- /wp:image -->