<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a375"}}} -->
<p class="has-text-align-center has-vce-bg-color has-text-color has-background" style="background-color:#00a375;font-size:20px"><strong>"ศุภวัฒน์" ปราบเวียดนาม<br>ทะยานตัดเชือกหวดไอทีเอฟ<br>ประเภทคู่ได้คู่ชิงชนะเลิศแล้ว</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 5 รายการ "แอลทีเอที-ไอทีเอฟ จูเนียร์" ครั้งที่ 2 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 ส.ค. 2565 ในประเภทเดี่ยว เป็นการแข่งขันรอบก่อนรองชนะเลิศ
       ประเภทชายเดี่ยว "น็อต" ศุภวัฒน์ แซ่อุ้ย นักหวดดาวรุ่งไทย วัย 16 ปี มือวางอันดับ 1 ของรายการ และมือ 290 เยาวชนโลก เดินหน้าทำผลงานได้ดีต่อเนื่อง เล่นได้ตามมาตรฐานของตัวเอง เอาชนะ อันห์ ฟาม ลา หวง นักหวดเวียดนาม วัย 16 ปี มือวางอันดับ 5 ของรายการ และมือ 871 เยาวชนโลก ได้ 2 เซตรวด 6-2, 6-4 ศุภวัฒน์ ทะยานสู่รอบรองชนะเลิศ ไปพบกับ จาง หมิงหุย จากจีน ที่ล้ม "เต็ง 4" เหวียน ควง วินห์ จากเวียดนาม 2-0 เซต 6-3, 6-3
       ด้าน "บัว" กมลวรรณ ยอดเพ็ชร นักเทนนิสดาวรุ่งไทย วัย 14 ปี มือวางอันดับ 1 ของรายการ และมือ 504 เยาวชนโลก ผ่านเข้ารอบรองชนะเลิศโดยไม่ต้องออกแรงหวด เนื่องจากคู่แข่งขัน เฉิน หยี่รู นักหวดจากจีน มีเหตุต้องเดินทางกลับประเทศ ส่งผลให้ กมลวรรณ ได้ชนะผ่าน และจะลงหวดนัดตัดเชือกกับ โซเอดะ คันนะ จากญี่ปุ่น ที่ชนะ กมรวรรณ ก้อนศิลา ของไทย 2-0 เซต 6-1, 6-1
       หลังจากนั้น กมลวรรณ ได้จับคู่กับ "แอ๊ตต้า" พิมพ์มาดา ทองคำ เป็นคู่มือวาง 1 ของรายการ ลงแข่งขันประเภทหญิงคู่ รอบรองชนะเลิศ และช่วยกันหวดเอาชนะ โหว ย่าหนาน จากจีน และ โซเอดะ คันนะ จากญี่ปุ่น 2-1 เซต 6-4, 5-7 และซูเปอร์ไทเบรก 10-6 ได้เข้าไปชิงชนะเลิศกับ นากาซาวะ อาโอกะ จากญี่ปุ่น และ ดาเรีย นาซาเรนโก้ คู่มือวาง 2 ที่ตัดเชือกชนะ พรนภัส หงส์จำรัสศิลป์ และ เนา ฟ่าง จี้อี้ จากมาเลเซีย คู่มือวาง 5 ได้ 2-0 เซต 6-0, 6-1
       ในส่วนผลการแข่งขันคู่อื่น ชายเดี่ยว รอบก่อนรองชนะเลิศ คุณานันท์ พันธราธร แพ้ วินห์เหียน ตรวง (มือวาง 3-เวียดนาม) 3-6, 6-1 และ 0-6 เจิ้งหยู ซุน (จีน) ชนะ โจวิน เรย์ ปาสคัว (มือวาง 2-ฟิลิปปินส์) 6-3, 7-5
       หญิงเดี่ยว รอบก่อนรองชนะเลิศ พิมพ์มาดา ทองคำ (มือวาง 3) แพ้ โคลิสา สิติไมสารอห์ (มือวาง 7-อินโดนีเซีย) 4-6, 0-6 โหว ย่าหนาน (มือวาง 14-จีน) ชนะ เนา ฟ่าง จี้อี้ (มือวาง 11-มาเลเซีย) 6-3, 6-0 
       ในส่วนผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j5-nonthaburi/tha/2022/j-g5-tha-04a-2022/draws-and-results/</code></pre>
<!-- /wp:code -->

<!-- wp:image {"id":33429,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/5804D30B-CDDE-4DAB-A5B3-A3FDA81D7D60-1024x683.jpeg" alt="" class="wp-image-33429"/></figure>
<!-- /wp:image -->