<!-- wp:paragraph {"align":"center","backgroundColor":"pale-cyan-blue","fontSize":"medium"} -->
<p style="text-align:center" class="has-background has-medium-font-size has-pale-cyan-blue-background-color"><strong> มือท็อปโลกเตรียมระเบิดศึก "เอทีพี คัพ 2021"</strong></p>
<!-- /wp:paragraph -->

<!-- wp:paragraph -->
<p>ศึกมือท็อปโลกเตรียมระเบิดศึก "เอทีพี คัพ 2021" เทนนิสประเภททีมชาย "เอทีพี คัพ 2021" ซึ่งเป็นการแข่งขันปีที่ 2 จะทำการแข่งขันที่เมลเบิร์นปาร์ก ประเทศออสเตรเลีย ระหว่างวันที่ 2-6 กุมภาพันธ์นี้ เป็นรายการสำคัญเพื่อเตรียมความพร้อมก่อนหน้าการแข่งขันแกรนด์สแลม "ออสเตรเลียน โอเพ่น" ที่จะเปิดฉากในสัปดาห์ถัดไป</p>
<!-- /wp:paragraph -->

<!-- wp:paragraph -->
<p>ศึกเอทีพี คัพ ปีนี้ ลดจำนวนทีมลงจาก 24 เหลือ 12 ทีม ด้วยข้อจำกัดหลายประการในสถานการณ์การแพร่ระบาดของไวรัส "โควิด-19" แต่กระนั้นก็ยังมีนักหวดชั้นนำของโลกเข้าร่วมคับคั่ง โดยเฉพาะอย่างยิ่งมืออันดับท็อป 4 ของโลก ได้แก่ โนวัก โยโควิช มือ 1 โลกชาวเซอร์เบีย, ราฟาเอล นาดาล มือ 2 โลกชาวสเปน, โดมินิค ธีม มือ 3 โลกชาวออสเตรีย และดานีล เมดเวเดฟ มือ 4 โลกชาวรัสเซีย</p>
<!-- /wp:paragraph -->

<!-- wp:paragraph -->
<p>การแข่งขันรายการนี้เลื่อนแข่งไป 24 ชั่วโมง เพื่อให้นักเทนนิสที่ต้องกักตัว 14 วันก่อนหน้านี้ ได้มีเวลาในการเตรียมตัวเพิ่มขึ้น ทำให้โปรแกรมแข่งขันวันแรก นักเทนนิสมือ 1-4 ของโลกจะลงทำการแข่งขันทั้งหมด</p>
<!-- /wp:paragraph -->

<!-- wp:paragraph -->
<p>สำหรับการแข่งขันรอบแรก 4 กลุ่ม กลุ่มละ 3 ทีม ทีมละ 4 คน แข่งขันแบบพบกันหมด แชมป์กลุ่มจะผ่านเข้าสู่รอบรองชนะเลิศประกบคู่น็อกเอาต์ต่อไป ซึ่งผลการแบ่งกลุ่มมีดังนี้ กลุ่มเอ เซอร์เบีย (แชมป์เก่า) เยอรมนี แคนาดา / กลุ่มบี สเปน (รองแชมป์เก่า) กรีซ ออสเตรเลีย / กลุ่มซี ออสเตรีย อิตาลี ฝรั่งเศส / กลุ่มดี รัสเซีย อาร์เจนตินา ญี่ปุ่น</p>
<!-- /wp:paragraph -->

<!-- wp:paragraph -->
<p>การแข่งขันแต่ละคู่จะเริ่มจากประเภทเดี่ยวมือสอง ต่อด้วยเดี่ยวมือหนึ่ง โดยยึดอันดับโลกเป็นหลัก ปิดท้ายด้วยการแข่งขันประเภทคู่ ซึ่งกัปตันทีมจะทำหน้าที่จัดผู้เล่นประเภทคู่ลงแข่งขันในวันดังกล่าวเลย</p>
<!-- /wp:paragraph -->

<!-- wp:paragraph -->
<p>โปรแกรมแข่งวันแรก กลุ่มเอ เซอร์เบีย พบ แคนาดา / กลุ่มบี สเปน พบ ออสเตรเลีย / กลุ่มซี ออสเตรีย พบ อิตาลี / กลุ่มดี รัสเซีย พบ อาร์เจนตินา</p>
<!-- /wp:paragraph -->

<!-- wp:paragraph -->
<p>การประกบคู่รอบรองชนะเลิศนั้น แชมป์กลุ่มเอจะพบกับแชมป์กลุ่มดี ส่วนแชมป์กลุ่มบีพบแชมป์กลุ่มซี หมายความว่า มีความเป็นไปได้ที่จะเป็นการทวนซ้ำคู่ชิงชนะเลิศปีที่แล้ว ระหว่างเซอร์เบียและสเปนอีกครั้ง ซึ่งหมายถึงการดวลกันระหว่างมือท็อป 2 ของโลกอย่างโยโควิชและนาดาล</p>
<!-- /wp:paragraph -->

<!-- wp:paragraph -->
<p>และอาจเป็นการอุ่นเครื่องล่วงหน้า ก่อนทั้งคู่จะดวลแร็กเกตกันในศึกออสเตรเลียน โอเพ่น ที่กำลังจะมาถึงก็เป็นได้!</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Fatptour.com%2F%3Ffbclid%3DIwAR3uE4xAeKMQJtb6dYSUs7h9g92MS6UDmvu7fIWsfzwth65xdweNrbg5PRM&amp;h=AT0X0UrOBiH4sa8GGEenzgb8w_axAun13DiPWy2VPinUINeQxzGw3AiaXCNxzzHzLYEW-lyOMBDdOVL21CWJ6WnczXlHy7RrLyz3bpNexRf6EHfrgN9HNRMe_dkpMATrWrV2z1EjR64GEo8rKjM_&amp;__tn__=-UK-R&amp;c[0]=AT2TAUjHHJTqL55us_ATtnuN5VrXeHlFuOY6Ih2edGEOA0uY7a9BXUX736Ir4oeAs6wQpsctEnnofQyt6BlRiU9ipMksyMPcFSvKIx7Zkwm7SztMQxRjnpnP37gH-rqtMVfitu3z4PSet2UCnFi6QZajaFIDODrgnIthXxz2TScfDW8" target="_blank">atptour.com</a><br></p>
<!-- /wp:paragraph -->

<!-- wp:image {"id":26358} -->
<figure class="wp-block-image"><img src="https://www.bucket.cloudaccess9.com/ltatorg/2021/01/143798559_3870842212938718_6137077954172251916_o-1024x383.jpg" alt="" class="wp-image-26358"/></figure>
<!-- /wp:image -->