<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ตะคริวขึ้นขาทำ"ลัลนา"พ่ายหวิว<br>คัดเลือก"ออสเตรเลียน โอเพ่น"</strong></p>
<!-- /wp:paragraph -->

<!-- wp:code -->
<pre class="wp-block-code"><code>   "รวงข้าว" ลัลนา ธาราฤดี นักเทนนิสไทย มืออันดับ 240 ของโลก พลาดท่าดวลแร็คเกตพ่าย เจสซิก้า ปองเชท์ คู่แข่งจากฝรั่งเศส มืออันดับ 133 ของโลก หวุดหวิด 1-2 เซต ในการลงสนามแข่งรอบคัดเลือก หญิงเดี่ยว รอบแรก ศึกเทนนิสแกรนด์สแลมแรกของปี "ออสเตรเลียน โอเพ่น 2024" ที่นครเมลเบิร์น ประเทศออสเตรเลีย
   ในการแข่งขันเมื่อวันที่ 9 ม.ค.67 ลัลนา ลงแข่งด้วยสภาพร่างกายที่ไม่สมบูรณ์ดี เพราะมีอาการป่วยเป็นไข้หวัด จากสภาพอากาศที่เมลเบิร์นมีฝนตกตลอดวันที่ 8 ม.ค.และมีแสงแดดจัดในวันที่ 9 ม.ค.แต่สาวนักหวดไทยพยามฮึดสู้เต็มที่หลังแพ้เซตแรก 6-7 ไทเบรก 5-7 ก็กลับมาพลิกสถานการณ์เอาชนะในเซตสอง 6-4 ตีเสมอ 1-1 เซตต้องตัดสินในเซตสาม
   เซตสาม ลัลนา โชคไม่ดี มีอาการตะคริวขึ้นน่องขาตั้งแต่เกม 2 ทำให้ต้องพยายามประคองเกมการเล่นของตัวเองให้อยู่ ขณะเดียวกันก็พยายามหาจังหวะบุกหวังทำแต้ม แต่ด้วยคู่แข่งมีร่างกายที่ฟิตสมบูรณ์กว่าทำให้ได้เปรียบอยู่เยอะ สุดท้าย ลัลนา เป็นฝ่ายปราชัย 1-2 เซต ด้วยสกอร์ 6-7(5), 6-4 และ 1-6 ตกรอบไปอย่างน่าเสียดาย
   ลัลนา เผยหลังแข่งว่า เสียดายกับผลงานในครั้งนี้โดยเฉพาะเซตแรก ที่มีโอกาสชนะแต่ก็ปิดเซตไม่ได้ ทำให้เกมยื้อมาถึงเซตสาม และโชคไม่ดีที่มีอาการตะคริวขึ้นขา ซึ่งเกิดจากอาการป่วยที่มีอยู่ก่อนลงสนาม นับว่าครั้งนี้ตนโชคไม่ดีจริงๆ
   "เสียดายค่ะ ถ้าไม่มีอาการป่วย และตะคริวขึ้นขา หนูยังมั่นใจว่าสามารถสู้กับคู่แข่งมือระดับนี้ได้ เสียดายที่เก็บเซตแรกไม่ได้ อย่างไรก็ตาม หนูรู้สึกดีใจที่ได้มาร่วมแข่งขันแกรนด์สแลมแรกของปี แม้ที่ผ่านมาจะเคยมาแข่งที่นี่แล้ว แต่เป็นรายการเยาวชน บรรยากาศและความรู้สึกไม่เหมือนมาแข่งอาชีพ การได้มาแกรนด์สแลมทำให้ได้ประสบการณ์เยอะ ได้เรียนรู้ระบบการดูแลนักกีฬา และการเตรียมตัวก่อนแข่ง ระหว่างแข่ง และหลังแข่งของนักหวดอาชีพ ซึ่งจากนี้หนูจะพยายามพัฒนาฝีมือตัวเอง ทำผลงานให้ดีขึ้นเพื่อจะกลับมาแข่งที่นี่อีก รวมถึงอีก 3 แกรนด์สแลมก็ยังเป็นเป้าหมายที่หนูอยากจะลงแข่งขันให้ครบในปีนี้ด้วยค่ะ" รวงข้าว กล่าว</code></pre>
<!-- /wp:code -->

<!-- wp:image {"id":41047,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3907-1024x768.jpeg" alt="" class="wp-image-41047"/></figure>
<!-- /wp:image -->