<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมชาติไทยรุ่น 14 ปีชายเฉือนไต้หวัน <br>ลิ่ว 8 ทีม ศึกไอทีเอฟ, เอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>ผลการแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ณ เมืองกูชิง รัฐซาราวัก ประเทศมาเลเซีย เมื่อวันที่ 29 เม.ย. 2569 ในรอบแบ่งกลุ่ม พบกันหมด แมทช์ที่สอง ของกลุ่ม บี</p>
<!-- /wp:paragraph -->

<!-- wp:paragraph -->
<p>ทีมชาติไทย ภายใต้การควบคุมของทีม "โค้ชเอ็กซ์" นายพชรพล คำสมาน ผู้ฝึกสอนทีมชาติไทย พบกับ ทีมชาติไต้หวัน โดยคู่แรก เดี่ยวมือสอง “น้องอันปัน” ปัณณพรรธน์ นิ่มนวลกุล ชนะ แม็กซ์ โจฮันสัน 2-0 เซต 6-1, 6-3 ต่อด้วยเดี่ยวมือหนึ่ง “น้องเเทน” วริษฐ์ เลิศสินธพานนท์ ชนะ ไซ่ เชิง เอน 2-0 เซต 6-0, 6-3</p>
<!-- /wp:paragraph -->

<!-- wp:paragraph -->
<p>และประเภทคู่ วริษฐ์ จับคู่กับ “น้องเดนิส” เดนิส เขียวรักษา พ่ายให้แก่ เฉิน ซิเฉ่ กับ แม็กซ์ โจฮันสัน 0-2 เซต 6-7 ไทเบรก 4-7 และ 4-6 ส่งผลให้ ทีมชาติไทย ชนะ ทีมชาติไต้หวัน 2-1 คู่</p>
<!-- /wp:paragraph -->

<!-- wp:paragraph -->
<p>สำหรับแมทช์สุดท้ายในรอบแบ่งกลุ่ม ทีมชายของไทย ซึ่งเป็นทีมวางอันดับ 6 จะพบกับ อินโดนีเซีย ทีมวางอันดับ 3 โดยทั้งสองทีมมีผลงานรวมชนะ 2 แมทช์เท่ากัน ฉะนั้น การพบกันดังกล่าว จะเป็นการชิงกันว่า ทีมใดจะเป็นอันดับ 1 ของกลุ่ม</p>
<!-- /wp:paragraph -->

<!-- wp:paragraph -->
<p>อย่างไรก็ตาม จากการคว้าชัยได้ 2 ติดแมทช์ ทั้งไทยและอินโดนีเซีย ต่างพากันเข้ารอบก่อนรองชนะเลิศ หรือ 8 ทีมสุดท้าย เป็นที่แน่นอนแล้ว แม้ยังเหลือแมทช์สุดท้ายในรอบแบ่งกลุ่มก็ตาม</p>
<!-- /wp:paragraph -->

<!-- wp:image {"id":56121,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/685047596_1405267231636255_1836782827329516441_n-1024x768.jpg" alt="" class="wp-image-56121"/></figure>
<!-- /wp:image -->