<!-- wp:paragraph {"align":"center","style":{"typography":{"fontSize":20},"color":{"background":"#d6daa9"}}} -->
<p class="has-text-align-center has-background" style="background-color:#d6daa9;font-size:20px"><strong>ศึกเทนนิสแย่งโควตาทีมชาติดวลเดือด"อัญชิสา"ควงแร็กเก็ตเฉือน"ศุภาพิชญ์"</strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 7 เม.ย. เป็นรอบสุดท้าย ซึ่งเดิมจะมีการแข่งขันรอบจัดอันดับ 1-4 แต่สมาคมได้ยกเลิกการแข่งขันไป เนื่องจากผู้เล่นทั้ง 4 คน ได้สิทธิ์ติดทีมชาติแน่นอนแล้ว แต่ยังเหลือไว้ที่การแข่งขันรอบจัดอันดับ 5-8 เพื่อคัดนักเทนนิสอีก 1 คน ของทั้งชายและหญิง มาติดทีมชาติชุดใหญ่เพิ่ม</p>
<!-- /wp:paragraph -->

<!-- wp:paragraph -->
<p>คู่ที่น่าสนใจ ประเภทหญิงเดี่ยว รอบจัดอันดับ 5-8 พบกันหมด นัดแรก ระหว่างสองนักหวดดาวรุ่ง "ออมสิน" อัญชิสา ฉันทะ วัย 18 ปี ดีกรีเหรียญทองแดงหญิงเดี่ยว มหกรรมกีฬาซีเกมส์ ครั้งที่ 30 พบ "แอนนา" ศุภาพิชญ์ เกือรัมย์ วัย 19 ปี ปรากฏว่า คู่นี้เล่นกันสนุก ต้องออกแรงหวดกันถึง 3 เซต และเป็น อัญชิสา ที่ใช้ชั้นเชิงเป็นฝ่ายเฉือนชนะไป 2-1 เซต 7-6 (1), 5-7, 6-0 คว้าชัยนัดแรกได้สำเร็จ ส่วนนัดต่อไป อัญชิสา จะพบ "พราว" ชมภู่ทิพย์ จันดาเขต ที่เก็บชัยนัดแรกได้เช่นกัน ซึ่งเอาชนะ ณภัทร นิรันดร มาด้วยสกอร์ 6-1, 3-0Ret.หลังจาก ณภัทร ขอยอมแพ้ เพราะเจ็บต้นขา</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบจัดอันดับ 5-8 พบกันหมด นัดแรก "จูเนียร์" วิชยา ตรงเจริญชัยกุล ทีมชาติหลายสมัย ที่จะมีอายุครบ 26 ปี บริบูรณ์ ในวันที่ 8 เม.ย. พบกับดาวรุ่งรุ่นน้อง "เจเจ" กันตินันท์ สูตินันท์โอภาส เยาวชนทีมชาติชุดจูเนียร์ เดวิสคัพ 2019 วัย 17 ปี ปรากฏว่า วิชยา ได้ประสบการณ์ช่วยคว้าชัยไป 2-0 เซต 7-5, 6-1 เก็บชัยนัดแรกได้สำเร็จ สำหรับนัดต่อไป วิชยา จะพบ "ซีเจ" คงทรัพย์ คงคา ที่คว้าชัยนัดแรกได้เช่นกัน หลังเอาชนะ "ก็อต" กฤติน โกยกุล 2-0 เซต 6-2, 6-1</p>
<!-- /wp:paragraph -->

<!-- wp:image {"id":27127,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/169890635_4066047940084810_3997426425992817726_n-819x1024.jpg" alt="" class="wp-image-27127"/></figure>
<!-- /wp:image -->