<!-- wp:paragraph {"align":"center","style":{"typography":{"fontSize":20},"color":{"background":"#b9c3dd"}}} -->
<p class="has-text-align-center has-background" style="background-color:#b9c3dd;font-size:20px"><strong>"พุฒิ-คุณานันท์" ผงาดแชมป์เดี่ยวณัฐรดา-ธฤตา ซิวหญิงคู่หวดเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 ต.ค. 2565 เป็นการแข่งขันรอบชิงชนะเลิศ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว "น้องพุฒิ" คุณานันท์ พันธราธร นักเทนนิสทีมชาติไทย ดาวรุ่งวัย 14 ปี มือวาง 7 และมือ 45 ของเอเชีย พบกับ โช มิน ฮย็อก จากเกาหลีใต้ มือ 121 ของเอเชีย ปรากฏว่า คุณานันท์ โชว์ฟอร์มการเล่นได้ตามมาตรฐานของตัวเอง ทั้งการหวดที่เฉียบขาดและวางบอลได้แม่นยำ ก่อนชนะไป 2-0 เซต 6-3 และ 6-1 คว้าแชมป์ให้กองเชียร์ไทยได้ชื่นใจสำเร็จ ด้านแชมป์ประเภทหญิงเดี่ยว เป็นของ อาเรียน่า โกกูลิน่า นักหวดจากคาซัคสถาน มือวาง 6 ของรายการ ที่พลิกสถานการณ์จากเป็นรอง กลับมาเฉือนเอาชนะเพื่อนร่วมชาติ อัลบินา คาเคโนว่า มือวาง 1 ของรายการ 2-1 เซต 3-6, 6-4 และ 6-4</p>
<!-- /wp:paragraph -->

<!-- wp:paragraph -->
<p>จากนั้น นักเทนนิสไทยมาได้อีกแชมป์จากประเภทหญิงคู่ โดย "น้องพิณเพลง" ณัฐรดา สกุลวงศ์ธนา และ "น้องอิ๊ก" ธฤตา หงษ์หยก คู่มือวาง 2 ของรายการ ใช้เวลาเพียง 45 นาที ช่วยกันหวดเอาชนะคู่นักหวดชาวอินโดนีเซีย มิสชก้า ซินแคลร์ โกเอนาดี้ กับ อันจาลี คิรานา จูนาร์โต้ ได้ 2-0 เซต ด้วยสกอร์ 6-2 และ 6-3 คว้าแชมป์หญิงคู่มาครองร่วมกันได้สำเร็จ ขณะที่ประเภทชายคู่ รอบชิงชนะเลิศ ไหง ฮอย เชือง กับ ซิน ฮัง ถัม คู่นักหวดจากฮ่องกง ใช้เวลา 51 นาที เอาชนะ โช มิน ฮย็อก กับ คิม วอนมิน คู่นักหวดจากเกาหลีใต้ 2-0 เซต 6-1, 6-3</p>
<!-- /wp:paragraph -->

<!-- wp:image {"id":34128,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310695291_474960881333566_4973218570518858572_n-1024x683.jpg" alt="" class="wp-image-34128"/></figure>
<!-- /wp:image -->