<!-- wp:paragraph {"align":"center","style":{"typography":{"fontSize":20},"color":{"background":"#d0e5ee"}}} -->
<p class="has-text-align-center has-background" style="background-color:#d0e5ee;font-size:20px"><strong>"พัชรินทร์-ฐานทัพ" หวดทะลุรอบก่อนรองชนะเลิศ ลูกชาย "บียอร์น บอร์ก" คว้าชัยเทนนิสที่นครศรีฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 22 ส.ค. 2567 เป็นการแข่งขันรอบเมนดรอว์วันที่สาม "อีฟ" พัชรินทร์ ชีพชาญเดช นักเทนนิสหญิงทีมชาติไทยวัย 29 ปี มือวางอันดับ 4 ของรายการ และมือ 498 ของโลก ควงแร็กเกตคู่ใจผ่านเข้ารอบในประเภทหญิงเดี่ยว หลังจากใช้ความแข็งแกร่ง บวกกับชั้นเชิงการหวดที่เฉียบขาด ปราบ อลิซา คุมเมล นักเทนนิสวัย 21 ปี มือ 758 ของโลก ในการแข่งขันรอบสอง (16 คน) ได้ 2 เซตรวด สกอร์ 6-1 และ 6-3 ในเวลาเพียง 63 นาที ส่งให้ พัชรินทร์ ดีกรีแชมป์หญิงเดี่ยว 2 สัปดาห์ติด เมื่อเดือน ก.ค. ที่ผ่านมา เดินหน้าเข้ารอบก่อนรองชนะเลิศ หรือ 8 คนสุดท้าย ไปพบกับ จอง โบยอง สาวเกาหลีใต้ มือ 801 ของโลก</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบสอง (16 คน) "แซค" ฐานทัพ สุขสำราญ นักเทนนิสไทยวัย 23 ปี มือ 1,057 ของโลก ระเบิดฟอร์มเก่งออกมาสู้กับ ยูริ ดชาวาเคียน จากยูเครน มือวางอันดับ 3 ของรายการ และมือ 497 ของโลกได้อย่างสนุก ก่อนเอาชนะได้ 2 เซตรวด ด้วยสกอร์ 7-6 ไทเบรก 7-4 และ 6-3 ในเวลาเกือบ 2 ชั่วโมง ฐานทัพ ผ่านเข้ารอบก่อนรองชนะเลิศ ไปพบกับ ริวกิ มัตสึดะ มือวางอันดับ 6 จากญี่ปุ่น ด้าน ลีโอ บอร์ก นักเทนนิสหนุ่มจากสวีเดน วัย 21 ปี มือวางอันดับ 5 ของรายการ และมือ 531 ของโลก ลูกชายของ บียอร์น บอร์ก ตำนานนักหวด อดีตมือ 1 ของโลก ดวลแร็กเกตกับ วิษณุ วาร์ธัน จากอินเดีย ถึง 3 เซต ก่อนที่ ลีโอ บอร์ก จะเป็นฝ่ายชนะในการดวลไทเบรกเซตสุดท้าย และชนะรวม 2-1 เซต 6-4, 6-7 ไทเบรก 1-6 และ 7-6 ไทเบรก 7-5 ในเวลา 2 ชั่วโมง 35 นาที โดยแมทช์นี้ วิษณุ วาร์ธัน เสิร์ฟเอซมากถึง 32 ครั้ง ในขณะที่ ลีโอ บอร์ก เสิร์ฟเอซได้ 14 ครั้ง</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง ลีเดียร์ พอดโกริซานี่ แพ้ แบ็ค ดายอน (วาง 1 เกาหลีใต้) 2-6, 1-6 วรรษชล สวัสดี แพ้ รินะ ไซโกะ (วาง 3-ญี่ปุ่น) 5-7, 0-6 มิโฮะ คุราโมจิ (วาง 2 ญี่ปุ่น) ชนะ คิสะ โยชิโอกะ (ญี่ปุ่น) 6-0, 7-6(4) โมโมโกะ โกโบริ (ญี่ปุ่น) ชนะ โมนิค แบร์รี่ (วาง 5 นิวซีแลนด์) 7-6(4), 3-6 และ 6-1 ไวษณวี อัดการ์ (วาง8อินเดีย) ชนะ อเล็กซานดรา อิออร์ดาช (โรมาเนีย) 2-6, 6-1 และ 6-1 นัตสึมิ คาวากุจิ (วาง 7 ญี่ปุ่น) ชนะ นานะ คาวากิชิ (ญี่ปุ่น) 5-7, 6-4 และ 6-3 ชายเดี่ยว รอบสอง กษิดิศ สำเร็จ (วาง 7) ชนะ ชู ซอคยอน (เกาหลีใต้) 6-3, 6-4 ธนเพชร ฉันทะ (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> แพ้ โอ ชานยอง (เกาหลีใต้) 7-6(7-3), 6-7(4-7) และ 1-6 อิเลีย ซิมาคิน (วาง 1) ชนะ นิติน กุมาร์ สินฮา (อินเดีย) 6-2, 6-4 เจค เดลานีย์ (วาง 4 ออสเตรเลีย) ชนะ โทโมฮิโระ มาซาบายาชิ (ญี่ปุ่น) 4-6, 6-2 และ 6-2 ศศิกุมาร์ มุกุนด์ (วาง 2 อินเดีย) ชนะ ลู่ เผิงหยู (จีน) 6-2, 6-2 ริวกิ มัตสึดะ (วาง 6 ญี่ปุ่น) ชนะ โคคิ มัตสึดะ (ญี่ปุ่น) 7-6(5), 7-6(3)</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ พัชรินทร์ ชีพชาญเดช-บุณยวีร์ ธรรมไชยวัฒน์ แพ้ คานาโกะ โมริซากิ-คิสะ โยชิโอกะ (วาง 4 ญี่ปุ่น) 7-5, 4-6 และซูเปอร์ไทเบรก 8-10 ลีเดียร์ พอดโกริซานี่-กมลวรรณ ยอดเพ็ชร แพ้ นัตสึมิ คาวากุจิ-โมโมโกะ โกโบริ (วาง 1 ญี่ปุ่น) 7-5, 6-7(6-8) และซูเปอร์ไทเบรก 4-10 ชายคู่ รอบก่อนรองชนะเลิศ จิรัฏฐ์ นวสิริสมบูรณ์-ภวิชญ์ สอนหลักทรัพย์ ชนะ สาย คาร์ทีค เรดดี้ กันตะ-ศศิกุมาร์ มุกุนด์ (อินเดีย) 7-5, 6-2 ยุทธนา เจริญผล-กฤติน โกยกุล แพ้ โทโมฮิโระ มาซาบายาชิ-โคคิ มัตสึดะ (ญี่ปุ่น) 5-7, 3-6</p>
<!-- /wp:paragraph -->

<!-- wp:image {"id":44937,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456335114_922689463227370_2102270662068587565_n-1024x683.jpg" alt="" class="wp-image-44937"/></figure>
<!-- /wp:image -->