<!-- wp:paragraph {"align":"center","textColor":"vce-bg","style":{"color":{"background":"#7b00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>"ปัญณ์ณวัชญ์-พิมพ์มาดา"ผงาดแชมป์<br>เทนนิสเยาวชนครองถ้วยพระราชทาน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เข้าสู่การแข่งขันวันสุดท้าย เมื่อวันที่ 11 เม.ย.ที่ผ่านมา โดยในพิธีปิดการแข่งขัน นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้เปิดกรวยกระทงดอกไม้ถวายราชสักการะเบื้องหน้าพระบรมฉายาลักษณ์พระบาทสมเด็จพระเจ้าอยู่หัว
       ในส่วนผู้อัญเชิญถ้วยพระราชทาน มีดังนี้ นายตรอง ศิริวรรณ หัวหน้างานวิเคราะห์และพัฒนากีฬาเป็นเลิศ การกีฬาแห่งประเทศไทย อัญเชิญถ้วยพระราชทานพระบาทสมเด็จพระเจ้าอยู่หัว (เยาวชนชายเดี่ยว รุ่นอายุไม่เกิน 18 ปี), นายเทอดเกียรติ พร้อมมูล รองกรรมการผู้จัดการใหญ่กลยุทธ์องค์กรและความยั่งยืน บริษัท ปตท. จำกัด (มหาชน) อัญเชิญถ้วยพระราชทานพระบาทสมเด็จพระเจ้าอยู่หัว (เยาวชนชายคู่ รุ่นอายุไม่เกิน 18 ปี)
       นายศราวุธ บุญคง ผู้จัดการฝ่ายสื่อสารองค์กรบริษัท พลังงานบริสุทธิ์ จำกัด (มหาชน) อัญเชิญถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เยาวชนหญิงเดี่ยว รุ่นอายุไม่เกิน 18 ปี) และนายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ อัญเชิญถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เยาวชนหญิงคู่ รุ่นอายุไม่เกิน 18 ปี)
       ด้านการแข่งขันประเภทชายเดี่ยว รุ่นอายุไม่เกิน 18 ปี รอบชิงชนะเลิศ "ธัญญ์" ปัญณ์ณวัชญ์ สุทธิสมบูรณ์ นักเทนนิสจากลำปาง มือวาง 2 ของรายการ พบกับ "ฟารุก" ทินภัทร เทียนธวัช จากกระบี่ มือวาง 3 ของรายการ ผลปรากฏว่า ปัญณ์ณวัชญ์ เก็บชัยเซตแรกได้แบบไม่ยาก แต่เซตสองกลายเป็นงานหนักเมื่อ ทินภัทร เรียกฟอร์มเก่งออกมาสู้ จนยื้อกันถึงไทเบรก และสุดท้ายเป็น ปัญณ์ณวัชญ์ ที่เอาชนะได้ 2-0 เซต 6-2, 7-6 ไทเบรก 7-5 คว้าแชมป์ประเภทชายเดี่ยว ได้ครองถ้วยพระราชทาน พระบาทสมเด็จพระเจ้าอยู่หัว
        ประเภทชายคู่ รุ่นอายุไม่เกิน 18 ปี รอบชิงชนะเลิศ ปูนทอง โกมลพิสุทธิ์ (กทม.) กับ รชตะ ธรรมเจริญสถิต (กทม.) ชนะ นฤบดี บุญวัฒน์ (นนทบุรี)-ทินภัทร เทียนธวัช (กระบี่) 2-0 เซต 6-3, 6-2 ปูนทอง กับ รชตะ คว้าแชมป์ประเภทชายคู่ ได้ครองถ้วยพระราชทาน พระบาทสมเด็จพระเจ้าอยู่หัว
       ประเภทหญิงเดี่ยว รุ่นอายุไม่เกิน 18 ปี รอบชิงชนะเลิศ "แอตต้า" พิมพ์มาดา ทองคำ นักหวดดาวรุ่งจากสุราษฎร์ธานี มือวาง 2 ของรายการ โชว์ฟอร์มการเล่นได้ดี ทั้งการเสิร์ฟที่เฉียบคมและการวางบอลที่เฉียบขาด เอาชนะ "สบาย" กมรวรรณ ก้อนศิลา จากนนทบุรี มือวาง 4 ของรายการ ได้ 2-0 เซต 6-3, 6-1 พิมพ์มาดา คว้าแชมป์ประเภทหญิงเดี่ยว ได้ครองถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
       ประเภทหญิงคู่ รุ่นอายุไม่เกิน 18 ปี รอบชิงชนะเลิศ กมรวรรณ ก้อนศิลา (นนทบุรี) กับ อัจฉราพร วรรณโพธิ์ (อำนาจเจริญ) ชนะ พิมพ์มาดา ทองคำ (สุราษฎร์ธานี) กับ กมลวรรณ ยอดเพ็ชร (พระนครศรีอยุธยา) 2-0 เซต 6-4, 6-3 คว้าแชมป์ประเภทหญิงคู่ ได้ครองถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
       ขณะที่ผลการแข่งขันรอบชิงชนะเลิศ ในรุ่นอายุไม่เกิน 12 ปี ชายเดี่ยว ธรรมะ โคศิริ (กทม.) ชนะ ณปราธ ละไล (กทม.) 6-1, 6-1 ด้านหญิงเดี่ยว ปวีณอร นวลศรี (ปทุมธานี) ชนะ พลอยเพชร ด้วงเขียว (สงขลา) 6-0, 6-1
       ชายคู่ พัชรพล หลีกุล (สงขลา) กับ ธรรมะ โคศิริ (กทม.) ชนะ ปัณณพรรธน์ นิ่มนวลกุล (กทม.) กับ อเล็กซานเดอร์ ซาดอฟ (ชลบุรี) 6-1, 6-4 และหญิงคู่ แพรวา เทพหัสดิน ณ อยุธยา (กทม.) กับ ปวีณอร นวลศรี (ปทุมธานี) ชนะ นิฏฐา อุริยะพงศ์สรรค์ (ขอนแก่น) กับ ภัทรินทร์ กางทอง (สกลนคร) 6-1, 6-1</code></pre>
<!-- /wp:code -->

<!-- wp:image {"id":36868,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/0FAB342D-2816-4903-B392-4510ECCB08E9-1024x683.jpeg" alt="" class="wp-image-36868"/></figure>
<!-- /wp:image -->