<!-- wp:paragraph {"align":"center","style":{"typography":{"fontSize":20},"color":{"background":"#c4b096"}}} -->
<p class="has-text-align-center has-background" style="background-color:#c4b096;font-size:20px"><strong>“กษิดิศ" มั่นใจเกินร้อยพร้อมหวดไซปรัสหวังประเดิมแต้ม "เดวิสคัพ เพลย์ออฟส์"</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวศึกเทนนิสชิงแชมป์โลก ประเภททีมชาย รายการ "2025 เดวิสคัพ" เวิลด์ กรุ๊ป 2 เพลย์ออฟส์ ทีมชาติไทย พบ ทีมชาติไซปรัส แข่งขันคอร์ทดิน ที่นิโคเซีย ฟิลด์ คลับ กรุงนิโคเซีย สาธารณรัฐไซปรัส ระหว่างวันที่ 31 ม.ค. - 1 ก.พ. 2568 ล่าสุด เมื่อวันที่ 29 ม.ค. ที่ผ่านมา มีการประชุมกัปตันทีม ระหว่าง ดร.ธนากร ศรีชาพันธุ์ กัปตันทีมไทย, เดเมทริส เฮโรโดตู กัปตันทีมไซปรัส โดยมี ดิมา ไลฟแมน ผู้ตัดสินชี้ขาดของสหพันธ์เทนนิสนานาชาติ (ไอทีเอฟ) ชาวอิสราเอล เป็นผู้ดำเนินการประชุม และมี "ผู้พันหลอด" พันเอก วัฒนา จันทร์ไพจิตต์ ผู้จัดการทีมไทย ร่วมด้วย "กัปตันเบิ้ม" ดร.ธนากร เปิดเผยว่า ผู้ตัดสินชี้ขาดจากไอทีเอฟ ได้แจ้งรายละเอียดว่า จะแข่งขันระบบชนะ 2 ใน 3 เซต จำนวน 5 คู่ (ต้องชนะ 3 ใน 5 คู่) สำหรับวันแรกแข่งประเภทเดี่ยวสลับมือ (2 คู่) เปลี่ยนเวลาจากเดิม 11.00 น. มาเริ่ม 12.00 น. ตามเวลาท้องถิ่น ซึ่งตรงกับ 17.00 น. ของไทย ส่วนวันที่สอง แข่งประเภทคู่ (1 คู่) และประเภทเดี่ยวชนมือ (2 คู่) เริ่ม 11.00 น. ตามเวลาท้องถิ่น ซึ่งตรงกับ 16.00 น. ของไทย สำหรับทีมผู้ชนะจะผ่านเข้ารอบไปเล่นในเวิลด์ กรุ๊ป 2 (World Group II) ช่วงเดือน ก.ย. ส่วนผู้แพ้ จะแข่งขันในรายการกลุ่ม 3 ระดับภูมิภาคตามลำดับในปี 2025</p>
<!-- /wp:paragraph -->

<!-- wp:paragraph -->
<p>จากนั้น "ผู้พันหลอด" พันเอก วัฒนา ได้นำคณะเจ้าหน้าที่และนักกีฬาลงซ้อมคอร์ทดินต่อเนื่องเป็นวันที่สาม ท่ามกลางอากาศเย็น ซึ่งอุณหภูมิที่กรุงนิโคเซีย สาธารณรัฐไซปรัส วันที่ 29 ม.ค. 2568 ต่ำที่สุดประมาณ 6-18 องศาเซลเซียส ผู้จัดการทีมเดวิสคัพไทย กล่าวว่า จากการหารือร่วมกับ ดร.ธนากร แน่นอนว่าเดี่ยวมือหนึ่งของทีมไทยคือ กษิดิศ ซึ่งผ่านรายการแกรนด์สแลม ออสเตรเลียน โอเพ่น 2025 และมีความพร้อมในการทำหน้าที่ ทว่าเดี่ยวมือสองของทีมไทยนั้น ยังไม่ได้วางตัวผู้เล่น เพราะจะพิจารณาร่วมกันอีกครั้ง โดยดูความพร้อมทุกด้านของนักกีฬาเป็นหลัก ก่อนตัดสินใจวางตัวผู้เล่นที่เหมาะสมที่สุด</p>
<!-- /wp:paragraph -->

<!-- wp:paragraph -->
<p>"บูม" กษิดิศ สำเร็จ นักเทนนิสมือ 1 ทีมชาติไทย มือเดี่ยว 423 และมือคู่ 1112 ของโลก กล่าวว่า หลังจากได้ซ้อมคอร์ทดินที่นี่ผ่านมา 3 วัน ได้พบว่าสนามค่อนข้างไม่เหมือนสนามดินที่เคยเล่นมา ไม่รู้สึกว่าตียาก ตอนนี้ทุกคนพยายามปรับตัวกัน ซึ่งทำได้ดีพอสมควรแล้ว จึงเชื่อว่าในช่วงการฝึกซ้อมที่เหลือ จะมีสภาพร่างกายที่ดีขึ้นและเล่นได้ดีขึ้น สำหรับตนในตอนนี้มีความมั่นใจเต็มร้อย และหวังว่าวันแรกจะทำหน้าที่ได้ดี "จูเนียร์" วิชยา ตรงเจริญชัยกุล มือเดี่ยว 703 และมือคู่ 779 ของโลก กล่าวว่า หลังจากได้ซ้อมคอร์ทดินที่นิโคเซียผ่านมาแล้ว 3 วัน ทำให้ตอนนี้ตนมีความพร้อมมากขึ้น ร่างกายก็พร้อมและสามารถปรับตัวได้สำหรับการเล่นคอร์ทดิน ซึ่งทุก ๆ ที่จะมีพื้นสนามที่ใกล้เคียงกัน</p>
<!-- /wp:paragraph -->

<!-- wp:paragraph -->
<p>"โอเว่น" ธนเพชร ฉันทะ มือเดี่ยว 706 และมือคู่ 1470 ของโลก กล่าวว่า หลังจากได้ซ้อมเต็มที่ ทำให้ตนค่อนข้างมั่นใจ เนื่องจากสนามไม่แตกต่างจากสนามที่เตรียมตัวมามากนัก ค่อนข้างปรับตัวได้ เพราะซ้อมมาเยอะ รวมถึงเรื่องการเคลื่อนที่ก็ไม่มีปัญหา ทำให้ตนมีความมั่นใจร้อยเปอร์เซนต์ เพราะร่างกายพร้อม ไม่มีอาการบาดเจ็บใด ๆ "แม็กซิ" แม็กซิมัส ภราพล โจนส์ ซึ่งเป็นนักเทนนิสลูกครึ่งไทย-ออสเตรเลีย มือเดี่ยว 714 และมือคู่ 603 ของโลก กล่าวว่า ตนมีความพร้อมสำหรับการแข่งขันครั้งนี้แล้ว คอร์ทดินที่นี่เป็นสนามที่ดี ตนสามารถเล่นได้ ส่วนเรื่องสภาพร่างกายก็ไม่มีอาการบาดเจ็บ</p>
<!-- /wp:paragraph -->

<!-- wp:paragraph -->
<p>”ณัฐ" ปรัชญา อิสโร มือ 1 ของไทยในประเภทคู่ และมือคู่ 176 ของโลก กล่าวว่า จากการฝึกซ้อมทั้งที่ไทยและที่ไซปรัส ทำให้ตนมีความพร้อมมาก โดยเฉพาะการได้ลงซ้อมสนามจริง ทำให้ปรับตัวเล่นกับสนามที่นี่ได้ รวมถึงปรับตัวเรื่องสภาพอากาศได้ด้วย ตอนนี้ตนมีความพร้อมสำหรับศึกเดวิสคัพ และจะตั้งใจทำหน้าที่สุดความสามารถ ขณะที่นักกีฬาทีมชาติไซปรัส ในฐานะเจ้าบ้าน ก็ปักหลักฝึกซ้อมอย่างต่อเนื่องเช่นกัน ซึ่งสลับกันใช้สนามจริงกับทีมไทย โดยนักกีฬา ได้แก่ เมเนลอส เอฟสตาติอู (อันดับโลก เดี่ยว 1115 /คู่ 752) ซึ่งในประเภทเดี่ยว เคยขึ้นไปอยู่อันดับที่ 856 ของโลก เมื่อปี 2022 และในประเภทคู่ เคยอยู่อันดับที่ 679 เมื่อ ธ.ค. ปีที่แล้ว, สไตลิอานอส คริสโตดูลู (เดี่ยว 2068 /คู่ 1619) อันเดรียส ทิมินี่ (เดี่ยว 2068 /คู่ 1989) เซอร์จิส เคียรัตซิส (คู่ 880) และ เอลเลฟเทริออส เนออส (คู่ 588) ภายใต้การดูแลของ เดเมทริส เฮโรโดตู ทำหน้าที่กัปตันทีมชาติไซปรัส</p>
<!-- /wp:paragraph -->

<!-- wp:image {"id":47667,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/475600139_1041521744677474_9121192649467866452_n-1024x682.jpg" alt="" class="wp-image-47667"/></figure>
<!-- /wp:image -->