<!-- wp:paragraph {"align":"center","style":{"typography":{"fontSize":20},"color":{"background":"#afd0df"}}} -->
<p class="has-text-align-center has-background" style="background-color:#afd0df;font-size:20px"><strong>นักหวดไทยคว้า 3 ทองศึกกีฬาม.อาเซียน ครั้งที่ 21</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬามหาวิทยาลัยอาเซียน ครั้งที่ 21 ที่เมืองสุราบายา ประเทศอินโดนีเซีย เมื่อวันที่ 30 มิ.ย.67 มีชิง 5 เหรียญทอง จากประเภทชายเดี่ยว, หญิงเดี่ยว, ชายคู่, หญิงคู่ และ คู่ผสม ซึ่งนักหวดไทยสามารถทะลุเข้ามาชิงชนะเลิศได้ทั้ง 5 รายการ ซึ่งมี 4 รายการที่ชิงดำกับ อินโดนีเซีย ขณะที่ หญิงเดี่ยวเป็นการชิงเหรียญทองกันเอง สำหรับผลการแข่งขันรอบชิงชนะเลิศ ปรากฎว่า ทัพนักหวดลูกสักหลาดไทย สามารถคว้ามาได้ 3 เหรียญทองจากการเข้าชิงฯ 5 รายการ โดยมาจาก หญิงเดี่ยว วรรษชล สวัสดี สามารถเฉือนชนะ เวียร่า ดีเพิ่ม นักหวดรุ่นน้อง 2-1 เซต ด้วยสกอร์ 6-4, 6-7(5), 6-2 ขณะที่ชายเดี่ยว อกนิษฐ์ พุ่มจิตร สามารถเฉือนชนะโมฮัมหมัด กูนาวาน ทริสมูวานทาร่า ดีกรีทีมชาติชุดเดวิสคัพของอินโดนีเซีย ได้แบบพลิกความคาดหมาย 2-1 เซต ด้วยสกอร์ 6-3, 3-6, 6-3</p>
<!-- /wp:paragraph -->

<!-- wp:paragraph -->
<p>ชายคู่ อนพัช ทิมางกูร กับ แทนตะวัน ทัคเดโอ มายอลิ แม็คจิโอลิ พลิกสถานการณ์จากแพ้เซตแรก ก่อนจะฝ่าดงกองเชียร์เจ้าถิ่นไล่มาเก็บชัยชนะ 2 เซตรวด ทำให้ชนะ ทีการ์ วิโบโว่ กับ ลัคกี้ คูร์เนียวาน จากอินโดนีเซียทันที 2-1 เซต ด้วยสกอร์ 1-6, 6-1 และ 6-3 หญิงคู่ วรรษชล สวัสดี กับ เวียร่า ดีเพิ่ม แพ้ ฟิเทรียน่า ซาบริน่า กับ ฟริเทรียนี่ ซาบาติน่า จากอินโดนีเซีย 0-2 เซต ด้วยสกอร์ 2-6 และ 2-6 คู่ผสม ญาตาวี ฉิมฉ่ำ กับ แทนตะวัน ทัคเดโอ มายอลิ แม็คจิโอลิ แพ้ ฟิเทรียน่า ซาบริน่า กับ โมฮัมหมัด กูนาวาน ทริสมูวานทาร่า จากอินโดนีเซีย 5-7 และ 2-6 สรุปผลงานทีมเทนนิสไทยในศึกม.อาเซียนครั้งนี้ ลงแข่ง 7 รายการคว้ามาได้ 3 ทอง 4 เงิน 2 ทองแดง</p>
<!-- /wp:paragraph -->

<!-- wp:paragraph -->
<p>3 เหรียญทองจาก อกนิษฐ์ พุ่มจิตร (ชายเดี่ยว), วรรษชล สวัสดี(หญิงเดี่ยว), อนพัช ทิมางกูร กับ แทนตะวัน ทัคเดโอ มายอลิ แม็คจิโอลิ(ชายคู่) 4 เหรียญเงิน จาก ทีมหญิง (วรรษชล สวัสดี, เวียร่า ดีเพิ่ม, ญาตาวี ฉิมฉ่ำ, ธนัชพร ยังโหมด), หญิงเดี่ยว เวียร่า ดีเพิ่ม, หญิงคู่ วรรษชล สวัสดี กับ เวียร่า ดีเพิ่ม, คู่ผสม ญาตาวี ฉิมฉ่ำ กับ แทนตะวัน แมคจิโอริ 2 เหรียญทองแดงจาก ทีมชาย (อกนิษฐ์ พุ่มจิตร, นพดล น้อยกอ, อนพัชร ทิมางกูร, แทนตะวัน แมคจิโอริ), ชายคู่ อกนิษฐ์ พุ่มจิตร กับ นพดล น้อยกอ ทีมเทนนิสชุดกีฬาม.อาเซียน ครั้งที่ 21 ได้ "โค้ชเบิ้ม" ดร.ธนากร ศรีชาพันธุ์ เป็นผู้ฝึกสอน, "โค้ชจิม" จ่าสิบเอก สหทัศน์ ศุภกิจ เป็นผู้ช่วยผู้ฝึกสอน และ นายภราดร จีนชาวนา เป็นผู้จัดการทีม</p>
<!-- /wp:paragraph -->

<!-- wp:image {"id":43959,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449447452_887728113390172_3567598096973716348_n-768x1024.jpg" alt="" class="wp-image-43959"/></figure>
<!-- /wp:image -->