<!-- wp:paragraph {"align":"center","style":{"typography":{"fontSize":20},"color":{"background":"#a8e4bf"}}} -->
<p class="has-text-align-center has-background" style="background-color:#a8e4bf;font-size:20px"><strong>"พงศธร-นภัส" ทะลุชิงดำศึกบีช เทนนิสฯสนาม 3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส แชมเปี้ยนชิพ" สนาม3 (ITF BT10) สะสมคะแนนบีชเทนนิสนานาชาติ(ITF) ชิงเงินรางวัลรวม 200,000 บาท ที่พูรา วีด้า บีช คลับ กรุงเทพฯ เมื่อวันที่ 6 ก.ค.67 ชายคู่ กลุ่ม บี มีพลิกล็อค เมื่อ พงศธร เบญจมาศ กับ นภัส สังข์ทอง สามารถพลิกขึ้นนำเป็นที่ 1 ของกลุ่ม พร้อมผ่านเข้าไปชิงชนะเลิศได้อย่างเยี่ยมยอด หลังล้มคู่มือเต็งอย่าง เล็กลามัตย์ แฮริสัน กับ ภูวไนย นนท์อ่อน 6-4 และ 6-4 ทำผลงาน ชนะ 2 แพ้ 1 ในรอบแบ่งกลุ่ม แพ้ เสกศักดิ์ ช่างหนอง กับ ฮิจิริ คาเนโกะ จากญี่ปุ่น 4-6, 6-3 และ ซูเปอร์ไทเบรก 6-10 ส่วนรอบชิงชนะเลิศ พงศธร กับ นภัส จะเข้าไปเจอคู่มือวาง 1 โอฬาร ตั้งวงศ์กิจ กับ ซาเละฟรีรัส อัลมุฟาฎี ที่ 1 กลุ่ม เอ ที่ชนะ 2 นัดรวด โดยชนะ ปรมะ ศัสตุระ กับ นุกูล รักความสุข 6-0, 6-3 และชนะ สุวัสส์ ศิริสินวัฒนา กับ ศุภกร เทียมสกุล 6-3, 6-0</p>
<!-- /wp:paragraph -->

<!-- wp:paragraph -->
<p>ด้านหญิงคู่ กลุ่ม เอ คู่มือวาง 1 ประกายกานต์ สาวิสิทธิ์ กับ นิการัตน์ วาทีนุกิจ สามารถผ่านเข้าไปชิงชนะเลิศได้ตามคาด หลังทำผลงานชนะ 2 นัดรวดเป็นที่ 1 กลุ่ม เอ โดยชนะ ภัทราพร ทองพิทักษ์ กับ อารีพร วณิชยาพณิชย์ 6-1, 6-2, ชนะ ราตรี ขันตีมิตร กับ ศัสยมน พวงกิ่งทอง 6-0, 6-0 ประกายกานต์ กับ นิการัตน์ ผ่านเข้าไปชิงชนะเลิศพบกับ ที่ 1 กลุ่ม บี มะยุรี หาญมนตรี กับ อรปรีย์ญา อินทร์เพ็ง ที่ชนะ 2 นัดรวดเช่นกัน โดยชนะ พลบรุ่ง ผลิพืช กับ อมารี เสตติวงศ์ 6-3, 6-2 และชนะ ฤทัยรัตน์ อุบลชัย กับ นราวรรณ เรืองเกิด 6-0, 6-0</p>
<!-- /wp:paragraph -->

<!-- wp:paragraph -->
<p>ส่วนประเภทคู่ผสม รอบรองชนะเลิศ คู่มือวาง 1 ซาเละฟรีรัส อัลมุฟาฎี กับ นิการัตน์ วาทีนุกิจ ชนะ ภัทราพร ทองพิทักษ์ กับ กฤษกรณ์ ปรมศักดา 6-1 และ 6-4 ซาเละฟรีรัส กับ นิการัตน์ ทะลุเข้าไปชิงชนะเลิศพบคู่มือวาง 2 ประกายกานต์ สาวิสิทธิ์ กับ เล็กลามัตย์ แฮริสัน ที่ตัดเชือกชนะ ภูวไนย นนท์อ่อน กับ อารีพร วณิชยาพณิชย์ 7-6(4) และ 6-0</p>
<!-- /wp:paragraph -->

<!-- wp:image {"id":44061,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449995771_891837896312527_3879649132101564062_n-1024x683.jpg" alt="" class="wp-image-44061"/></figure>
<!-- /wp:image -->