<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0ca300"}}} -->
<p class="has-text-align-center has-vce-bg-color has-text-color has-background" style="background-color:#0ca300;font-size:20px"><strong>ประกบคู่เดวิสคัพ เวิลด์กรุ๊ป 1 เพลย์ออฟ<br>"ทีมไทย"ปะทะ"โรมาเนีย" ต้น ก.พ.ปีหน้า</strong></p>
<!-- /wp:paragraph -->

<!-- wp:code -->
<pre class="wp-block-code"><code>            นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมกีฬาลอนเทนนิสฯ ครั้งที่ 9/2565 ณ ห้องประชุมชั้น 2 ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี เมื่อวันที่ 21 กันยายน ที่ผ่านมา โดยมีคณะกรรมการอำนวยการสมาคมฯ เข้าร่วมโดยพร้อมเพรียง
            ที่ประชุมได้รับทราบถึงความสำเร็จของทีมนักหวดชายทีมชาติไทยชุดใหญ่ ที่สามารถเอาชนะทีมโบลิเวียได้ 3-1 คู่ ในการแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น 2022" เวิลด์กรุ๊ป 2 ส่งผลให้ ทีมไทยผ่านเข้าสู่ เวิลด์กรุ๊ป 1 เพลย์ออฟ และในโอกาสนี้ นายสุชัย ยังได้นำเงินส่วนตัวมอบให้คณะนักกีฬาเทนนิสและเจ้าหน้าที่ทีมเดวิสคัพไทยด้วย เพื่อเป็นขวัญและกำลังใจให้แก่ทุกคน
            นายวิเชษฐ์ ทีปกากร อุปนายกสมาคมกีฬาลอนเทนนิสฯ ในฐานะผู้จัดการทีมเดวิสคัพไทย ได้รายงานให้ที่ประชุมทราบว่า สหพันธ์เทนนิสนานาชาติ (ไอทีเอฟ) ได้แจ้งผลการจับสลากประกบคู่การแข่งขันเทนนิส "เดวิสคัพ บาย ราคูเท็น 2023" เวิลด์กรุ๊ป 1 เพลย์ออฟ ปรากฏว่า ทีมชาติไทย จะพบกับ ทีมชาติโรมาเนีย ช่วงต้นเดือนกุมภาพันธ์ 2566 ส่วนสถานที่แข่งขันนั้นจะแจ้งให้ทราบในโอกาสต่อไป
            ขณะที่ นายสุชัย กล่าวว่า ขอชื่นชมและแสดงความยินดีกับคณะนักกีฬาและเจ้าหน้าที่ทีมเดวิสคัพไทยที่นำความสำเร็จมาให้สมาคมฯ และสร้างความสุขให้แฟนเทนนิสไทย ขอบคุณ ภราดร ศรีชาพันธุ์ อดีตนักเทนนิสชาย มืออันดับ 9 ของโลก ที่ทำหน้าที่กัปตันทีมได้อย่างดีเยี่ยม ส่วนเรื่องการพบกับ ทีมโรมาเนีย นั้น ทางสมาคมฯ จะมีการหารือและกำหนดแนวทางในการเตรียมความพร้อมของนักกีฬาต่อไป.</code></pre>
<!-- /wp:code -->

<!-- wp:image {"id":33836,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/DDE13B0E-E154-41A6-8477-61CD4FA37EE4-1024x683.jpeg" alt="" class="wp-image-33836"/></figure>
<!-- /wp:image -->