<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#000aa3"}}} -->
<p class="has-text-align-center has-vce-bg-color has-text-color has-background" style="background-color:#000aa3;font-size:22px"><strong>"ชมภู่ทิพย์-ไทร่า" ฉลุยคัดหวดอาชีพที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู15 หัวหิน ที่สนามเทนนิส อารีน่า หัวหิน จ.ประจวบคีรีขันธ์ เข้าสู่สัปดาห์ที่ 2 รายการ "แคล-คอมพ์ แอนด์ ซีซีเอยู อินดัสตรี 4.0 โอเพ่น ไอทีเอฟ เวิลด์ เทนนิส ทัวร์ 2023" ชิงเงินรางวัลรวม 15,000 ดอลลาร์สหรัฐ หรือประมาณ 550,000 บาท ชิงชัยรอบเมนดรอว์ ระหว่างวันที่ 16-22 ต.ค. 2566
        และเมื่อวันที่ 15 ต.ค. เป็นการแข่งขันรอบคัดเลือกรอบแรก ประเภทหญิงเดี่ยว คู่ที่น่าสนใจ "พราว" ชมภู่ทิพย์ จันดาเขต นักเทนนิสไทย ที่ได้ไวลด์การ์ดลงสนาม โชว์ฟอร์มได้ยอดเยี่ยม เอาชนะ ยูนะ โอฮาชิ นักเทนนิสญี่ปุ่น มือ 72 ไอทีเอฟ แร้งกิ้ง และเป็นมือวางอันดับ 1 ของรอบคัดเลือก ได้ 2-0 เซต 6-2 และ 6-3 ชมภู่ทิพย์ ผ่านเข้ารอบคัดเลือกรอบสองหรือรอบสุดท้าย ไปพบกับ ซิน หยู เฉอ จากฮ่องกง
        นอกจากนี้ยังมี "ทีที" ไทร่า ลิธิบี นักเทนนิสไทย ลูกครึ่งไทย-อังกฤษ ที่ผ่านเข้ารอบได้อีกคน หลังจากเอาชนะ ดาเรีย นาซาเรนโก้ มือวาง 9 ของรอบคัดเลือกได้ 2-0 เซต ด้วยสกอร์ 6-1 และ 6-1 ไทร่า ผ่านเข้ารอบคัดเลือกรอบสุดท้าย ไปพบกับ รีเบก้า อันตัล มือวาง 7 จากโรมาเนีย ที่ชนะ วราภรณ์ เมืองโพธิ์ ของไทย 2-0 เซต 6-0, 6-0
        ด้านผลการแข่งขันของนักเทนนิสไทยรายอื่น หญิงเดี่ยว รอบคัดเลือกรอบแรก ตปณีย์ บุญวัฒน์ แพ้ จาง เจียเล่อ (วาง 2-จีน) 1-6, 6-4 และซูเปอร์ไทเบรก 6-10 ปารมี ทัดแก้ว แพ้ ซู่ เซียวเอี้ยน (วาง 16-จีน) 1-6, 1-6 อมิตตาลัย ประสูตรนาวิน แพ้ คัง นา ฮยอน (วาง 5-เกาหลีใต้) 1-6, 2-6 ธมจันทร์ มอมขุนทด (วาง 12) แพ้ กุนดาลี มัจเกน (อินเดีย) 7-5, 4-6 และซูเปอร์ไทเบรก 6-10</code></pre>
<!-- /wp:code -->

<!-- wp:image {"id":39819,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3632-1024x683.jpeg" alt="" class="wp-image-39819"/></figure>
<!-- /wp:image -->