<!-- wp:paragraph {"align":"center","style":{"typography":{"fontSize":20},"color":{"background":"#cadae0"}}} -->
<p class="has-text-align-center has-background" style="background-color:#cadae0;font-size:20px"><strong>"โชติรินทร์" โค่นมือวาง 2 ทะลุตัดเชือกพี่น้อง "พันธราธร" ฉลุยหวด G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 ส.ค. 2568 เป็นรอบเมนดรอว์วันที่สี่ "น้องเบียร์" โชติรินทร์ แก้วก่า นักหวดเยาวชนทีมชาติไทย มือวางอันดับ 11 ของรายการ ระเบิดฟอร์มเก่งออกมาโค่น "นานาโยะ วาดะ" นักหวดญี่ปุ่น มือวางอันดับ 2 ในประเภทหญิงเดี่ยว รอบก่อนรองชนะเลิศ โดย โชติรินทร์ เอาชนะด้วยสกอร์ 7-5 และ 6-4 ผ่านเข้ารอบรองชนะเลิศ พบกับ ปารมี ทัดแก้ว มือวางอันดับ 5 ซึ่งเป็นเยาวชนทีมชาติเช่นกัน ที่ชนะ พิชญาภัค ศรีมุกข์ 6-1, 7-5 ขณะที่ประเภทชายเดี่ยว รอบก่อนรองชนะเลิศ สองพี่น้องตระกูล "พันธราธร" คว้าชัยได้ทั้งคู่ โดย "พุฒิ" คุณานันท์ พันธราธร มือวางอันดับ 1 เอาชนะ อู๋ จุนเจ๋อ มือวางอันดับ 9 จากจีน ได้แบบขาดลอย 6-1, 6-2 ในขณะที่ "ไพน์" ธรรม์ พันธราธร มือวางอันดับ 3 เอาชนะ "กล้อง" กานต์ธัช สุรฤทธิ์โยธิน มือวางอันดับ 11 ด้วยสกอร์ 6-3, 7-5</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ ธฤตา หงษ์หยก (วาง 1) ชนะ ณัฐลียา ชาลินสกี้ (วาง8) 6-3, 6-3 ปวีณอร นวลศรี ชนะ ศรร์วิศา กุลพิศาลรัศม์ (วาง 6) 6-3, 6-2 ชายเดี่ยว รอบก่อนรองชนะเลิศ ริว โกฏิกุล (วาง 6) ชนะ ลุค เจี๋ย ซีโห (วาง 4-สิงคโปร์) 6-3, 6-2 หลี่ หยานฮง (วาง 2-จีน) ชนะ คุราโนะสุเกะ ซูซูกิ (ญี่ปุ่น) 6-1, 6-2 ชายคู่ รอบรองชนะเลิศ ธรรม์ พันธราธร-โทโมกิ ฟูจิวาระ (ญี่ปุ่น) คู่วาง 2 ชนะคู่วาง 4 อาหมัด ฟาซาน-เอริค แมทธิว กุนาวัน (อินโดนีเซีย) 5-7, 6-3 และซูเปอร์ไทเบรก 10-3 ริว โกฏิกุล-ลุค เจี๋ย ซีโห (สิงคโปร์) คู่วาง 1 แพ้คู่วาง 3 หลี่ หยานฮง-อู๋ จุนเจ๋อ (จีน) 6-7(10-12), 1-6 หญิงคู่ รอบรองชนะเลิศ ธฤตา หงษ์หยก-ณัฐรดา ผลเจริญ ชนะ โชติรินทร์ แก้วก่า-พิมพ์พิศา วงษ์วานิชขจร 6-4, 6-3 ศรร์วิศา กุลพิศาลรัศม์-ลีเดียร์ พอดโกริชานี่ คู่วาง 1 แพ้คู่วาง 3 มิซากิ เซกิโดะ-นานาโย วาดะ (ญี่ปุ่น) 7-5, 4-6 และซูเปอร์ไทเบรก 7-10</p>
<!-- /wp:paragraph -->

<!-- wp:image {"id":51329,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/531805172_1195194192643561_5958918684724720230_n-1024x683.jpg" alt="" class="wp-image-51329"/></figure>
<!-- /wp:image -->