<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a348"}}} -->
<p class="has-text-align-center has-vce-bg-color has-text-color has-background" style="background-color:#00a348;font-size:20px"><strong>"ลีเดียร์" หวดพ่ายจีนรอบแรกหญิงเดี่ยวศึกเจ4ที่สิงคโปร์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "เจ4 สิงคโปร์ ไอทีเอฟ จูเนียร์ แชมเปี้ยนชิพ 2022" ที่ประเทศสิงคโปร์ เมนดรอว์ หญิงเดี่ยว รอบแรก เมื่อวันที่ 29 สิงหาคม ลีเดียร์ พอดโกชิรานี่ เยาวชนวัย 15 ปี ลูกครึ่งไทย-รัสเซีย มืออันดับ 448 เยาวชนโลก มือวางอันดับ 3 ของรายการ ต้องพบกับ โหว ย่า หนาน ดาวรุ่งจีน วัย 17 ปี มืออันดับ 833 เยาวชนโลก เจ้าของ 2 แชมป์รายการเยาวชนนานาชาติ ไอทีเอฟ จูเนียร์ เกรด 5 ที่ไทย 2 สัปดาห์ติดเมื่อต้นเดือนสิงหาคมที่ผ่านมา และเคยเอาชนะ ลีเดียร์ มาแล้ว 1 ครั้ง<br>ส่วนการเจอกันครั้งนี้ โหว ย่า หนาน ยังคงใช้เกมหวดที่เฉียบขาดเอาชนะ ลีเดียร์ 2 เซตรวด ด้วยสกอร์ 6-2 และ 6-1 ทำให้ ลีเดียร์ พลิกตกรอบไปอย่างน่าเสียดาย<br>อย่างไรก็ตาม ลีเดียร์ ยังเหลือลุ้นสร้างผลงานในประเภทคู่อยู่อีกรายการ โดยได้จับคู่กับ ฮานนาห์ ไคลี่ เฉิน นัดหวดจากฮ่องกง ซึ่งทั้งคู่ถูกจัดเป็นคู่มือวาง 1 ของรายการ รอบแรกจะต้องลงแข่งกับ คิมิโกะ คูเปอร์ กับ ออเดรย์ นิวแมน คู่นักเทนนิสออสเตรเลีย ในวันที่ 30 สิงหาคมนี้</p>
<!-- /wp:paragraph -->

<!-- wp:image {"id":33546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/20EC8E18-3BEF-4183-AE8B-B24913A3A013-576x1024.jpeg" alt="" class="wp-image-33546"/></figure>
<!-- /wp:image -->