ผลการแข่งขันของนักหวดไทยล่าสุด ในศึกเทนนิสเยาวชนนานาชาติ รายการ 2017 Seogwipo Asia/Oceania Closed Junior Championships (B1) ที่เมืองเซจู ประเทศเกาหลีใต้ เมื่อวันที่ 9 พ.ย. ประเภทชายเดี่ยว รอบสาม ต้นกล้า มุละดา นักเทนนิสชายไทย มืออันดับ 377 เยาวชนโลก แพ้ ชุน ซิน เซง มืออันดับ 33 เยาวชนโลก และมือวางอันดับ 2 ของรายการ จากไต้หวัน 0-2 เซต 3-6, 2-6

ด้านหญิงเดี่ยว รอบสาม พัณณิน โควาพิทักษ์เทศ มืออันดับ 348 เยาวชนโลก แพ้ อายูมิ มิยาโมโตะ มืออันดับ 154 เยาวชนโลก จากญี่ปุ่น 7-6(4), 3-6<span class="text_exposed_show">, 3-6 ขณะที่ มนัญชญา สว่างแก้ว นักเทนนิสหญิงไทย มืออันดับ 83 เยาวชนโลก และมือวางอันดับ 9 ของรายการ ชนะ ไวโอเลต อพิชา มืออันดับ 45 เยาวชนโลก และมือวาง 5 ของรายการ จากปาปัวนิวกินี 2-1 เซต ด้วยสกอร์ 6-4, 3-6, 7-5</span>
<div class="text_exposed_show">

ส่วนประเภทชายคู่ รอบสอง กษิดิศ สำเร็จ และ ยุทธนา เจริญผล ผนึกกำลังเอาชนะ เซอิตะ วาตานาเบะ และ ไทชิ อิชิกาว่า คู่มือวางอันดับ 3 ของรายการจากญี่ปุ่น 1-6, 7-6(4) และ 10-7 ผ่านเข้าสู่รอบก่อนรองชนะเลิศ

<img class="aligncenter size-full wp-image-2287" src="https://www.bucket.cloudaccess9.com/ltatorg/2017/11/22894070_1600217883334507_1238363470212561769_n.jpg" alt="" width="720" height="960" />

</div>