<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:22px"><strong>ได้สุดยอดนักหวด "บีช เทนนิส"<br>ติดทีมชาติไทย ประจำปี 2567</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสชายหาด (บีช เทนนิส) คัดเลือกนักกีฬาเทนนิสชายหาดทีมชาติไทย ประจำปี 2567 ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 1 พฤษภาคม 2567 เป็นการแข่งขันวันสุดท้าย โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบประกาศนียบัตรแก่นักกีฬา
  ไฮไลท์ที่ประเภทหญิงคู่ เป็นการแข่งขันพบกันหมดแมทช์สุดท้าย นิการัตน์ วาทีนุกิจ (นครปฐม)-ประกายกานต์ สาวิสิทธิ์ (ชลบุรี) พบกับ อัชฌา กมลเสรีรัตน์ (ชลบุรี)-อรปรีย์ญา อินทร์เพ็ง (พะเยา) โดยทั้ง 2 คู่มีสถิติชนะเท่ากัน คู่ละ 2 แมทช์ ฉะนั้น แมทช์นี้จึงเป็นการชี้ชะตาว่าคู่ใดจะได้ก้าวสู่รั้วทีมชาติไทย และผลการแข่งขัน ปรากฏว่าเป็น นิการัตน์ กับ ประกายกานต์ ที่ทำได้ดี ใช้ความเข้าขาจากการจับคู่เล่นด้วยกันมานาน คว้าชัยชนะได้ 2 เซตรวด 6-2 และ 6-2 พร้อมคว้าสิทธิ์ติดทีมชาติไทยทันที
  ส่วนอีกคู่เป็นการชิงหนีอันดับสุดท้าย ระหว่าง ภัทราพร ทองพิทักษ์ (ปทุมธานี)-อารีพร วณิชยาพณิชย์ (กทม.) พบกับ มะยุรี หาญมนตรี (ชลบุรี)-สุกัญญา สาลีแผง (ชลบุรี) ผลปรากฏว่า ภัทราพร กับ อารีพร คว้าชัยชนะด้วยการดวลซูเปอร์ไทเบรก ทำให้เฉือนชนะไป 2-1 เซต 6-2, 5-7 และซูเปอร์ไทเบรก 10-6
  ทั้งนี้ จากผลการแข่งขันดังกล่าว สรุปอันดับประเภทหญิงคู่ ได้ดังนี้ อันดับ 1 ประกายกานต์-นิการัตน์ (ชนะ 3 มี 6 คะแนน) อันดับ 2 อัชฌา-อรปรีย์ญา (ชนะ 2 แพ้ 1 มี 5 คะแนน) อันดับ 3 ภัทราพร-อารีพร (ชนะ 1 แพ้ 2 มี 4 คะแนน) และอันดับ 4 มะยุรี-สุกัญญา (แพ้ 3 มี 3 คะแนน) 
  ด้านประเภทชายคู่ แข่งขันพบกันหมดแมทช์สุดท้าย โอฬาร ตั้งวงศ์กิจ (กทม.)-ปรมะ ศัสตุระ (กทม.) พบกับ ภูวไนย นนท์อ่อน (ร้อยเอ็ด)-เล็กลามัตย์ แฮริสัน (ชลบุรี) ผลการแข่งขัน ปรากฏว่า ดวลกันถึงซูเปอร์ไทเบรกและเป็นคู่ของ โอฬาร กับ ปรมะ ที่เป็นฝ่ายเฉือนชนะ  2-1 เซต 6-3, 0-6 และซูเปอร์ไทเบรก 10-7 ขึ้นเป็นอันดับ 1 ของกลุ่ม ด้วยผลงานชนะ 2 แมทช์รวด พร้อมคว้าสิทธิ์ติดทีมชาติไทย ส่วนอันดับ 2 ภูวไนย-เล็กลามัตย์ (ชนะ 1 แพ้ 1 แมทช) และอันดับ 3 ซาเละฟรีรัส อัลมุฟาฎี (ชลบุรี)-ปิยะภูมิ อินขาว (ชลบุรี) (แพ้ 2 แมทช์)
  อีกหนึ่งไฮไลท์ ประเภทคู่ผสม รอบชิงชนะเลิศ ซาเละฟรีรัส อัลมุฟาฎี (ชลบุรี)-นิการัตน์ วาทีนุกิจ (นครปฐม) ลงสนามขับเคี่ยวกับ อรปรีย์ญา อินทร์เพ็ง (พะเยา)-โอฬาร ตั้งวงศ์กิจ (กทม.) และผลการแข่งขัน ปรากฏว่า ซาเละฟรีรัส กับ นิการัตน์ เล่นได้ยอดเยี่ยม เอาชนะได้ 2-0 เซต 6-1 และ 6-0
  ทั้งนี้ จากการที่ นิการัตน์ ได้สิทธิ์ติดทีมชาติไทยจากประเภทหญิงคู่ไปแล้ว จึงทำให้ผู้เล่นที่คว้าอันดับ 2 ฝ่ายหญิง ของประเภทคู่ผสม ได้สิทธิ์ติดทีมชาติเป็นลำดับถัดไป ซึ่งได้แก่ อรปรีย์ญา อินทร์เพ็ง
  สรุปผลการแข่งขันคัดเลือกนักเทนนิสชายหาดทีมชาติไทย ประจำปี 2567 มีดังนี้ นักกีฬาหญิง ได้แก่ นิการัตน์ วาทีนุกิจ (นครปฐม), ประกายกานต์ สาวิสิทธิ์ (ชลบุรี) และ อรปรีย์ญา อินทร์เพ็ง (พะเยา) ขณะที่ นักกีฬาชาย ได้แก่ โอฬาร ตั้งวงศ์กิจ (กทม.), ปรมะ ศัสตุระ (กทม.) และ ซาเละฟรีรัส อัลมุฟาฎี (ชลบุรี)</code></pre>
<!-- /wp:code -->

<!-- wp:image {"id":42724,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4371-1024x725.jpeg" alt="" class="wp-image-42724"/></figure>
<!-- /wp:image -->