<!-- wp:paragraph {"align":"center","style":{"typography":{"fontSize":20},"color":{"background":"#d5d5ef"}}} -->
<p class="has-text-align-center has-background" style="background-color:#d5d5ef;font-size:20px"><strong>ทะลุรอบรองฯ แล้วจ้า<br>"น้องพุฒิ"ควงเพื่อนชาวโสมคว้าชัยที่ฝรั่งเศส</strong></p>
<!-- /wp:paragraph -->

<!-- wp:paragraph -->
<p>หนึ่งเดียวจากไทย "น้องพุฒิ" คุณานันท์ พันธราธร นักหวดเยาวชนทีมชาติ ควงเพื่อนชาวเกาหลีใต้ ผ่านเข้าสู่รอบรองชนะเลิศ ในการแข่งขันเทนนิส ยุโรป จูเนียร์ ทัวร์ 2022 รุ่นอายุไม่เกิน 14 ปี รายการ ลา บอล มิโมซ่า ลัวร์ อัตลองติค, ลาโบเล เอสคูบลาค ที่ประเทศฝรั่งเศส โดยเป็นการแข่งขันคอร์ตดิน<br>เมื่อคืนวันที่ 14 ก.ค. 2565 ในการแข่งขันประเภทชายคู่ รอบก่อนรองชนะเลิศหรือ 8 คู่สุดท้าย "น้องพุฒิ" คุณานันท์ และ โช เซ ฮยอก นักเทนนิสเยาวชนจากเกาหลีใต้ คู่มือวางอันดับ 4 ของรายการ พบกับคู่นักหวดเจ้าถิ่น ชาร์ลส์ เดอ แซงต์ ลอเมร์ และ มาร์ค ออเรเล่ เดส์มูแล็งส์ ริโคต์ ของฝรั่งเศส ปรากฏว่า คุณานันท์ และ โช เซ ฮยอก ช่วยกันโชว์ฟอร์มการเล่นที่ยอดเยี่ยม เอาชนะคู่เจ้าถิ่นได้ 2-0 เซต 6-2 และ 6-1<br>คุณานันท์ และ โช เซ ฮยอก ฉลุยสู่รอบรองชนะเลิศหรือ 4 คู่สุดท้าย ไปพบกับ ดาเนียล ทาซาเบคอฟ และ ดามีร์ ซาลกาสเบย์ คู่นักหวดชาวคาซัคสถาน คู่มือวางอันดับ 5 ของรายการ</p>
<!-- /wp:paragraph -->

<!-- wp:image {"id":32931,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/293862725_5496728693683387_4413627981224786590_n-1024x1024.jpg" alt="" class="wp-image-32931"/></figure>
<!-- /wp:image -->