<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ลักษิกา-เพียงธาร พลาดเข้าชิง "ไทยแลนด์ โอเพ่น"<br>เต็งหนึ่ง "อันเดรสคู" ยังแกร่งลิ่วตัดเชือกหญิงเดี่ยว</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ ดับเบิลยูทีเอ 250 รายการ Thailand Open 2023 presented by E@ (ไทยแลนด์ โอเพ่น 2023 พรีเซนเต็ด บาย อีเอ) ณ เซ็นเตอร์คอร์ต ทรู อารีน่า หัวหิน สปอร์ต คลับ อ.หัวหิน จ.ประจวบคีรีขันธ์ เมื่อวันที่ 3 ก.พ. 2566 ชิงชัยกันอย่างเข้มข้นทั้งในประเภทหญิงเดี่ยว และหญิงคู่
       ประเภทหญิงคู่ รอบรองชนะเลิศ สองนักเทนนิสไทย "ลักส์" ลักษิกา คำขำ มือ 1 ของไทย วัย 29 ปี มือคู่อันดับ 316 โลก และ "เอิร์ธ" เพียงธาร ผลิพืช วัย 30 ปี มือคู่อันดับ 140 โลก ที่ได้บายจากรอบก่อนรองชนะเลิศ ลงสนามดวลกับคู่นักหวดจีน หวัง ซินหยู มือคู่อันดับ 125 โลก วัย 21 ปี และ จู หลิน มือคู่อันดับ 102 โลก วัย 29 ปี
       ผลการแข่งขัน ปรากฏว่า เซตแรกคู่ของ หวัง ซินหยู และ จู หลิน ออกสตาร์ทได้อย่างร้อนแรง เบรกเกมเสิร์ฟคู่ไทยได้ตั้งแต่เกมแรกและเล่นได้ดีต่อเนื่อง จนคว้าชัยได้ 6-2 เซตสอง "ลักส์-เอิร์ธ" รวมพลังฮึดสู้ แต่ก็ไม่สามารถต้านทานความแข็งแกร่งของคู่สาวจีนได้ ทำให้พ่ายไปอีก 3-6 สรุป ลักษิกา และ เพียงธาร แพ้ หวัง ซินหยู และ จู หลิน 0-2 เซต 2-6, 3-6 ใช้เวลาการแข่งขัน 1 ชั่วโมง 9 นาที
       อย่างไรก็ตาม แม้คู่นักหวดไทยจะพลาดเข้าสู่รอบชิงชนะเลิศ แต่ยังได้รับเงินรางวัลปลอบใจร่วมกัน 4,020 ดอลลาร์สหรัฐฯ หรือประมาณ 131,795 บาท และคะแนน คนละ 110 แต้ม ในขณะที่คู่ของนักหวดจีน หวัง ซินหยู และจู หลิน ผ่านเข้ารอบชิงชนะเลิศ ไปรอพบคู่ชนะระหว่าง ชาน เฮา-ชิง และหวู ฟาง-เซียน จากไต้หวัน กับคู่มือวาง 4 ลาทิชา ชาน จากไต้หวัน และอเลซ่า กัวราชี จากชิลี
       ประเภทหญิงเดี่ยว รอบก่อนรองชนะเลิศ (8 คนสุดท้าย) เบียนก้า อันเดรสคู อดีตแชมป์ยูเอส โอเพ่น 2019 มือวาง 1 และมือ 42 โลก จากแคนาดา วัย 22 ปี ยังคงโชว์ฟอร์มร้อนแรงต่อเนื่อง หวดเอาชนะ มาร์ธ่า คอสต์ยุค ดาวรุ่งวัย 20 ปี มือวาง 5 และมือ 60 โลกจากยูเครน 2-0 เซต 6-0, 7-6 ไทเบรก 7-3 ใช้เวลาการแข่งขัน 1 ชั่วโมง 28 นาที
       เบียนก้า อันเดรสคู ทะลุสู่รอบรองชนะเลิศ โดยยังไม่เสียเซตให้กับคู่แข่งในรายการนี้เลย โดยจะเข้าไปตัดเชือกกับ เลเซีย ซูเรนโก้ มือ 136 โลกจากยูเครน วัย 33 ปี ที่โค่นมือวาง 6  ทัตยาน่า มาเรีย วัย 35 ปี มือ 63 โลกจากเยอรมัน 2-0 เซต 6-1, 6-1
       ในส่วนผลการแข่งขันคู่อื่น ๆ หญิงเดี่ยว รอบก่อนรองชนะเลิศ หวัง ซินหยู (มือวาง 7 จีน) ชนะ เฮเธอร์ วัตสัน (สหราชอาณาจักร) 6-3, 6-7(6) และ 6-4 จู หลิน (จีน) ชนะ ทามาร่า ซีดานเชค (สโลวีเนีย) 6-2, 6-2</code></pre>
<!-- /wp:code -->

<!-- wp:image {"id":35836,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/8E428371-5D12-4A16-847B-4251236DCA63-1024x682.jpeg" alt="" class="wp-image-35836"/></figure>
<!-- /wp:image -->