<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#8c00a3"}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:22px"><strong>"ปรัชญา-แม็กซิมัส" หวดเจ๋ง!<br>เข้าชิงฯ ชายคู่ บางกอก โอเพ่น 2024</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชายและหญิง ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ม.ค. 2567 มีนักเทนนิสไทยทำผลงานได้ดี โดยในศึกเทนนิสอาชีพชาย เก็บคะแนนโลก เอทีพี ชาลเลนเจอร์ ทัวร์ รายการ "บางกอก โอเพ่น 2024 (1)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ในประเภทชายคู่ เป็นการแข่งขันรอบรองชนะเลิศ
  ไฮไลท์อยู่ที่คู่ "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย สองนักหวดจากไทย คู่มือ 313 และ 420 ของโลกตามลำดับ และเป็นคู่เหรียญทองแดงชายคู่ ในกีฬาเอเชี่ยนเกมส์ ครั้งที่ 19 ลงสนามตัดเชือกกับ ไคจิ อุจิดะ จากญี่ปุ่น และ ฟรานซิส เคย์ซี อัลแคนทาร่า จากฟิลิปปินส์ คู่มือ 159 และ 211 ของโลกตามลำดับ
  ผลการแข่งขัน ปรากฏว่า ปรัชญา และ แม็กซิมัส โชว์ฟอร์มการเล่นที่เข้าขา ช่วยกันเก็บแต้มในจังหวะสำคัญ ทำให้ชนะเซตแรก 6-4 เซตสอง เกมดำเนินถึงไทเบรกและเป็นคู่นักหวดไทยที่คว้าชัยสำเร็จ สรุป ปรัชญา และ แม็กซิมัส ชนะ ไคจิ อุจิดะ และ ฟรานซิส เคย์ซี อัลแคนทาร่า 2-0 เซต 6-4 และ 7-6 ไทเบรก 9-7 ในเวลา 1 ชั่วโมง 25 นาที
  ปรัชญา และ แม็กซิมัส ทะลุสู่รอบชิงชนะเลิศ ไปพบกับ อาเธอร์ เฟรี่ และ โจชัว แพรีส คู่นักหวดจากสหราชอาณาจักร ที่ผนึกกำลังโค่น "คู่เต็ง 1" ลุก จอห์นสัน จากสหราชอาณาจักร และ สแคนเดอร์ มานซูรี จากตูนิเซีย 2-0 เซต 6-4, 6-2 โดย ปรัชญา นั้น เคยผ่านเข้าถึงรอบรองชนะเลิศ ประเภทชายคู่ ศึกนนทบุรี ชาลเลนเจอร์ 50 เมื่อเดือน ส.ค. ปี 2022 ซึ่งครั้งนั้นจับคู่กับ ฐานทัพ สุขสำราญ
 ขณะที่ประเภทชายเดี่ยว รอบรองชนะเลิศ ลูแคส ปุยล์ (ฝรั่งเศส) ชนะ ฮง ซองชาน (เกาหลีใต้) 6-3, 6-3 เข้าไปชิงชนะเลิศกับ วาเลนติน วาเชรอต (โมนาโก) ที่ตัดเชือกชนะ ซู อวี๋ เซียว (ไต้หวัน) 6-3, 7-6(2)</code></pre>
<!-- /wp:code -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:image {"id":40986,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3895-1024x683.jpeg" alt="" class="wp-image-40986"/></figure>
<!-- /wp:image -->