<!-- wp:paragraph {"align":"center","style":{"typography":{"fontSize":20},"color":{"background":"#c8eabf"}}} -->
<p class="has-text-align-center has-background" style="background-color:#c8eabf;font-size:20px"><strong>"พิมพ์มาดา" ปราบจีนฉลุยหวด"เอสเอที""ธนเพชร-ภวิชญ์" ทะลุก่อนรองฯไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท แข่งขันที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 3 ก.ย. 2567 เป็นการแข่งขันรอบเมนดรอว์วันแรก ประเภทหญิงเดี่ยว รอบแรก (32 คน) "แอ๊ตต้า" พิมพ์มาดา ทองคำ นักเทนนิสชาวปักษ์ใต้ จังหวัดสุราษฎร์ธานี วัย 18 ปี มือ 903 ไอทีเอฟ แร้งกิ้ง ได้ไวลด์การ์ดหรือสิทธิพิเศษลงสนามแข่งขัน พบกับ หยวน เฉิงอี้ยี่ สาวจีนวัย 24 ปี ที่มีอันดับโลกสูงกว่าอยู่ที่ 573 ของโลก และผลการแข่งขันเป็น พิมพ์มาดา ที่พยายามเล่นให้ได้ตามแผนที่เตรียมไว้ จนสามารถเอาชนะด้วยสกอร์ 6-3 ทั้งสองเซต ผ่านเข้ารอบสอง หรือ 16 คนสุดท้ายไปรอพบผู้ชนะระหว่าง ฮิคารุ ซาโตะ มือวาง 5 ของรายการ จากญี่ปุ่น และ โฮโนกะ โคบายาชิ จากญี่ปุ่นเช่นกัน</p>
<!-- /wp:paragraph -->

<!-- wp:paragraph -->
<p>ทางด้านประเภทชายคู่ เปิดฉากรอบแรก (16 คู่) เป็นการพบกันระหว่างคู่นักหวดชาวไทย "โอเว่น" ธนเพชร ฉันทะ จับคู่กับ "แมงปอ" ภวิชญ์ สอนหลักทรัพย์ ลงสนามพบกับ "สอง" ยุทธนา เจริญผล และ "บูม" กษิดิศ สำเร็จ โดยหลังจากดวลแร็กเกตกันถึงซูเปอร์ไทเบรกในเซตที่สาม เป็นคู่ของ ธนเพชร กับ ภวิชญ์ ที่เอาชนะได้อย่างหวุดหวิด ทำให้ชนะรวม 2-1 เซต ด้วยสกอร์ 6-2, 6-7 ไทเบรก 1-7 และซูเปอร์ไทเบรก 10-8 พากันเข้ารอบก่อนรองชนะเลิศ หรือ 8 คู่สุดท้ายต่อไป ในส่วนผลงานของนักเทนนิสไทยรายอื่น มีดังนี้ หญิงเดี่ยว รอบแรก วรรษชล สวัสดี แพ้ ชริวัลลี ราชมิกา ภมิปาตี (อินเดีย) 3-6, 6-4 และ 2-6 กมลวรรณ ยอดเพ็ชร แพ้ มาริอา ทาคาเชวา 7-6(5), 2-6 และ 3-6 ขณะที่ชายเดี่ยว รอบแรก วิชยา ตรงเจริญชัยกุล แพ้ ฮิโรกิ โมริยะ (วาง 1-ญี่ปุ่น) 6-2, 4-6 และ 5-7 หญิงคู่ รอบแรก พัณณิน โควาพิทักษ์เทศ-หยวน เฉิงอี้ยี่ (คู่วาง 3 ไทย-จีน) ชนะ นานะ คาวากิชิ-ลิซ่า-มารี ริโอซ์ (ญี่ปุ่น) 6-3, 6-3</p>
<!-- /wp:paragraph -->

<!-- wp:paragraph -->
<p>ชายคู่ รอบแรก กฤติน โกยกุล-จิรัฏฐ์ นวสิริสมบูรณ์ ชนะ ธีรภัทร ขันติวีรวัฒน์-แทนตะวัน ทัดเดโอ มายอลิ แม็คจิโอลิ 7-6(3), 6-3 ฐานทัพ สุขสำราญ-โทโมฮิโระ มาซาบายาชิ (ญี่ปุ่น) ชนะ เครดิต ไชยรินทร์-นพดล น้อยกอ 6-2, 6-2 ปัญณ์ณวัชญ์ สุทธิสมบูรณ์-ธนกร ศรีรัตน์ แพ้ นิค แชปเพลล์-สาย คาร์ทีค เรดดี้ กันตา (คู่วาง 1 สหรัฐฯ-อินเดีย) 3-6, 6-7(2) </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/?fbclid=IwZXh0bgNhZW0CMTAAAR2t3wIWO2df_kN4ZmfrAZlT3CTOZdc3Vtd8zT0K8qdxmtKqltHPs1Bsh2M_aem_HJ4g07beuwY4TmYXdVc5ow" target="_blank">https://www.itftennis.com/en/</a></p>
<!-- /wp:paragraph -->

<!-- wp:image {"id":45178,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/457876487_931606712335645_4510869193022692946_n-1024x683.jpg" alt="" class="wp-image-45178"/></figure>
<!-- /wp:image -->