<!-- wp:paragraph {"align":"center","style":{"typography":{"fontSize":20},"color":{"background":"#b9d5e0"}}} -->
<p class="has-text-align-center has-background" style="background-color:#b9d5e0;font-size:20px"><strong>"ลีเดียร์-กมลวรรณ"ควงคู่ฉลุยตัดเชือก"ธนภัทร"ลิ่ว8คนศึกเจ200ที่เกาหลีใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ "ไอทีเอฟ ชุนชอน ลี ดั๊ก ฮี คัพ อินเตอร์เนชั่นแนล จูเนียร์ เทนนิส ทัวร์" สะสมคะแนนเยาวชนโลกระดับ เจ 200 ที่เมืองชุนชอน ประเทศเกาหลีใต้ เมื่อวันที่ 28 กันยายน "ลีเดียร์ พอดโกริชานี่" นักเทนนิสดาวรุ่งจากไทย วัย 16 ปี ลูกครึ่งไทย-รัสเซีย มืออันดับ 183 เยาวชนโลก ลงดวลแร็กเกตเก็บชัยชนะได้ทั้งเดี่ยวและคู่ ประเภทหญิงเดี่ยว ลีเดียร์ มือวาง 7 ของรายการ สามารถเอาชนะ เซริ นายูกิ นักหวดญี่ปุ่น วัย 17 ปี มืออันดับ 436 เยาวชนโลก 2 เซตรวด ด้วยสกอร์ 6-2, 6-1 ทำให้ผ่านเข้าสู่รอบ 8 คนสุดท้ายทันที ในวันเดียวกัน ลีเดียร์ ได้จับคู่กับ "บัว" กมลวรรณ ยอดเพ็ชร เพื่อนนักหวดไทยวัย 16 ปี มืออันดับ 253 เยาวชนโลก ลงแข่งประเภทคู่ในฐานะคู่มือวาง 4 ของรายการ ซึ่งหากสามารถผ่านรอบแรกได้ ทั้งคู่ก็จะลงแข่งรอบก่อนรองชนะเลิศต่ออีกแมทช์ในวันนี้ทันที ผลการแข่งขันปรากฎว่า ลีเดียร์ กับ กมลวรรณ สามารถหวดเอาชนะ ออม เซ บิน กับ ฮาน คาฮยอน จากเกาหลีใต้ 2-0 เซต ด้วยสกอร์ 7-5 และ 6-1</p>
<!-- /wp:paragraph -->

<!-- wp:paragraph -->
<p>จากนั้นในรอบก่อนรองชนะเลิศ ลีเดียร์ กับ กมลวรรณ ยังคงอาศัยการเล่นที่เข้าขา และมีเกมหวดที่เฉียบขาด ช่วยกันเอาชนะ อิซาเบลล่า ครอสแมน กับ คริสทิน่า ทาอิ จากออสเตรเลีย 2 เซตรวด ด้วยสกอร์ 6-3 และ 6-1 ผ่านเข้าสู่รอบรองชนะเลิศได้ต่อไป ด้าน ธนภัทร บุศราวงศ์ เยาวชนไทย วัย 17 ปี มืออันดับ 121 เยาวชนโลก ลงแข่งชายเดี่ยว รอบสอง ในฐานะมือวาง 6 ของรายการ สามารถเอาชนะ โทอะ มาเอดะ นักหวดญี่ปุ่น วัย 17 ปี มืออันดับ 354 เยาวชนโลก 2-0 เซต ด้วยสกอร์ 6-2 และ 6-0 ทำให้ผ่านเข้าสู่รอบ 8 คนสุดท้ายได้สำเร็จ ส่วนประเภทคู่ ธนภัทร จับคู่กับ อดิตยา โกวิลา จากอินเดีย ซึ่งเป็นคู่มือวาง 4 ของรายการ ลงแข่งรอบแรก ปรากฎว่าต้องพลาดท่าปราชัยให้กับ คิม เซ ฮยุน กับ โก มิน โฮ คู่นักหวดเกาหลีใต้ไปหวุดหวิด 1-2 เซต ด้วยสกอร์ 3-6, 6-2 และ ซูเปแร์ไทเบรก 3-10</p>
<!-- /wp:paragraph -->

<!-- wp:image {"id":39571,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/385038283_713578847471767_7787344937031551744_n-768x1024.jpg" alt="" class="wp-image-39571"/></figure>
<!-- /wp:image -->