<!-- wp:paragraph {"align":"center","style":{"typography":{"fontSize":20},"color":{"background":"#b1cbd6"}}} -->
<p class="has-text-align-center has-background" style="background-color:#b1cbd6;font-size:20px"><strong>เทนนิสชายไทยรุ่น 16 ปีได้ที่ 9 เอเชีย-หญิงซิว 11 "บิ๊กสุชัย" เชื่อประสบการณ์จะทำให้แข็งแกร่งขึ้น!</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่สมาคมฯ ได้ส่งเยาวชนทีมชาติไทย รุ่นอายุไม่เกิน 16 ปี ไปแข่งขันเทนนิสชิงแชมป์โลก ประเภททีมชายและทีมหญิง รอบคัดโซนเอเชีย/โอเชียเนีย แข่งขันคอร์ทดิน ณ เมืองเชิมเกนต์ ประเทศคาซัคสถาน ซึ่งเริ่มเมื่อวันที่ 12 พ.ค. 2568 นั้น ล่าสุด การแข่งขันได้จบลงแล้ว เมื่อวันที่ 24 พ.ค. ที่ผ่านมา ผลการแข่งขัน ทีมชายไทย รุ่นอายุไม่เกิน 16 ปี ได้อันดับ 9 ของเอเชีย ในรายการ "2025 เดวิสคัพ จูเนียร์ส" โดยนักกีฬาไทย ประกอบด้วย "กล้อง" กานต์ธัช สุรฤทธิ์โยธิน, "จูเนียร์" วีรวิชญ์ กำพุฒ และ "ตรัย" ตรัย ศรีเสน ภายใต้การคุมทีมของ "โค้ชเอ็กซ์" นายพชรพล คำสมาน ผู้ฝึกสอนทีมชาติไทย ร่วมด้วยการทำหน้าที่ของ นายพันธุ์ทิวา ชาวอุทัย นักวิทยาศาสตร์การกีฬา ด้านทีมหญิงไทย รุ่นอายุไม่เกิน 16 ปี ได้อันดับ 11 ของเอเชีย ในรายการแข่งขัน "2025 บิลลี จีน คิง คัพ จูเนียร์ส บาย เกนบริดจ์" สำหรับนักกีฬาไทย ประกอบด้วย "เบียร์" โชติรินทร์ แก้วก่า, "จีนนี่" จิณห์นิภา ตราชูวณิช และ "มินนี่" ปารมี ทัดแก้ว โดยมี จ่าสิบเอก สหทัศน์ ศุภกิจ เป็นผู้ฝึกสอนทีมชาติไทย และ น.ส.ญาดา ศิริไชย ทำหน้าที่นักวิทยาศาสตร์การกีฬา</p>
<!-- /wp:paragraph -->

<!-- wp:paragraph -->
<p>"ผมได้ติดตามผลการแข่งขันทุกวัน ซึ่งทราบว่าแต่ละวันไม่ได้ง่ายเลยสำหรับการเล่นคอร์ทดิน ตั้งแต่รอบแบ่งกลุ่มพบกันหมด ต้องพบกับทีมที่แข็งแกร่งมาก แต่นักกีฬาไทยทุกคนก็พยายามสู้ ไม่ให้ทีมตกไปอยู่อันดับท้าย ๆ ของตาราง แม้วันนี้ทีมไทยยังไม่ชำนาญในการเล่นคอร์ทดินพอ แต่ผมเชื่อว่า นักกีฬาและทีมงานทุกคนได้รับประสบการณ์กลับมาไม่น้อย ขอบใจทุกคนที่ทุ่มเทกันอย่างเต็มที่ และหวังว่าจะได้เห็นนักกีฬาก้าวไปประสบความสำเร็จในรายการต่อไปครับ" นายสุชัย กล่าว ในส่วนผลการแข่งขันแมทช์สุดท้ายของแต่ละรายการนั้น มีดังนี้ รายการ “2025 เดวิสคัพ จูเนียร์ส” ทีมชาติไทย แข่งขันรอบจัดอันดับ 9-10 กับ ทีมชาตินิวซีแลนด์ ผลการแข่งขัน ไทย ชนะ นิวซีแลนด์ 2-0 คู่ (เดี่ยวมือสอง วีรวิชญ์ กำพุฒ ชนะ อลิวิน นา 6-2, 6-4 /เดี่ยวมือหนึ่ง กานต์ธัช สุรฤทธิ์โยธิน ชนะ ลูคา แบลนด์ 6-4, 6-2)</p>
<!-- /wp:paragraph -->

<!-- wp:paragraph -->
<p>ส่วนรายการ "2025 บิลลี จีน คิง คัพ จูเนียร์ส บาย เกนบริดจ์" ทีมไทยแข่งขันรอบจัดอันดับ 11-12 พบกับ ทีมอุซเบกิสถาน ผลปรากฏว่า ทีมชาติไทย เป็นฝ่ายเฉือนชนะ 2-1 คู่ (เดี่ยวมือสอง โชติรินทร์ แก้วก่า ชนะ เวโรนิก้า ดเยปาโรวา 6-1, 6-4 /เดี่ยวมือหนึ่ง ปารมี ทัดแก้ว แพ้ เคียร่า คิม 0-6, 2-6 และประเภทคู่ จิณห์นิภา ตราชูวณิช และ โชติรินทร์ เอาชนะ เอมิลี่ กับ เคียร่า คิม 6-4, 6-2)</p>
<!-- /wp:paragraph -->

<!-- wp:image {"id":49639,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499950792_1130541049108876_4665748033822395056_n-1024x767.jpg" alt="" class="wp-image-49639"/></figure>
<!-- /wp:image -->