<!-- wp:paragraph {"align":"center","style":{"typography":{"fontSize":20},"color":{"background":"#b2d8e9"}}} -->
<p class="has-text-align-center has-background" style="background-color:#b2d8e9;font-size:20px"><strong>ปิดฉากเทนนิส เอทีเอฟ ทเวลฟ อันเดอร์ฯ ทีมชายไทยรุ่น 12 ปี ได้ที่ 6 หญิงอันดับ 9 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 12 ปี รายการ ATF 12U Intercontinental Team Competition (เอทีเอฟ ทเวลฟ อันเดอร์ อินเตอร์คอนติเนนตัล ทีม คอมเพทติชั่น) ที่เมืองเชิมเคนต์ ประเทศคาซัคสถาน เมื่อคืนวันที่ 4 ต.ค. 2568 เป็นวันสุดท้าย ประเภททีมชาย รอบจัดอันดับ 5-6 ทีมไทย ซึ่งประกอบด้วย นวธรณ์ ผลากรกุล, ลีโอ โกวิทวัฒนชัย และ ก้องภพ แซ่ลิ้ม พ่ายให้แก่ ทีมปากีสถาน 1-2 คู่ ทำให้ทีมชายไทยได้อันดับ 6 ผลการแข่งขันคู่แรก เดี่ยวมือสอง ก้องภพ แพ้ ราชิด อาลี 0-2 เซต 2-6, 1-6 เดี่ยวมือหนึ่ง ลีโอ แพ้ มูฮัมหมัด ชายัน 0-2 เซต 1-6, 1-6 ส่วนประเภทคู่ ลีโอ กับ ก้องภพ ชนะผ่าน ราชิด อาลี กับ มูฮัมหมัด ชายัน ด้านประเภททีมหญิง รอบจัดอันดับ 9-10 ทีมไทย ซึ่งประกอบด้วย ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ ผนึกกำลังเอาชนะ อิหร่าน 2-1 คู่ ส่งผลให้ทีมหญิงไทยได้อันดับ 9 ผลการแข่งขันคู่แรก เดี่ยวมือสอง ศิริกร แพ้ ซาการ์ ซาเลกิฟาร์ 0-2 เซต 4-6, 0-6 ส่วนเดี่ยวมือหนึ่ง อาร์ภรนันท์ ชนะ เชย์ลิน ซาฟารีเยกานี 2-0 เซต 6-2, 6-4 และประเภทคู่ อาร์ภรนันท์ กับ ศิริกร ชนะ ซาการ์ ซาเลกิฟาร์ กับ นิลซู อัชราฟซาเดห์ อิกดีร์ 2-0 เซต 7-5, 6-2 คณะนักกีฬาเทนนิสทีมชาติไทย รุ่นอายุไม่เกิน 12 ปี มี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนทีมชาย, "โค้ชโอ" นายสุขุม กิจวิจารณ์ ผู้ฝึกสอนทีมหญิง และ พ.ท.บุญมี โพธิ์ไพจิตร ทำหน้าที่เจ้าหน้าที่นวดให้แก่นักกีฬา "โค้ชจิม" กับ "โค้ชโอ" กล่าวร่วมกันว่า ขอขอบพระคุณ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ นายไทยทนุ วรรณสุข เลขาธิการสมาคมฯ นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน ตลอดจนคณะกรรมการอำนวยการสมาคมฯ ที่มอบโอกาสให้นักเทนนิสเยาวชนทีมชาติไทย รุ่นอายุไม่เกิน 12 ปี ได้เดินทางไปแข่งขันในครั้งนี้ ซึ่งทำให้เด็ก ๆ ได้รับประสบการณ์ที่ดีเยี่ยมกลับมาพัฒนาฝีมือต่อไปด้วย</p>
<!-- /wp:paragraph -->

<!-- wp:image {"id":52309,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/558855521_1238258871670426_3328033405935393187_n-1024x768.jpg" alt="" class="wp-image-52309"/></figure>
<!-- /wp:image -->