<!-- wp:paragraph {"align":"center","style":{"typography":{"fontSize":20},"color":{"background":"#9ec1d0"}}} -->
<p class="has-text-align-center has-background" style="background-color:#9ec1d0;font-size:20px"><strong>อัญชิสา-จิรัฏฐ์ โชว์ฟอร์มนักหวดไทยทะลุรอบ 8 คนศึกใหญ่ "จี เอช แบงก์" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ 2025 ที่มหาวิทยาลัยเกษตรศาสตร์ วิทยาเขตกำแพงแสน จ.นครปฐม สัปดาห์ที่ 2 รายการ G H BANK ITF World Tennis Tour 2025 (2) ซึ่งมีเทนนิสหญิง W35 ชิงเงินรางวัลรวม 30,000 ดอลลาร์สหรัฐ และชาย M15 ชิงเงินรางวัลรวม 15,000 ดอลลาร์สหรัฐ รวมเงินรางวัล 2 รายการ เป็นเงินไทยประมาณ 1,525,050 บาท เมื่อวันที่ 28 ส.ค. 2568 เป็นการแข่งขันรอบสอง (16 คน) "ออมสิน" อัญชิสา ฉันทะ นักหวดสาวไทย มือ 745 ของโลก ล้มมือวางของรายการในประเภทหญิงเดี่ยว รอบสอง โดย อัญชิสา ใช้ฟอร์มการเล่นที่หลากหลาย เอาชนะ ลู่ เจียจิง ชาวจีน มือวาง 5 และมือ 340 ของโลก ได้ 2 เซตรวด 7-5, 6-3 อัญชิสา ก้าวสู่รอบก่อนรองชนะเลิศ หรือรอบ 8 คนสุดท้าย พบกับ เทียน ฟรางหราน จากจีน ที่ชนะ แบ็ค ดายอน มือวาง 3 จากเกาหลีใต้ 6-0, 6-1 ด้าน "เมฆ" จิรัฏฐ์ นวสิริสมบูรณ์ อดีตทีมชาติไทย ทำผลงานได้ดีในประเภทชายเดี่ยว รอบสอง ซึ่งเอาชนะ เจสซี เดลานีย์ หนุ่มออสเตรเลีย ที่เพิ่งได้รองแชมป์ศึกเอ็ม 15 บริสเบน ออสเตรเลีย เมื่อวันที่ 17 ส.ค. ที่ผ่านมา โดย จิรัฏฐ์ ชนะด้วยสกอร์ 6-4, 7-6(5) จิรัฏฐ์ ผ่านเข้ารอบก่อนรองฯ พบกับ โดมินิค ปาแลน มือวาง 3 จากสาธารณรัฐเช็ก ที่ชนะ ธานโด ลองเว-สมิธ จากแอฟริกาใต้ 7-6(5), 7-6(5) สำหรับ อัญชิสา และ จิรัฏฐ์ นั้น เป็นนักเทนนิสที่ผ่านเข้ามาจากรอบคัดเลือกของประเภทหญิงเดี่ยว และชายเดี่ยวตามลำดับ</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบสอง พัชรินทร์ ชีพชาญเดช ชนะ ยูกิ ไนโตะ (ญี่ปุ่น) 6-4, 6-2 ชายเดี่ยว รอบสอง ภวิชญ์ สอนหลักทรัพย์ (วาง 5) ชนะ ชู ซอกฮยอน (เกาหลีใต้) 6-3, 6-7(4-7) และ 6-3 แม็กซ์ เบซิ่ง (วาง 4-สหราชอาณาจักร) ชนะ มาร์คุส มาลาซแชค วูยือ จากไทย (ลูกครึ่งไทย-เยอรมัน) ซึ่งได้แจ้งก่อนการแข่งขันว่ามีอาการป่วย หญิงคู่ รอบก่อนรองชนะเลิศ พัชรินทร์ ชีพชาญเดช-เพียงธาร ผลิพืช ชนะ ลัลดา กำหอม-พิมพ์มาดา ทองคำ 6-2, 6-4 ชายคู่ รอบก่อนรองชนะเลิศ ฐานทัพ สุขสำราญ-ซาย คาร์ทีก เรดดี้ กันตา (วาง 4 ไทย-อินเดีย) ชนะ ณัฏฐญุตม์ นิธิธนนนต์-ธีรภัทร ขันติวีรวัฒน์ 6-3, 6-3 คุณานันท์ พันธราธร-เปน จารุศร แพ้ อี แจมุน-กริกอรี โลมาคิน (วาง 3 เกาหลีใต้-คาซัคสถาน) 3-6, 4-6</p>
<!-- /wp:paragraph -->

<!-- wp:image {"id":51622,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539947551_1206864264809887_3602352904575989500_n-1024x683.jpg" alt="" class="wp-image-51622"/></figure>
<!-- /wp:image -->