<!-- wp:paragraph {"align":"center","style":{"typography":{"fontSize":20},"color":{"background":"#d1e5cc"}}} -->
<p class="has-text-align-center has-background" style="background-color:#d1e5cc;font-size:20px"><strong>"โสภา-มะยุรี" โชว์เก๋า-ลิ่วชิง "อมารี-แพตตี้"แย่งแชมป์ "บีชเทนนิสประเทศไทย" ปี 2564</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด "บีชเทนนิสเพื่อความชนะเลิศแห่งประเทศไทย" ประจำปี 2564 ซึ่งจัดขึ้นเป็นครั้งแรก ชิงเงินรางวัลรวม 200,000 บาท จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 14 พ.ย. 2564 ในประเภทหญิงคู่ มีการแข่งขัน 2 รอบคือรอบก่อนรองชนะเลิศ และรอบรองชนะเลิศ</p>
<!-- /wp:paragraph -->

<!-- wp:paragraph -->
<p>ผลรอบก่อนรองชนะเลิศ โสภา จิตต์สุนทร-มะยุรี หาญมนตรี คู่มือวางอันดับ 1 ของรายการ ชนะ อรปรีย์ญา อินทร์เพ็ง-วรรณิษา วารินทร์ 6-0, 6-1 ตปณีย์ บุญวัฒน์-ปริยากร ศรีสุริยาพัฒน์กุล ชนะ ธัญวรัตน์ ภาคีรุณ-นฤภัค สกุลอินทร์ 6-2, 6-1 อมารี เสตติวงศ์-ประกายกานต์ สาวิสิทธิ์ ชนะ ฤทัยรัตน์ อุบลชัย-มลิวัลย์ ยอดเพ็ชร 6-0, 6-0 กมลวรรณ ยอดเพ็ชร-พิมพ์มาดา ทองคำ ชนะ วรรษชล แสนยาอุโฆษ-วรลักษณ์ กิตติธีระนนทร์ 5-0Ret.(วรรษชลเจ็บข้อเท้า)</p>
<!-- /wp:paragraph -->

<!-- wp:paragraph -->
<p>จากนั้นเป็นรอบรองชนะเลิศ ซึ่งเป็นไฮไลท์ของวัน "โสภา" โสภา จิตต์สุนทร และ "ตุ้ม" มะยุรี หาญมนตรี มืออันดับ 1 และ 2 ของประเทศไทย (อันดับบีชเทนนิส) มืออันดับ 639 และ 864 ของโลกตามลำดับ (ไอทีเอฟ แร้งกิ้ง) ใช้ประสบการณ์ โชว์ฟอร์มการเล่นที่เข้าขา ในฐานะคู่มือวางอันดับ 1 ของรายการ เอาชนะ "ไนซ์" ตปณีย์ บุญวัฒน์ และ "แตะเตี้ยม" ปริยากร ศรีสุริยาพัฒน์กุล สองนักหวดเยาวชนดาวรุ่ง 2-0 เซต ด้วยสกอร์ 7-6(2) และ 6-1</p>
<!-- /wp:paragraph -->

<!-- wp:paragraph -->
<p>คู่ของ โสภา จิตต์สุนทร และ มะยุรี หาญมนตรี เข้าชิงชนะเลิศกับ "เอมี่" อมารี เสตติวงศ์ และ "แพตตี้" ประกายกานต์ สาวิสิทธิ์ มืออันดับ 2 ของประเทศไทย และมืออันดับ 864 ของโลก ที่ตัดเชือกชนะคู่ของ "บัว" กมลวรรณ ยอดเพ็ชร และ "แอ๊ตต้า" พิมพ์มาดา ทองคำ 2-0 เซต ด้วยสกอร์ 6-0, 6-1 โดยอันดับประเทศไทยและอันดับโลกของ ประกายกานต์ สาวิสิทธิ์ นั้น มีอันดับเท่ากับ มะยุรี หาญมนตรี เนื่องจากก่อนหน้า คู่นี้ได้จับคู่กันแข่งขันมาแล้วหลายรายการ</p>
<!-- /wp:paragraph -->

<!-- wp:image {"id":29740,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/257421531_4736605029695761_7217987471114310308_n-732x1024.jpg" alt="" class="wp-image-29740"/></figure>
<!-- /wp:image -->