<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0067a3"}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:20px"><strong>4 นักหวดดาวรุ่งไทยพร้อมสู้ศึก<br>"ไอทีเอฟ เอเชีย โฟร์ทีนฯ" สัปดาห์ 2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ได้เปิดฉากขึ้นเมื่อวันที่ 9 ต.ค. 2565 ในส่วนนักเทนนิสดาวรุ่งไทยนั้น ไม่มีโปรแกรมลงแข่งขัน แต่ได้เตรียมความพร้อมต่อเนื่อง ก่อนจะลงสนามในวันอื่น
       "น้องพุฒิ" คุณานันท์ พันธราธร นักเทนนิสทีมชาติไทย ที่คว้าแชมป์ประเภทชายเดี่ยว จากการแข่งขันสัปดาห์แรก มาถึงสัปดาห์นี้ ถูกจัดให้เป็นมือวางอันดับ 1 ของรายการ และได้บายในรอบแรก มีคิวลงหวดรอบสองกับ ราฟา มานกุนซอง จากอินโดนีเซีย ที่รอบแรกชนะ อับดุล บาซิธ คาเดอร์ จากศรีลังกา 6-1 และ 6-2
       ด้าน "น้องอังเปา" ภพธรรม ศรีวงษ์ นักเทนนิสทีมชาติไทย ที่สัปดาห์ก่อนจบผลงานที่รอบรองชนะเลิศ ประเภทชายเดี่ยว มาถึงสัปดาห์นี้ ถูกจัดให้เป็นมือวางอันดับ 4 ของรายการ และได้บายในรอบแรกเช่นกัน จะลงหวดรอบสองกับ ตวน ดัต โว จากเวียดนาม ที่ชนะ เมธิก้า นูราน วิครามาซิน วิคครามาซิงเฮ มูดิยานเซลาจ จากศรีลังกา 6-1 และ 6-1
       ในประเภทหญิงเดี่ยว "น้องพิณเพลง" ณัฐรดา สกุลวงศ์ธนา นักเทนนิสทีมชาติไทย ถูกจัดให้เป็นมือวางอันดับ 5 ของรายการ และได้บายรอบแรก จะแข่งขันในรอบสอง พบกับ อันจาลี คิรานา จูนาร์โต้ จากอินโดนีเซีย ที่รอบแรกชนะ ซาบา เคยร์มาเนช จากอิหร่าน 6-3 และ 6-2
       ขณะที่ "น้องอิ๊ก" ธฤตา หงษ์หยก นักเทนนิสทีมชาติไทยอีกราย ในสัปดาห์นี้ เป็นมือวางอันดับ 6 ของรายการ ได้บายรอบแรก เตรียมลงหวดรอบสองกับ อี ซู บิน จากเกาหลีใต้ ที่รอบแรกหวดชนะ กิธมี เวเวลเดนิยาเก จากศรีลังกา 6-3 และ 6-2</code></pre>
<!-- /wp:code -->

<!-- wp:image {"id":34167,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/17147137-A802-41FC-994F-458D041C82C7-732x1024.jpeg" alt="" class="wp-image-34167"/></figure>
<!-- /wp:image -->