<!-- wp:paragraph {"align":"center","style":{"typography":{"fontSize":20},"color":{"background":"#afc2cb"}}} -->
<p class="has-text-align-center has-background" style="background-color:#afc2cb;font-size:20px"><strong>ทีมเดวิสคัพไทยถล่มซาอุฯ 3-0 คู่คว้าชัย 3 แมทช์รวดการันตีเลื่อนชั้นลุยเพลย์ออฟเวิลด์กรุ๊ป 2 แน่นอนแล้ว </strong></p>
<!-- /wp:paragraph -->

<!-- wp:paragraph -->
<p>ทีมเทนนิสไทย เอาชนะ ทีมซาอุดีอาระเบีย 3-0 คู่ การันตีการเลื่อนชั้นแบบชนะรวด ในการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 แมทช์สุดท้าย ของกลุ่ม เอ ที่เมืองบั๊กนิญ สาธารณรัฐสังคมนิยมเวียดนาม เมื่อวันที่ 17 ก.ค. 2568 ซึ่งการแข่งขันต้องเลื่อนจากกำหนดเดิม เวลา 14.00 น. ไปแข่งขันเวลา 17.00 น. เนื่องจากสภาพอากาศที่ร้อนมาก ไม่เหมาะสมกับการแข่งขัน ทั้งนี้ ระหว่างรอลงสนาม ทีมเทนนิสทีมชาติไทยยังได้รับเกียรติจาก นางสาวอุรวดี ศรีภิรมย์ เอกอัครราชทูต ณ กรุงฮานอย ได้มอบหมายให้ นางสาววันปิติ จำปาศรี เลขานุการเอก เดินทางมาให้กำลังใจนักเทนนิสไทยถึงสนาม พร้อมทั้งนำอาหารไทยมาให้เพิ่มพลังกายอีกด้วย โดยมี “ผู้พันหลอด” พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม และ เหวียน ฮอง ซอน รองประธานและเลขาธิการสหพันธ์เทนนิสเวียดนาม รวมทั้ง "โค้ชเอ็กซ์" นายพชรพล คำสมาน กัปตันทีมไทย และนักกีฬาร่วมต้อนรับ</p>
<!-- /wp:paragraph -->

<!-- wp:paragraph -->
<p>สำหรับผลงานใน 2 แมทช์แรก ไทย และ ซาอุดีอาระเบีย ชนะมาได้ทั้งคู่ โดยไทย ชนะเวียดนาม 3-0 คู่ และชนะสิงคโปร์ 3-0 คู่ ส่วน ซาอุดีอาระเบีย ชนะสิงคโปร์ 2-1 คู่ และชนะเวียดนาม 2-1 คู่ ทำให้แมทช์นี้เป็นการชิงอันดับ 1 ของกลุ่ม เอ ระหว่าง ไทย กับ ซาอุฯ ทีมที่ชนะจะได้เลื่อนชั้นไปเล่นในเพลย์ออฟ เวิลด์ กรุ๊ป 2 ในปีหน้าทันที หลังจากได้กำลังใจที่ดี นักเทนนิสไทยก็สู้อย่างเต็มที่ สำหรับการแข่งขันคู่แรก เดี่ยวมือสอง "แมงปอ" ภวิชญ์ สอนหลักทรัพย์ พบกับ บาเดอร์ ไอดรีส โดยเซตแรก ภวิชญ์ เริ่มต้นเซตได้อย่างยอดเยี่ยม เสิร์ฟทำแต้ม และโต้ได้อย่างเหนียวแน่น เอาชนะไปแบบขาดลอย 6-0 เซตสองนักหวดไทยยังครบเครื่อง มีจังหวะพลาดน้อย ก่อนชนะอีก 6-0 ทำให้ ภวิชญ์ ชนะ 2-0 เซต 6-0, 6-0 ไทยนำ 1-0 คู่ คู่สอง เดี่ยวมือหนึ่ง "บูม" กษิดิศ สำเร็จ พบกับ อับดุลมาจีด บูคารี โดยเซตแรก กษิดิศ เริ่มต้นได้ดีกว่าอย่างชัดเจน ใช้ลูกเสิร์ฟทำแต้ม เบรกเสิร์ฟเกม 2 และเกม 8 เอาชนะไป 6-2 เซตสอง นักหวดไทยยังคงเสิร์ฟได้อย่างเฉียบคม ถึงแม้ว่านักเทนนิสซาอุฯ จะสู้ได้ดีขึ้น แต่ก็มาโดนเบรกในเกม 4 และ 6 กษิดิศขึ้นนำ 5-1 ก่อนที่กษิดิศจะเสิร์ฟปิดแมทช์ชนะไป 6-1 สรุป กษิดิศ ชนะ 2-0 เซต 6-2, 6-1 ส่งผลให้ ไทยชนะซาอุฯ ขาด 2-0 คู่ การันตีการคว้าแชมป์กลุ่ม เอ และเลื่อนไปแข่งขันในเพลย์ออฟ เวิลด์ กรุ๊ป 2 แน่นอนแล้ว แม้ยังไม่แข่งขันประเภทคู่ คู่สาม "ณัฐ" ปรัชญา อิสโร กับ "แม็กซิ" แม็กซิมัส ภราพล โจนส์ พบกับ บาเดอร์ ไอดรีส กับ อับดุลมาจีด บูคารี แต่ปรากฎว่า หลังจากแข่งขันไปได้ 3 เกม ซึ่งไทยนำ 2-1 บาเดอร์ ไอดรีส ได้แจ้งต่อกรรมการผู้ตัดสินว่ามีอาการเจ็บขา ไม่สามารถแข่งขันต่อได้ ส่งผลให้ คู่นักหวดหนุ่มไทยเป็นฝ่ายเอาชนะไปด้วยสกอร์ 2-1 Ret. (รีไทร์)</p>
<!-- /wp:paragraph -->

<!-- wp:paragraph -->
<p>และส่งผลให้ ทีมไทย ชนะ ทีมซาอุฯ ได้อย่างขาดลอย 3-0 คู่ ทั้งนี้ เมื่อรวมกับผลการแข่งขัน 2 วันที่ผ่านมา ทำให้ทีมไทยมีสถิติชนะ 3 แมทช์รวด เป็นอันดับ 1 ของกลุ่ม เอ ผ่านเข้าไปยืนรอคู่แข่งขันในรอบชิงชนะเลิศ (วันที่ 19 ก.ค.) กลุ่ม 3 ของโซนเอเชีย/โอเชียเนีย ต่อไป ซึ่งจะพบกับ ทีมอันดับ 1 ของกลุ่ม บี ที่มี 5 ทีม และยังแข่งขันไม่จบ นอกจากนี้ ทีมไทยยังได้ไป เพลย์ออฟ เวิลด์ กรุ๊ป 2 แน่นอนแล้วด้วย</p>
<!-- /wp:paragraph -->

<!-- wp:image {"id":50808,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518895037_1172682001561447_3395988533102243632_n-1024x683.jpg" alt="" class="wp-image-50808"/></figure>
<!-- /wp:image -->