<!-- wp:paragraph {"align":"center","style":{"typography":{"fontSize":20},"color":{"background":"#b7cdd6"}}} -->
<p class="has-text-align-center has-background" style="background-color:#b7cdd6;font-size:20px"><strong>หวดยู 14 หญิงไทยประเดิมหรูทุบ ศรีลังกา 3-0 คู่ศึกเวิลด์จูเนียร์ฯ รอบคัดเลือกโซนเอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เปิดฉากอย่างวันแรก เมื่อวันที่ 2 เม.ย.68 ก่อนแข่งฝ่ายเจ้าภาพได้จัดพิธีเปิดอย่างเป็นทางการใช้เวลาประมาณ 45 นาที ก่อนการแข่งขันจะเริ่มขึ้น ทีมนักหวดเยาวชนหญิงของไทย ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร ซึ่งมี นายศรายุธ ทีปกากร เป็นผู้ฝึกสอน และนายภาณุพงศ์ จุลพันธ์ นักวิทยาศาสตร์การกีฬาประจำทีม มีโปรแกรมลงแข่งรอบแบ่งกลุ่ม กลุ่ม ซี นัดแรก พบกับ ศรีลังกา ผลปรากฎว่า นักหวดเยาวชนไทยสามารถเก็บชัยชนะรวด 3 คู่ ประเดิมชัยในศึกนี้ได้อย่างเยี่ยมยอด</p>
<!-- /wp:paragraph -->

<!-- wp:paragraph -->
<p>คู่แรกเป็นการลงแข่งของเดี่ยวมือ 2 "บีบี" ปัฐน์ธินันต์ เผือกคำ ประเดิมเก็บแต้มให้ทีมไทยด้วยการชนะ ดัมซิลูนี่ ซาฮานซ่า เปลันดาจี เฮว่า ไปอย่างง่ายดาย 6-0, 6-0 จากนั้นเป็นคิวของเดี่ยวมือ 1 "ไอซ์" ปวีณอร นวลศรี ลงหวดต้อนชนะ โจอานี่ อันนาย่า นอร์เบต 6-0, 6-3 และปิดท้ายที่ประเภทคู่ ปวีณอร ลงคู่กับ "มุกดา" พิมพ์พิศา วงษ์วานิชขจร ช่วยกันหวดเอาชนะ โจอานี่ อันนาย่า นอร์เบต กับ กาเบรียล เอลิซ่า โอนาดี้ คาฮากัลลา ได้อย่างไม่ยากเย็นนัก 6-1 และ 6-1 นายศรายุธ ทีปกากร ผู้ฝึกสอนทีมหวดเยาวชนหญิงไทย กล่าวว่า ถือว่าเป็นการประเดิมชัยชนะที่เยี่ยมยอด น้องๆทั้ง 3 คน โชว์ฟอร์มกันเต็มที่และทำได้ดีมาก การเจอกับศรีลังกาซึ่งเป็นทีมอ่อนสุดในกลุ่ม และทีมไทยเก็บชัยชนะได้ก็สร้างกำลังใจที่ดีให้ทุกคนสำหรับแมทช์ต่อๆไปที่จะมีความยากมากขึ้นตามลำดับ โดยเฉพาะการเจอ ไต้หวัน ทีมวาง 3 ซึ่งน่าจะเป็นแมทช์สุดท้ายของรอบแบ่งกลุ่ม ส่วนวันที่ 3 เม.ย.นี้ทีมไทยจะเจอ ฮ่องกง ตอนนี้ทุกคนในทีมก็มีความพร้อมเต็มที่</p>
<!-- /wp:paragraph -->

<!-- wp:image {"id":48589,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/487824613_1090365183126463_5407494953204119833_n-1024x769.jpg" alt="" class="wp-image-48589"/></figure>
<!-- /wp:image -->