<!-- wp:paragraph {"align":"center","style":{"color":{"background":"#b0c9d3"}}} -->
<p class="has-text-align-center has-background" style="background-color:#b0c9d3"><strong>ลูกครึ่งมาแรงลิ่วชิงฯ"มือเต็ง"-เทนนิสปทท.นักหวดสงขลางานหนักชนทีมชาติชุดใหญ่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 59 ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 15 ต.ค. เข้าสู่โค้งสุดท้ายของการแข่งขัน โดยในรุ่นอายุไม่เกิน 18 ปี ประเภทชายเดี่ยว รอบรองชนะเลิศ เดเมี่ยน คาร์ดด๊อก ลูกครึ่งไทย-อังกฤษ จากชลบุรี มือวาง 9 ของรายการ ที่ถูกจับตา ล่าสุดยังคว้าชัยได้ต่อเนื่อง หลังใช้ชั้นเชิงการหวดที่เฉียบขาด ไล่ต้อนเอาชนะ วิมาน สวงขันธ์ มือวาง 5 จากอุดรธานี 2-0 เซต 6-3, 6-0</p>
<!-- /wp:paragraph -->

<!-- wp:paragraph -->
<p>เดเมี่ยน คาร์ดด๊อก ผ่านเข้าไปชิงชนะเลิศกับ "น็อต" ศุภวัฒน์ แซ่อุ้ย นักหวดเยาวชนทีมชาติจากภูเก็ต ที่โชว์ฟอร์มเต็ง 2 ของรายการ ตัดเชือกเอาชนะ แทนตะวัน ทัดเดโอ มายอลิ แม็คจิโอลิ นักแสดงนายแบบและเป็นนักกีฬาลูกครึ่งไทย-อิตาลี มือวาง 4 ของรายการจาก กทม. ได้ 2-0 เซต ด้วยสกอร์ 6-3, 6-4</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รุ่นอายุไม่เกิน 18 ปี นัดตัดเชือกคู่แรก นักหวดฝีมือดีจากสงขลา แพรวา จงจิตร มือวาง 5 ของรายการ ดวลกับ ณัฎฐนิช คงสุจริต มือวาง 8 จากพิษณุโลก ก่อนท้ายที่สุดจะเป็น แพรวา ที่คว้าชัยได้ 2 เซตรวด 6-3, 6-2 ผ่านเข้าไปลุ้นแชมป์กับงานหนักอย่าง ลัลนา ธาราฤดี มือวาง 1 ของรายการจากนครศรีธรรมราช ดีกรีทีมชาติไทยชุดใหญ่ ที่ตัดเชือกชนะ เมลิสสา เซ ลูกครึ่งไทย-เยอรมัน มือวาง 3 จาก กทม. 2-0 เซต 6-3, 6-0</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น รุ่นอายุไม่เกิน 12 ปี รอบรองชนะเลิศ ชายเดี่ยว ริว โกฏิกุล (มือวาง3-กทม.) ชนะ ธนธรณ์ ธวัชผ่องศรี (มือวาง7-กทม.) 4-0, 4-0 ธรรม์ พันธราธร (ปทุมธานี) ชนะ เบญจามินธ์ เซี่ยงเห็น (ภูเก็ต) 5-3, 4-0 ด้านหญิงเดี่ยว โชติรินทร์ แก้วก่า (มือวาง3-ชลบุรี) ชนะ ธฤตา หงษ์หยก (มือวาง1-ภูเก็ต) 4-1, 5-4(5) ณัฐรดา สกุลวงศ์ธนา (มือวาง4-กทม.) ชนะ จิณห์นิภา ตราชูวณิช (มือวาง2-เพชรบุรี) 4-2, 4-2</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ รอบรองชนะเลิศ รุ่นอายุไม่เกิน 12 ปี ชายคู่ ปังยะ ผลพิรุฬห์ (กทม.)-กานต์ธัช สุรฤทธิ์โยธิน (ชลบุรี) คู่มือวาง 4 ชนะคู่มือวาง 1 ริว โกฏิกุล (กทม.)-แพทริค แค็นดอลล์ ไฮเอิลบรอน (นครราชสีมา) 4-1, 2-4 และซูเปอร์ไทเบรก 10-5 วีรวิชญ์ กำพุฒ (กทม.)-วรเมธ บุญพึ่ง (สุรินทร์) คู่มือวาง 3 ชนะคู่มือวาง 2 ธรรม์ พันธราธร (ปทุมธานี)-อัครินทร์ อัศวเบ็ญจาง (ภูเก็ต) 5-4(3), 4-2</p>
<!-- /wp:paragraph -->

<!-- wp:paragraph -->
<p>หญิงคู่ จิตตานันท์ วิมุกตานนท์ (พิษณุโลก)-ณัฐรดา สกุลวงศ์ธนา (กทม.) คู่มือวาง 3 ชนะคู่มือวาง 1 ริโอะ ฮิกาชิ (กทม.)-โชติรินทร์ แก้วก่า (ชลบุรี) 4-1, 4-1 เอม หวั่งหลี (กทม.)-จิณห์นิภา ตราชูวณิช (เพชรบุรี) คู่มือวาง 7 ชนะคู่มือวาง 2 ธฤตา หงษ์หยก (ภูเก็ต)-พิชญาภัค ศรีมุกข์ (สมุทรสาคร) 4-1, 5-4(7)</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 18 ปี ชายคู่ ศิวณัฎฐ์ อุ้ยตยะกุล (พัทลุง)-ศุภวัฒน์ แซ่อุ้ย (ภูเก็ต) คู่มือวาง 1 ชนะคู่มือวาง 4 จ้าว แวนสเคาวิค (นนทบุรี)-เดเมี่ยน คาร์ดด๊อก (ชลบุรี) 6-2, 6-1 แทนตะวัน แมคจิโอริ (กทม.)-ศุภเศรษฐ์ สินเจริญวัฒนา (ชุมพร) คู่มือวาง 2 ชนะคู่มือวาง 3 คมธัช กิตตโชค (กทม.)-โชติวัฒน์ แน่นอุดร (กทม.) 7-6(6), 6-4</p>
<!-- /wp:paragraph -->

<!-- wp:paragraph -->
<p>หญิงคู่ วิจิตราภรณ์ วิมุกตานนท์ (พิษณุโลก)-ตปณีย์ บุญวัฒน์ (นนทบุรี) คู่มือวาง 3 ชนะคู่มือ 1 กมรวรรณ ก้อนศิลา (นนทบุรี)-ภาวินี ร่วมรักษ์ (กทม.) 7-6(6), 7-5,กัญญธมล ยอดสนิท (นครศรีธรรมราช)-ณัฎฐนิช คงสุจริต (พิษณุโลก) คู่มือวาง 4 ชนะคู่มือวาง 2 วริศรา มุยสุข (ขอนแก่น)-เมลิสสา เซ (กทม.) 7-5, 7-5</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-OTE3IyMjMQ==.html?fbclid=IwAR33SLCSRftr8YeVM5OQcKdO3NHPlNryNzp5ghhNr_2b90nuSzNhCLOsjy8" target="_blank">https://www.tour.ltat.org/tournaments-factsheet...</a> <br>และสามารถชมภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://www.ltat.org/photos/?fbclid=IwAR0NuWqQYAXgZAHSnMrunquaaRQdRghIAoIINrZn-CawP7CwDEOiyWKAp8s" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29119,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/241208383_4642495612440037_7510107416513981028_n-1024x683.jpg" alt="" class="wp-image-29119"/></figure>
<!-- /wp:image -->