<!-- wp:paragraph {"align":"center","style":{"typography":{"fontSize":20},"color":{"background":"#b1c3cb"}}} -->
<p class="has-text-align-center has-background" style="background-color:#b1c3cb;font-size:20px"><strong>อัญวีณ์ แซงชนะอินเดียเข้ารอบ 8 คนเทนนิสเอเชีย GSB Asian 14&amp;Under </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (1) เก็บคะแนนสะสมอันดับเยาวชนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 ก.ค. 2568 เป็นการแข่งขันรอบเมนดรอว์ และรอบจัดอันดับ ไฮไลท์ประเภทหญิงเดี่ยว เมนดรอว์ รอบสอง (16 คน) อัญวีณ์ ไพศาลภาณุวงศ์ นักหวดไทย ซึ่งเป็นมือวางอันดับ 4 ของรายการ พลาดท่าพ่ายเซตแรกให้แก่ เอชิธา ศรียาลา นักหวดอินเดีย ก่อนตั้งหลักสู้ใหม่และสามารถคว้าชัยในสองเซตถัดมา ทำให้ อัญวีณ์ แซงเอาชนะไป 2-1 เซต 2-6, 6-4 และ 6-1 อัญวีณ์ ผ่านเข้าไปแข่งขันรอบก่อนรองชนะเลิศ หรือ 8 คนสุดท้าย กับ คิม เซบอน นักเทนนิสเกาหลีใต้ ซึ่งเป็นมือวางอันดับ 7 ของรายการ ที่ชนะ แจ็กเกอลีน หยัง จากอินโดนีเซีย 2-0 เซต 6-2, 6-3 นอกจากนี้ ยังมีนักเทนนิสเยาวชนหญิงไทยทำผลงานได้ดี ผ่านเข้ารอบก่อนรองชนะเลิศได้เช่นกัน โดย แพรวา เทพหัสดิน ณ อยุธยา ซึ่งเป็นมือวาง 5 ของรายการ คว้าชัยรอบสอง ด้วยการเอาชนะ จาง เจียอี้ จากจีน ได้แบบขาดลอย 6-1 และ 6-0 ในขณะที่ พลอยเพชร ด้วงเขียว มือวาง 3 ต้องออกแรงหวดถึง 3 เซต ก่อนเฉือนชนะ ชิ เป่ยหยู จากฮ่องกง 2-1 เซต 4-6, 6-4 และ 6-4</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยในรอบเมนดรอว์ มีดังนี้ หญิงเดี่ยว รอบสอง ภัคจิรา หอเลิศสกุล แพ้ ออเดรย์ เหวิน ซือ เติ้ง (มาเลเซีย) 0-6, 0-6 วิมุตติญา พงษ์หนู แพ้ ไอลารา คาคาบาเยวา (เติร์กเมนิสถาน) 6-3, 6-1 ชายเดี่ยว รอบสอง พัชรพล หลีกุล ชนะ อาลี เกลเดียฟ (เติร์กเมนิสถาน) 6-4, 6-2 อเล็กซานเดอร์ ซาดอฟ ชนะ โฮ วาน เยือง (ฮ่องกง) 6-3, 6-2 ปัณณพรรธน์ นิ่มนวลกุล ชนะ มหาสมุทร พงศ์ศิริเลิศ 6-3, 6-3 ธีรพัทธิ์ สัมฤทธิวณิชชา ชนะ ยานิก โดดันเวลลา (ออสเตรเลีย) 2-6, 6-1 และ 6-1</p>
<!-- /wp:paragraph -->

<!-- wp:image {"id":50900,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/520882846_1176389751190672_6449303602199865042_n-1024x683.jpg" alt="" class="wp-image-50900"/></figure>
<!-- /wp:image -->