<!-- wp:paragraph -->
<p>"ลิมพ์ลภัส"คว้ารองแชมป์คู่,"ปารมี-ปวีณอร"ชวดชิงฯศึกเจ 30 จาการ์ต้า</p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส สะสมคะแนนเยาวชนโลก รายการ "เจ 30 จาการ์ต้า" ประเทศอินโดนีเซีย เมื่อวันที่ 11 ต.ค.68 ประเภทหญิงคู่ รอบชิงชนะเลิศ ลิมพ์ลภัส ลิม นักเทนนิสไทย มือ 1532 เยาวชนโลก ที่จับคู่กับ เอมิลี่ คูร์เนียวาน มือ 1294 เยาวชนโลกจากอินโดนีเซีย คู่มือวาง 2 ของรายการ ลงดวลแร็คเกตพบคู่มือวาง 1 ของรายการ ดาเนีย ดาเนียลล่า ฮาซีล จากมาเลเซีย มือ 929 เยาวชนโลก กับ  ชินาร์ ซาห์ร่า ซูคาย์นา เฮริยาดี้ ซังโกโร่ มือ 708 เยาวชนโลกชาวอินโดนีเซีย ผลปรากฎว่า คู่ของ พิมพ์ลภัส แม้จะได้เซตแรกไปก่อนแต่ก็มาพ่ายเซตสองและซูเปอร์ไทเบรกทำให้แพ้หวุดหวิด 1-2 เซต ด้วยสกอร์ 7-6(7-4), 4-6 และ ซูเปอร์ไทเบรก 8-10 คว้ารองแชมป์มาครองพร้อมคะแนนสะสมคนละ 3.25 คะแนน
   ด้านประเภทหญิงเดี่ยว รอบรองชนะเลิศ ปารมี ทัดแก้ว มือ 1023 เยาวชนโลก มือวาง 2 ของรายการ แพ้ ดาเนียลล่า คลาร่า ซูร์ยาปรานาทา มือวาง 3 ของรายการ มือ 1037 เยาวชนโลกจากอินโดนีเซีย 0-2 เซต 4-6 และ 4-6
   ขณะที่ ปวีณอร นวลศรี มือ 2008 เยาวชนโลก แพ้มือวาง 1 ของรายการ  ชินาร์ ซาห์ร่า ซูคาย์นา เฮริยาดี้ ซังโกโร่ มือ 708 เยาวชนโลกจากอินโดนีเซีย 0-2 เซต 5-7 และ 4-6</code></pre>
<!-- /wp:code -->