<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#6400a3"}}} -->
<p class="has-text-align-center has-vce-bg-color has-text-color has-background" style="background-color:#6400a3;font-size:22px"><strong>เปิดศึกไอทีเอฟที่ "วลัยลักษณ์"<br>"ญาตาวี-ศิวณัฎฐ์" ประเดิมชัย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายและหญิงนานาชาติ สะสมคะแนนโลก ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางว้ลรวม 15,000 ดอลลาร์สหรัฐ หรือประมาณ 518,100 บาท ที่จัดโดย มหาวิทยาลัยวลัยลักษณ์ จ.นครศรีธรรมราช และสมาคมกีฬาลอนเทนนิสแห่งประเทศไทย ในพระบรมราชูปถัมภ์ ณ สนามเทนนิส ภายในสนามกีฬากลางตุมปัง ม.วลัยลักษณ์ ได้เปิดฉากชิงชัย เมื่อวันที่ 28 พ.ค.ที่ผ่านมา
       ประเภทหญิงเดี่ยว คัดเลือกรอบแรก "แก้ม" ญาตาวี ฉิมฉ่ำ นักเทนนิสไทย ที่ปัจจุบันไม่มีอันดับโลก และได้ไวลด์การ์ดหรือสิทธิพิเศษเข้าร่วมการแข่งขัน ประเดิมสนามได้อย่างสวยงาม เอาชนะ ชิโฮมิ หลี่ ซวน เหลียง จากมาเลเซีย มือ 1361 ไอทีเอฟ แร้งกิ้ง ได้ 2 เซตรวด ด้วยสกอร์ 6-2 และ 6-4 หลังใช้เวลาหวดไป 1 ชั่วโมง 21 นาที ญาตาวี ฉลุยสู่การคัดเลือกรอบที่สอง ไปพบกับ จิสะ โฮโซนุมะ สาวญี่ปุ่น ซึ่งเป็นมือเต็ง 2 ของรอบคัดเลือก
       ด้านประเภทชายเดี่ยว คัดเลือกรอบแรก "ปันปัน" ศิวณัฎฐ์ อุ้ยตยะกุล นักเทนนิสไทย ที่ยังไม่มีอันดับโลก พบกับ อภินาฟ สันจีฟ ชานมูกาม จากอินเดีย มือ 1462 ของโลก ผลการแข่งขัน ปรากฏว่า ศิวณัฎฐ์ ออกสตาร์ทได้ดี เก็บเซตแรกได้ก่อน แต่พลาดท่าในเซตสอง ต้องดวลซูเปอร์ไทเบรกตัดสิน และเป็น ศิวณัฎฐ์ ที่ใช้ความมั่นใจหวดสู้ จนเป็นฝ่ายเอาชนะได้ในที่สุด 2-1 เซต 6-1, 3-6 และซูเปอร์ไทเบรก 10-6 ศิวณัฎฐ์ ตีตั๋วสู่การคัดเลือกรอบที่สอง ไปพบกับ เครดิต ไชยรินทร์ ของไทย มือวาง 11 ที่เข้ารอบด้วยการหวดชนะ จ้าว จ้าว จากจีน 2-0 เซต 6-4, 6-1
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว คัดเลือกรอบแรก ณัชชารีย์ ธีรโชติจิรานนท์ แพ้ มิก้า ดากัน ฟรุชต์มัน (อิสราเอล) 0-6, 1-6 ธนัชพร ยังโหมด แพ้ นิกิตา เลียบคินด์ (ฟินแลนด์) 6-3, 3-6 และซูเปอร์ไทเบรก 6-10 วราภรณ์ เมืองโพธิ์ แพ้ หม่า ซื่อหยู (จีน) 1-6, 3-6 พิมพ์มาดา ลิม แพ้ โอเฟอร์ คิวิตี้ (อิสราเอล) 1-6, 6-4 และซูเปอร์ไทเบรก 7-10
       ชายเดี่ยว คัดเลือกรอบแรก กันตินันท์ สูตินันท์โอภาส แพ้ ฌูเลียง เดอ คุยเปร์ (ฝรั่งเศส) 3-6, 4-6 ปูนทอง โกมลพิสุทธิ์ แพ้ เชส เฟอร์กูสัน (ออสเตรเลีย) 4-6, 3-6 อนพัช ทิมางกูร แพ้ เรียวทาโร่ ทากูชิ (ญี่ปุ่น) 2-6, 0-6 ธีรภัทร ขันติวีรวัฒน์ แพ้ ปัง ซัว หยิน (ไต้หวัน) 1-6, 2-6 มุ่งมั่น โอมอารักษ์ แพ้ ฮา มินห์ ดัค วู (เวียดนาม) 1-6, 3-6 ทรงฤทธิ์ เดวิด จั่นบุบผา แพ้ ชิง โหมว หยู (ไต้หวัน) 2-6, 0-6 เลิศชัย รณรงค์ แพ้ จอร์แดน ฉิว (สหรัฐฯ) 1-6, 1-6
       อนึ่ง ผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/?_gl=1*1hebl8i*_ga*MTczMzExMjg1NC4xNjA0Mjk1MjQx*_ga_ZRMHKRE9CL*MTY4NTI1NTMzNC4xNDkuMS4xNjg1MjYwMDQ5LjAuMC4w</code></pre>
<!-- /wp:code -->

<!-- wp:image {"id":37510,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/IMG_1350-1024x683.jpeg" alt="" class="wp-image-37510"/></figure>
<!-- /wp:image -->