<!-- wp:paragraph {"align":"center","style":{"typography":{"fontSize":20},"color":{"background":"#afd2e0"}}} -->
<p class="has-text-align-center has-background" style="background-color:#afd2e0;font-size:20px">มือ 1 เยาวชนไทย "แพตตี้" ออกล่าแต้มลุ้นได้หวด"ยูเอส โอเพ่น จูเนียร์ แชมเปี้ยนชิพส์"</p>
<!-- /wp:paragraph -->

<!-- wp:paragraph -->
<p>นักหวดดาวรุ่งไทยวัย 17 ปี "แพตตี้" พิมพ์รดา จัตวาพรวนิช มืออันดับ 1 เยาวชนไทย และมืออันดับ 108 เยาวชนโลก ดีกรีทีมชาติไทยชุดใหญ่ ออกเดินทางไปตระเวณแข่งขัน ไอทีเอฟ เวิลด์ เทนนิส ทัวร์ จูเนียร์ รายการเก็บคะแนนสะสมอันดับเยาวชนโลกของ สหพันธ์เทนนิสนานาชาติ (ไอทีเอฟ) เป็นที่เรียบร้อยแล้ว หลังจากลงเล่นระดับเยาวชนช่วงต้นเดือน มี.ค.2019 เป็นรายการสุดท้ายของปีนั้น ก่อนหยุดยาว เนื่องจากสถานการณ์การแพร่ระบาดของโรคโควิด-19 ผ่านมาจนถึงเดือน มี.ค.2020 ซึ่ง "แพตตี้" มีโอกาสลงเล่นรายการ "เจ วัน ซาราวัก 2020" ที่ประเทศมาเลเซีย ได้เพียงสัปดาห์เดียวก็ต้องหยุดยาวอีกครั้ง เนื่องจากแมทช์ถูกยกเลิกเพราะสถานการณ์โควิด-19 อีกเช่นกัน </p>
<!-- /wp:paragraph -->

<!-- wp:paragraph -->
<p>มาถึงปีนี้ "แพตตี้" จะประเดิมด้วยรายการ "เจ ทรี พอซนัน" ที่ประเทศโปแลนด์ ระหว่างวันที่ 28 ก.ค.-1 ส.ค.2564 และอยู่แข่งต่อที่โปแลนด์อีก 2 รายการคือ "เจ ทรี โซบาต้า" ระหว่างวันที่ 4-8 ส.ค. กับ "เจ ทรี คราคอฟ" ระหว่างวันที่ 11-15 ส.ค. จากนั้นจะเดินทางไปแข่งขันต่อที่ประเทศสหรัฐอเมริกา รายการ "เจ วัน คอลเลจ ปาร์ค" ระหว่างวันที่ 23-28 ส.ค. และหาก "แพตตี้" สะสมคะแนนอันดับเยาวชนโลกได้เพียงพอ ก็อาจได้สิทธิ์เข้าร่วมการแข่งขันเทนนิส "ยูเอส โอเพ่น จูเนียร์ เทนนิส แชมเปี้ยนชิพส์ 2021" ระหว่างวันที่ 6-11 ก.ย.2564 ที่นิวยอร์ก</p>
<!-- /wp:paragraph -->

<!-- wp:image {"id":27765,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/221911136_4390621580960776_4006927120513344382_n-768x1024.jpg" alt="" class="wp-image-27765"/></figure>
<!-- /wp:image -->