<!-- wp:paragraph {"align":"center","style":{"typography":{"fontSize":20},"color":{"background":"#bfcdd3"}}} -->
<p class="has-text-align-center has-background" style="background-color:#bfcdd3;font-size:20px"><strong>4 นักเทนนิสไทยฟอร์มดีฉลุยคัดหวดไอทีเอฟ-ปักษ์ใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 กลับมาแข่งขันกันอีกครั้ง ในสัปดาห์ที่ 7 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 20 ส.ค. 2566 เป็นการแข่งขันวันแรก ประเภทชายเดี่ยว รอบคัดเลือกรอบแรก "โอเว่น" ธนเพชร ฉันทะ นักเทนนิสไทย มือวาง 7 และมือ 1,295 โลก คว้าชัยประเดิมสนามได้สำเร็จ หลังใช้ประสบการณ์หวดเอาชนะ วู ฮา มินห์ ดัค มือ 1,995 โลก จากเวียดนาม ได้อย่างขาดลอย 2-0 เซต 6-0, 6-1 เป็นผลให้ ธนเพชร ฉลุยสู่รอบคัดเลือกรอบสุดท้าย ไปพบกับ วาดิม โคนอฟชุก จากยูเครน ที่หวดชนะ คงทรัพย์ คงคา ของไทย 2-1 เซต 6-7 ไทเบรก 2-7, 7-6 ไทเบรก 7-4 และซูเปอร์ไทเบรก 10-6 นอกจากนี้ยังมี ชานนท์ พูลสวัสดิ์ นักเทนนิสไทย มือ 1,422 โลก ที่ทำผลงานไดี หวดเอาชนะ ไฟซัล คามาร์ นักหวดมือวาง 9 จากอินเดีย ได้ 2 เซตรวด 6-2, 7-5 ผ่านเข้ารอบคัดเลือกรอบสุดท้ายได้เช่นกัน รวมถึง ศุภวัฒน์ แซ่อุ้ย ด้วย ที่เฉือนเอาชนะ ปรัชญา อิสโร 2-1 เซต 6-2, 6-7(2-7) และซูเปอร์ไทเบรก 10-4 ด้านประเภทหญิงเดี่ยว รอบคัดเลือกรอบแรก "มะปราง" อมิตตาลัย ประสูตรนาวิน นักเทนนิสไทย ที่ยังไม่มีอันดับโลก ดวลแร็กเกตกับ มาห์ทา คานลู มือวาง 14 จากอิหร่าน ได้อย่างสูสี ก่อนเป็นฝ่ายกำชัยชนะด้วยสกอร์ 6-4 ทั้งสองเซต ส่งผลให้ อมิตตาลัย ผ่านเข้ารอบคัดเลือกรอบสุดท้ายไปพบกับ "บัว" กมลวรรณ ยอดเพ็ชร นักเทนนิสไทย มือวาง 6 ของรายการ และมือ 561 โลก ที่ได้บายรอบแรก จากผลดังกล่าว จึงมีนักเทนนิสไทยผ่านเข้ารอบคัดเลือกรอบสุดท้าย เพื่อลุ้นสิทธิเข้าไปแข่งขันในรอบเมนดรอว์ 4 คนด้วยกัน ได้แก่ ธนเพชร, ชานนท์, ศุภวัฒน์ และ อมิตตาลัย ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบคัดเลือกรอบแรก พิมพ์มาดา ลิม แพ้ เนา ฟาง จี้อี้ (วาง 15-มาเลเซีย) 2-6, 2-6 พิมพ์ลภัส ลิม แพ้ เสวี่ย เฉา (วาง 13-จีน) 2-6, 1-6 ด้านชายเดี่ยว รอบคัดเลือกรอบแรก เครดิต ไชยรินทร์ แพ้ เชส เฟอร์กูสัน (วาง 3-ออสเตรเลีย) 6-7(4-7), 1-6 ธนกร ศรีรัตน์ แพ้ สิดธานต์ บันเธีย (วาง 4-อินเดีย) 2-6, 2-6 พลกฤษฎิ์ แซ่อึ้ง แพ้ คอร์บาน คราวเธอร์ (วาง 14-นิวซีแลนด์) 1-6, 0-6 กฤติน โกยกุล แพ้ ร็อบ เรย์โนลด์ส (นิวซีแลนด์) 3-6, 6-7(3-7) อนพัช ทิมางกูร แพ้ เฉียน ซุน (วาง 6-จีน) 2-6, 1-6 สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://live.itftennis.com/en/live-scores/?_gl=1*fo0v23*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTY5MjUwNjcxOC4zMTQuMS4xNjkyNTA3OTkzLjAuMC4w&amp;fbclid=IwAR28_moDGGWoO0LL39V7wa6JB9u7KKYjZd73OaaFQvHUkpjgDIktTaJqqK8" target="_blank">https://live.itftennis.com/en/live-scores/?_gl=1*fo0v23*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTY5MjUwNjcxOC4zMTQuMS4xNjkyNTA3OTkzLjAuMC4w</a></p>
<!-- /wp:paragraph -->

<!-- wp:image {"id":38766,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/369050599_689063873256598_1014838416546908290_n-1024x683.jpg" alt="" class="wp-image-38766"/></figure>
<!-- /wp:image -->