<!-- wp:paragraph {"align":"center","style":{"typography":{"fontSize":20},"color":{"background":"#c3dbe5"}}} -->
<p class="has-text-align-center has-background" style="background-color:#c3dbe5;font-size:20px"><strong>เด็กไทยเจ๋ง! คว้าชัยขาดลอยทะลุ 8 ทีมศึกเอเชียรุ่น 12 ปี </strong></p>
<!-- /wp:paragraph -->

<!-- wp:paragraph -->
<p>นักกีฬาเทนนิสทีมชาติไทย รุ่นอายุไม่เกิน 12 ปี กรุยทางสู่รอบน็อกเอาท์ได้สำเร็จ ในการแข่งขันเทนนิสเยาวชนชิงชนะเลิศแห่งเอเชีย 2025 ประเภททีมชายและทีมหญิง รุ่นอายุไม่เกิน 12 ปี รอบไฟนัลส์ (ATF 12U TEAM COMPETITION - SUPPORTED BY KTF, FINALS) ที่ประเทศสิงคโปร์ เมื่อวันที่ 26 ส.ค. 2568 บรรยากาศการแข่งขันในวันที่สองดำเนินไปอย่างคึกคัก โดยทีมไทยได้รับเกียรติจาก คณะเจ้าหน้าที่สถานเอกอัครราชทูต ณ สิงคโปร์ เดินทางมาให้กำลังใจถึงขอบสนาม รวมถึงคนไทยที่อยู่ในสิงคโปร์ด้วย ทำให้เด็กไทยมีขวัญและกำลังใจที่ดีเยี่ยม ในการแข่งขันรอบพบกันหมด แมทช์สุดท้ายของทีมไทย ผลการแข่งขัน กลุ่ม ดี ทีมชายไทย ทีมวางอันดับ 2 ของรายการ ผนึกกำลัง ช่วยกันสู้ จนเอาชนะ ทีมปากีสถาน ได้ 3 คู่รวด คู่แรก เดี่ยวมือสอง นวธรณ์ ผลากรกุล ชนะ ราชิด อาลี 2-1 เซต 6-7 ไทเบรก 4-7, 7-5 และ 6-1 ต่อด้วยเดี่ยวมือหนึ่ง ลีโอ โกวิทวัฒนชัย ชนะ มูฮัมหมัด ชายัน 2-1 เซต 4-6, 6-1 และ 6-2 และประเภทคู่ ลีโอ กับ ก้องภพ แซ่ลิ้ม ชนะ ราชิด อาลี กับ มูฮัมหมัด ชายาน 2-0 เซต 6-2, 6-2 ขณะที่ ทีมหญิงไทย ซึ่งอยู่กลุ่ม ดี และเป็นทีมวางอันดับ 2 ของรายการ ก็คว้าชัยด้วยการเอาชนะ ทีมศรีลังกา 3-0 คู่ ได้เช่นกัน</p>
<!-- /wp:paragraph -->

<!-- wp:paragraph -->
<p>เดี่ยวมือสอง ณิชวรัชญ์ พลอยเกษมสุข ชนะ เซธูลี สิทนาดี มุทูกามา มูทูคามา 2-0 เซต 6-0, 6-0 จากนั้นคู่สอง เดี่ยวมือหนึ่ง อาร์ภรนันท์ โซเฟีย แสงสุชาติ ชนะ ซาไมรา เฟอร์นันโด 2-0 เซต 6-1, 6-0 และประเภทคู่ ณิชวรัชญ์ กับ ศิริกร พูลผล ช่วยกันหวดเอาชนะ เซธูลี สิทนาดี มุทูกามา มูทูคามา กับ ซาไมรา เฟอร์นันโด 2-0 เซต 6-3, 6-3 ทั้งนี้ จากผลการแข่งขันดังกล่าว ทำให้ ทีมชายไทย ชนะ 2 แมทช์รวด รั้งอันดับ 1 กลุ่ม ดี คว้าสิทธิ์เข้ารอบก่อนรองชนะเลิศ หรือ 8 ทีมสุดท้าย เช่นเดียวกับ ทีมหญิงไทย ที่ชนะ 2 แมทช์ เป็นอันดับ 1 ของกลุ่ม ดี และได้สิทธิ์เข้ารอบก่อนรองฯ ด้วย สำหรับทีมไทยทั้งชายและหญิง จะได้พัก 1 วัน ในวันที่ 27 ส.ค. เนื่องจากเพื่อนร่วมสายการแข่งขัน ยังแข่งขันไม่ครบในรอบแบ่งกลุ่ม โดย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย, "โค้ชโอ" นายสุขุม กิจวิจารณ์ ผู้ฝึกสอนทีมหญิง จะนำนักกีฬาลงสนามฝึกซ้อม ร่วมด้วยการดูแลของ นาย บุญมี โพธิ์ไพจิตร เจ้าหน้าที่นวด.</p>
<!-- /wp:paragraph -->

<!-- wp:image {"id":51587,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539218978_1205247244971589_730187232768423237_n-1024x768.jpg" alt="" class="wp-image-51587"/></figure>
<!-- /wp:image -->