"น้องมะปราง" ชนะค่ะ
............................
ผลการแข่งขันเทนนิสเยาวชนนานาชาติ รายการ ลิตเติ้ล โม ซึ่งมีนักหวดเยาวชนจากทั่วโลกเข้าร่วม 47ชาติ ที่ปาล์ม บีช การ์เด้นส์ รัฐฟลอริดา ประเทศสหรัฐอเมริกา เมื่อวันที่ 3 ธ.ค. ตามเวลาท้องถิ่น ในการแข่งขันประเภทหญิงเดี่ยว รอบแรก "น้องมะปราง" ด.ญ.อมิตตาลัย ประสูตรนาวิน วัย 9 ขวบ หนึ่งเดียวจากประเทศไทย พบกับ ทาเทียน่า เลออนเตียว่า นักหวดเจ้าถิ่น ลูกครึ่งอเมริกัน-รัสเซีย ปรากฎว่า "น้องมะปราง" ต้องออกแรงเล่นถึง 3 เซต ก่อนเฉือนชนะไปด้วยสกอร์ 2-1 เซต 6-4, 6-7 (7) และซูเปอร์ไทเบรก 13-11 โดยใช้เวลาในการแข่งขันถึง 2 ชั่วโมง 15 นาที ก่อนได้ควงแร็กเก็ตคู่ใจผ่านเข้าไปเล่นรอบสอง พบกับงานใหญ่อย่าง อาคาช่า อูร์โฮโบ มือวางอันดับ 1 ของรายการจากสหรัฐอเมริกา ซึ่งได้บายในรอบแรก

ขอบคุณข้อมูล : Jeditennis Mapang