<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ไร้เทียมทาน "พัชรินทร์" ผงาดแชมป์ที่ 4<br>"ธนเพชร" ขึ้นแท่นชายเดี่ยวศึกไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 4 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 พ.ค. 2567 เป็นวันสุดท้ายของการแข่งขัน โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทชายเดี่ยว รอบชิงชนะเลิศ "โอเว่น" ธนเพชร ฉันทะ นักเทนนิสหนุ่มประจวบคีรีขันธ์ มือวาง 1 ของรายการ ลงสนามพบกับ "แซค" ฐานทัพ สุขสำราญ นักเทนนิสหนุ่มลพบุรี ดีกรีแชมป์ชายเดี่ยว 3 สนามติดต่อกัน และยังเป็นมือวาง 2 ของรายการ
  ผลการแข่งขัน เซตแรก หลังจากดวลกันได้อย่างสูสี เป็น ฐานทัพ ที่ทำสำเร็จ เอาชนะได้ก่อน 6-4 ทว่า เซตสอง เป็นฝ่าย ธนเพชร ที่เล่นได้ดี นำไปถึง 5-2 และสกอร์ต้องหยุดเพียงเท่านี้ เมื่อ ฐานทัพ ได้ขอถอนตัวออกจากการแข่งขัน เนื่องจากเจ็บศอกขวา ส่งผลให้ ธนเพชร เป็นฝ่ายชนะไปด้วยสกอร์ 4-6 และ 5-2 Ret.(รีไทร์) คว้าแชมป์ชายเดี่ยวไปครอง ซึ่งนับเป็นแชมป์ศึกไทยแลนด์ฯ สนามแรกของเจ้าตัวในปีนี้ พร้อมรับเงินรางวัลสูงถึง 60,000 บาท ส่วน ฐานทัพ ได้รองแชมป์ รับเงินรางวัล จำนวน 36,000 บาท
  ด้านประเภทหญิงเดี่ยว "อีฟ" พัชรินทร์ ชีพชาญเดช นักเทนนิสสาวขอนแก่น มือวาง 1 ของรายการ โคจรมาพบกับ "ออม" วรรษชล สวัสดี นักหวดจากพิษณุโลก มือวาง 2 ของรายการอีกครั้ง หลังจากเคยชิงชนะเลิศกันมาแล้ว 2 ครั้งในปีนี้ ซึ่งพัชรินทร์เป็นฝ่ายชนะได้ทั้งหมด และผลการแข่งขันในแมทช์นี้ หลังจากใช้เวลาดวลแร็กเกตกันไปกว่า 1 ชั่วโมง ยังเป็น พัชรินทร์ ที่แข็งแกร่งกว่า จบสกอร์ให้ตัวเองคว้าชัยได้สำเร็จภายใน 2 เซต 6-4 และ 6-2
  พัชรินทร์ ได้ครองแชมป์ประเภทหญิงเดี่ยวศึกไทยแลนด์ฯ สนามที่ 4 พร้อมเพิ่มสถิติให้ตัวเอง ซึ่งนับเป็นแชมป์หญิงเดี่ยว 4 สนามติดต่อกัน นอกจากนี้ยังได้รับเงินรางวัล จำนวน 36,000 บาท ส่วน วรรษชล ได้รองแชมป์หญิงเดี่ยวสนามที่ 4 ซึ่งเพิ่มสถิติเป็นรองแชมป์มาแล้ว 3 สนาม (สนาม 1, 3 และ 4) ได้รับเงินรางวัล จำนวน 20,000 บาท
  อนึ่ง การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 5 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี จะแข่งขันระหว่างวันที่ 13-19 พ.ค. 2567 จากนั้นสนามที่ 6 ระหว่างวันที่ 20-26 พ.ค. และปิดท้ายด้วยสนามที่ 7 ระหว่างวันที่ 27 พ.ค. - 2 มิ.ย.</code></pre>
<!-- /wp:code -->

<!-- wp:image {"id":42805,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4393-1024x683.jpeg" alt="" class="wp-image-42805"/></figure>
<!-- /wp:image -->