<!-- wp:paragraph {"align":"center","style":{"typography":{"fontSize":20},"color":{"background":"#f0f3d1"}}} -->
<p class="has-text-align-center has-background" style="background-color:#f0f3d1;font-size:20px"><strong>"ลัลนา" ปราบสาวเกาหลีใต้ทะลุรอบ 8 คนทรรศพร-บุณยวีร์ เข้าตัดเชือกหวดบาย SAT</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู75 รายการ ITF World Tennis Tour Presented by SAT (1) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 2,055,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 ม.ค. 2568 เข้าสู่รอบเมนดรอว์วันที่สาม ประเภทหญิงเดี่ยว รอบสอง (16 คน) "รวงข้าว" ลัลนา ธาราฤดี นักเทนนิสความหวังของไทย วัย 20 ปี มือวางอันดับ 2 ของรายการ และมืออันดับ 184 ของโลก เดินหน้าผ่านเข้ารอบได้ตามคาด หลังจากระเบิดฟอร์มปราบสาวเกาหลีใต้ จาง ซูจอง นักเทนนิสวัย 29 ปี มืออันดัน 261 ของโลก ได้ 2 เซตรวด ด้วยสกอร์ 7-5 และ 7-6 ไทเบรก 7-4</p>
<!-- /wp:paragraph -->

<!-- wp:paragraph -->
<p>ลัลนา ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ เคียวกะ โอคามูระ จากญี่ปุ่น มือวางอันดับ 6 ของรายการ ที่ชนะ เทสซาห์ อันเดรียนจาฟิตริโม จากฝรั่งเศส 2-0 เซต 6-1, 6-3 นอกจากนี้ยังมีนักเทนนิสไทยคว้าชัยในประเภทหญิงคู่ รอบก่อนรองชนะเลิศ โดย "แต้ว" ทรรศพร นาคหล่อ และ "แตงโม" บุณยวีร์ ธรรมไชยวัฒน์ สองนักเทนนิสไทย คู่มือ 521 และ 672 ของโลก ตามลำดับ พ่ายเซตแรกให้แก่ ยูดิซ ชอง จากฮ่องกง และ ยูกิ นาอิโตะ จากญี่ปุ่น คู่มือ 138 และ 268 ของโลกตามลำดับ ก่อนจะช่วยกันหวดสู้อย่างเต็มที่ จนกระทั่งแซงเอาชนะได้สำเร็จ ทำให้ ทรรศพร และ บุณยวีร์ ชนะไป 2-1 เซต ด้วยสกอร์ 2-6, 6-4 และซูเปอร์ไทเบรก 10-7 จับมือกันเข้ารอบรองชนะเลิศต่อไป ซึ่งจะรอพบผู้ชนะระหว่าง มาเรีย มาเตอัส และ อลานา สมิธ จากสหรัฐฯ กับ ซากิ อิมามูระ และ นาโฮะ ซาโตะ จากญี่ปุ่น</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง คาธินก้า วอน ไดค์มันน์ (วาง 1-ลิกเตนสไตน์) ชนะ หว่อง หง อี้ โคดี้ (ฮ่องกง) 6-2, 6-2 มาเรีย มาเตอาส (วาง 8-สหรัฐฯ) ชนะ รินะ ไซโก (ญี่ปุ่น) 7-6(2), 7-6(3) หม่า เย่ซิน (วาง 7-จีน) ชนะ เหยา ซินซิน (จีน) 3-6, 6-3 และ 6-3 ฮานเนอ วันเดวิงเคิล (วาง 5-เบลเยียม) ชนะ ลู่ เจียจิง (จีน) 6-2, 6-2 หญิงคู่ รอบก่อนรองชนะเลิศ พัณณิน โควาพิทักษ์เทศ-พัชรินทร์ ชีพชาญเดช แพ้ โช อีฮวน-โช ยี่ เซ็น (ไต้หวัน) 1-6, 6-7(2-7) </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fw75-nonthaburi%2Ftha%2F2025%2Fw-itf-tha-2025-002%2Fdraws-and-results%2F%3Ffbclid%3DIwZXh0bgNhZW0CMTAAAR2JhKOeTdp7mkDY78fLZfu4NOe6vr15MnIVOVFwe-AViRKzgSLJxtA0vis_aem_P_yXZBwDxRyjPQeGeL-ghg&amp;h=AT1EAXkc2vyHuHFIVZ5W9lyNuhig2JKF6RY_cIkO7yASdO6V6iZpepzVzu4AAyV9u678LMYQQ7U2cqlxd7UfCQiA6l9KUr7gUMHw-gJYNB-VX4wfALPeJ6t24HlIOXtxkpF35PVPMw&amp;__tn__=-UK-R&amp;c[0]=AT0EwjFeNzqqtPZy32Pyl60nJ6pQ7LrekrLYWdjbxAN91jpy_yFV7AFcOc50FeMKXKyJ6ofGHG5FbbxtDxNgqbLET7rS4ZNhYjDGV1u4d52oOAC-uty1uVLV58xvPez1MeWGB5-pSB7KBjBWOZ3g6y43Izp_rKGWFGowHWI_DNRGODs8rVnRw1kUeL5sg9d7S5yYm7jv4xe3d0W_WbgzoH9tHro" target="_blank">https://www.itftennis.com/.../w-itf.../draws-and-results/</a></p>
<!-- /wp:paragraph -->

<!-- wp:image {"id":47199,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472337391_1021698403326475_125786863777745801_n-1024x683.jpg" alt="" class="wp-image-47199"/></figure>
<!-- /wp:image -->