<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ศิวณัฎฐ์" ปราบหนุ่มออสซี่ดีกรีแชมป์คู่<br>ฉลุยคัดหวด ไทยแลนด์ - ไอทีเอฟ เมนส์ เทนนิส ทัวร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เข้าสู่สัปดาห์ที่ 6 ชิงชัยกันในศึกเทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และศึกเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 16 ก.ค.2566 เปิดฉากวันแรก
       "ปันปัน" ศิวณัฎฐ์ อุ้ยตยะกุล นักเทนนิสไทย วัย 18 ปี มืออันดับ 2111 ไอทีเอฟ แร้งกิ้ง (อันดับโลกที่จัดโดย สหพันธ์เทนนิสนานาชาติ หรือ ไอทีเอฟ) ลงแข่งขันในประเภทชายเดี่ยว รอบคัดเลือกรอบแรก พบกับ เบลก เบย์ลดอน นักหวดหนุ่มออสเตรเลีย วัย 24 ปี ที่เพิ่งคว้าแชมป์ชายคู่สัปดาห์นี้ และยังเคยขึ้นไปอยู่อันดับ 49 ไอทีเอฟ แร้งกิ้ง และปัจจุบันเป็นมือ 490 ไอทีเอฟ แร้งกกิ้ง และในรายการนี้ถูกจัดให้เป็นมือวางอันดับ 16 ของรายการ
       ผลการแข่งขัน ปรากฏว่า ดวลกันได้อย่างสนุกและสูสี ก่อนที่ ศิวณัฎฐ์ ของไทย จะเป็นฝ่ายคว้าชัยชนะได้ 2 เซตรวด ด้วยสกอร์ 7-6 ไทเบรก 8-6 และ 6-4 ในเวลา 2 ชั่วโมง 9 นาที
       ศิวณัฎฐ์ ผ่านเข้าสู่การคัดเลือกรอบสุดท้าย ไปพบกับ "น็อต" ศุภวัฒน์ แซ่อุ้ย วัย 17 ปี ที่เข้ารอบด้วยการหวดเอาชนะ แซมเมียร์ ไรนา จากอินเดีย 2-1 เซต ด้วยสกอร์ 5-7, 6-1 และซูเปอร์ไทเบรก 11-9
       ด้านผลการแข่งขันของนักเทนนิสไทยรายอื่น มีดังนี้ ชายเดี่ยว คัดเลือกรอบแรก คงทรัพย์ คงคา (วาง 6) ชนะ ปาโบล มาร์เซล ตอร์เรส อัลไมด้า (สเปน) 6-4, 6-3 เครดิต ไชยรินทร์ (วาง8) ชนะ แอลเจ ฟิค (แอฟริกาใต้) 6-1, 6-2
       หญิงเดี่ยว คัดเลือกรอบแรก ศุภาพิชญ์ เกือรัมย์ ชนะ ริกเก้ เดอ โคนิง (วาง 3 เนเธอร์แลนด์) 6-4, 6-2 นาตาชา แสงพระจันทร์ (วาง 1) ชนะ เบียงก้า คอมปูเอสโต้ (ออสเตรเลีย) 6-1, 6-1 กมลวรรณ ยอดเพ็ชร ชนะ อมิตตาลัย ประสูตรนาวิน 6-3, 6-0
       สำหรับผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/?_gl=1*vy2xmx*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTY4OTQ3MjE2NS4yMzcuMS4xNjg5NDcyMTczLjAuMC4w</code></pre>
<!-- /wp:code -->

<!-- wp:image {"id":38169,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/B459C0B5-35CA-4F28-9E70-C77C05F18DC5-1024x683.jpeg" alt="" class="wp-image-38169"/></figure>
<!-- /wp:image -->