<!-- wp:paragraph {"align":"center","style":{"typography":{"fontSize":20},"color":{"background":"#abd7ea"}}} -->
<p class="has-text-align-center has-background" style="background-color:#abd7ea;font-size:20px"><strong>"นิการัตน์-ไพรินทร์"แชมป์หญิงคู่ศึกคัดตัวทีมชาติลุยเวิลด์คัพ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด(บีช เทนนิส) คัดเลือกตัวแทนทีมชาติไทย ประจำปี 2566 ที่สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จัดโดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ ซึ่งเป็นการคัดเลือกตัวแทนนักกีฬาทีมชาติไทย เพื่อเข้าร่วมการแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ คัพ 2023" ที่ริโอ เดจาเนโร ประเทศบราซิล ระหว่างวันที่ 4-10 ธันวาคมนี้ แบ่งเป็นชาย 3 คน หญิง 3 คน รวมทั้งสิ้น 6 คน เข้าแข่งขัน 3 รายการ คือ ชายคู่, หญิงคู่ และ คู่ผสม</p>
<!-- /wp:paragraph -->

<!-- wp:paragraph -->
<p>สำหรับการแข่งขันวันที่ 26 กันยายน คู่นักตบสาว นิการัตน์ วาทีนุกิจ จากนครปฐม กับ ไพรินทร์ ปัญจศิลป จากอุดรธานี ที่ตุนชัยชนะในนัดแรกมาได้ก่อนหน้านี้ ต้องคว้าชันชนะอีก 1 นัด เพื่อรั้งอันดับ 1 ในรายการนี้ให้ได้ โดยนัดสุดท้ายต้องเจอกับ ประกายกานต์ สาวิสิทธิ์ จากชลบุรี กับ หทัยชนก แสนยาอุโฆษ จาก กทม. ผลปรากฎว่า นิการัตน์ กับ ไพรินทร์ ต้องออกแรงถึง 3 เซต หลังแพ้ก่อนในเซตแรก 3-6 จากนั้นทั้งคู่กลับมาชนะในเซตสอง 6-1 และในการดวลซูเปอร์ไทเบรก นิการัตน์ กับ ไพรินทร์ ยังคุมเกมได้ดีกลับมาชนะอีก 10-7 ส่งผลให้ทั้งคู่ชนะ 2-1 เซต คว้าแชมป์ในรายการนี้ทันที</p>
<!-- /wp:paragraph -->

<!-- wp:paragraph -->
<p>ขณะที่นัดสุดท้าย หญิงคู่ วันที่ 27 กันยายนนี้ อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี จะพบกับ ประกายกานต์ สาวิสิทธิ์ จากชลบุรี กับ หทัยชนก แสนยาอุโฆษ จากกทม. ซึ่งไม่มีผลต่อการคว้าแชมป์เพราะทั้ง 2 คู่นี้ต่างก็แพ้ไปกันคู่ละ 1 นัด ด้านประเภทชายคู่ เข้าสู่รอบรองชนะเลิศ ดานี่ บาราทท์ กับ ซาเละฟรีรัส อัลมุฟาฎี จากชลบุรี ชนะ จิรัฏฐ์ นวสิริสมบูรณ์ กับ ฐิติพันธุ์ ทรัพย์กล้า จากกทม. 6-2, 3-6 และซูเปอร์ไทเบรก 10-7 ส่งผลให้ ดานี่ กับ ซาเละฟรีรัส ผ่านเข้าไปชิงชนะเลิศโดยจะพบกับ เล็กลามัตย์ แฮริสัน กับ เสกศักดิ์ ช่างหนอง จากชลบุรี ที่ตัดเชือกชนะ นภัส สังข์ทอง กับ พงศธร เบญจมาศ จากสงขลา 6-4 และ 7-5 ในวันที่ 27 กันยายนนี้</p>
<!-- /wp:paragraph -->

<!-- wp:image {"id":39521,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/382457111_712374660925519_1236423049063683651_n-1024x683.jpeg" alt="" class="wp-image-39521"/></figure>
<!-- /wp:image -->