<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><strong><br>“จูเนียร์เฟดคัพ”หอบผลงานเกินเป้ากลับบ้าน<br>ชมนักหวดพา“ไทย”ติดท็อป6โลกร่วมทีมยักษ์</strong></p>
<!-- /wp:paragraph -->

<!-- wp:paragraph -->
<p>ทีมนักหวดเยาวชนหญิงทีมชาติไทย “รวงข้าว” ลัลนา ธาราฤดี, “แพ็ตตี้” พิมพ์รดา จัตวาพรวนิช และ “เบลล์” ธมนพรรณ จงเลิศตระกูล ที่ร่วมกันคว้าอันดับ 6 จากการแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ เฟดคัพ บาย บีเอ็นพี พาริบาส์ 2019" รอบไฟนอลส์ หรือ รอบชิงชนะเลิศ 16 ทีมสุดท้าย ที่ยูเอสทีเอ เนชั่นแนล แคมปัส ในเมืองออร์แลนโด้ รัฐฟลอริด้า ประเทศสหรัฐอเมริกา พร้อมด้วย&nbsp;นายพชรพล คำสมาน กัปตันทีมจูเนียร์เฟดคัพไทย และนายภาณุพงศ์ จุลพันธ์ (ขวาสุด) นักกายภาพประจำทีม ได้เดินทางกลับถึงประเทศไทยแล้ว เมื่อวันที่ 4 ตุลาคม ที่ผ่านมา ด้วยสายการบิน อีวีเอ แอร์ เที่ยวบิน BR 211 โดยมี นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ และครอบครัวของนักกีฬา เดินทางไปต้อนรับอย่างอบอุ่น</p>
<!-- /wp:paragraph -->

<!-- wp:paragraph -->
<p>"กัปตันเอ็กซ์" นายพชรพล คำสมาน กัปตันทีมจูเนียร์เฟดคัพไทย เปิดเผยว่า ในศึกจูเนียร์ เฟดคัพ บาย บีเอ็นพี พาริบาส์ 2019 รอบ 16 ทีมสุดท้ายของโลกนั้น ทีมไทยทำผลงานได้ค่อนข้างดีและเกินเป้าหมาย ซึ่งตั้งเป้าไว้ที่รอบ 8 ทีมสุดท้ายแต่ก็สามารถคว้าอันดับ 6 ของโลกมาครองได้ และสนามแข่งขันก็เป็นกรีนเคลย์ นักเทนนิสไทยไม่เคยเล่น แต่ก็พยายามซ้อมและปรับตัวเพื่อให้เกิดความคุ้นเคยมากที่สุดภายใน 1 สัปดาห์ก่อนแข่ง ส่วนคู่แข่งขันที่เจอ แต่ละทีมก็ถือว่าหนักมาก เช่น สหรัฐอเมริกา เจ้าภาพ และทีมจากยุโรป โดยใน 8 ทีมสุดท้ายนั้นก็เป็นทีมยักษ์ใหญ่ของเทนนิสทั้งนั้น และไทยก็เป็น 1 ใน 6 ทีมของโลกด้วย</p>
<!-- /wp:paragraph -->

<!-- wp:paragraph -->
<p>"ทีมไทยได้อันดับ 6 ของโลกมาในปีนี้ ต้องชื่นชมน้องๆ นักกีฬาที่ช่วยกันทำหน้าที่ของตัวเองได้อย่างเต็มที่ เชื่อฟังและอดทน มีระเบียบวินัยในการฝึกซ้อมและแข่งขัน ขอบคุณผู้ฝึกสอนและทีมงานทุกคนที่ให้กำลังใจและให้ความร่วมมือเป็นอย่างดี รวมทั้งขอบคุณ คุณกิตตน์สมบัติ เอื้อมมงคล นายกสมาคมกีฬาเทนนิสฯ คุณไทยทนุ วรรณสุข เลขาธิการสมาคมกีฬาเทนนิสฯ และคณะกรรมการอำนวยการสมาคมกีฬาเทนนิสฯ ทุกท่านที่ให้โอกาสไปฝึกซ้อมล่วงหน้าที่สหรัฐอเมริกาเป็นเวลา 1 สัปดาห์ และดูแลทีมในทุกด้านเป็นอย่างดี ขอบคุณแฟนเทนนิสชาวไทยที่ติดตามทางเฟสบุ๊คสมาคม น้องๆ ได้อ่านและหวังว่าจะให้กำลังใจน้องๆ ในการทำผลงานเพื่อทีมชาติไทยต่อไป" นายพชรพล กล่าว</p>
<!-- /wp:paragraph -->

<!-- wp:paragraph -->
<p>ขณะที่ ลัลนา ธาราฤดี, พิมพ์รดา จัตวาพรวนิช และ ธมนพรรณ จงเลิศตระกูล กล่าวร่วมกันว่า ขอขอบคุณกองเชียร์ชาวไทย และคนไทยทุกคนที่ไปเชียร์ถึงสนามในสหรัฐอเมริกา ทีมไทยได้อันดับ 6 กลับมาถือว่าเกินเป้าหมายมาก ภูมิใจกันมาก หลังจากนี้ ลัลนา และ พิมพ์รดา มีโปรแกรมลงแข่งขันเทนนิสเยาวชนนานาชาติ ที่ศูนย์พัฒนากีฬาเทนนิสแห่งชาติ เมืองทองธานี จำนวน 2 รายการคือ "ไทยแลนด์ ไอทีเอฟ เวิลด์ เทนนิส ทัวร์ เจ2" เกรด 2 ระหว่างวันที่ 14-19 ตุลาคม 2562 และรายการ "ไทยแลนด์ ไอทีเอฟ เวิลด์ เทนนิส ทัวร์ เจ4" เกรด 4 ระหว่างวันที่ 21-26 ตุลาคม ก็ขอให้คนไทยช่วยเชียร์และให้กำลังใจต่อไปด้วย ขณะที่ ธมนพรรณ จะไปแข่งขันที่ประเทศจีน</p>
<!-- /wp:paragraph -->

<!-- wp:paragraph -->
<p>สรุปอันดับ 1-8 ในการแข่งขัน "จูเนียร์ เฟดคัพ บาย บีเอ็นพี พาริบาส์ 2019" รอบไฟนอลส์ หรือ รอบชิงชนะเลิศ 16 ทีมสุดท้ายของโลก ดังนี้ อันดับ 1 สหรัฐอเมริกา อันดับ 2 สาธารณรัฐเช็ก อันดับ 3 รัสเซีย อันดับ 4 เยอรมนี อันดับ 5 ฝรั่งเศส อันดับ 6 ไทย อันดับ 7 อิตาลี และอันดับ 8 แคนาดา</p>
<!-- /wp:paragraph -->

<!-- wp:paragraph -->
<p>          สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23738} -->
<figure class="wp-block-image"><img src="https://www.bucket.cloudaccess9.com/ltatorg/2019/10/71241377_2613298615359757_8135511753409691648_o-1024x683.jpg" alt="" class="wp-image-23738"/></figure>
<!-- /wp:image -->