<!-- wp:paragraph {"align":"center","style":{"typography":{"fontSize":20},"color":{"background":"#c9f3ca"}}} -->
<p class="has-text-align-center has-background" style="background-color:#c9f3ca;font-size:20px"><strong>หวดชาย-หญิงไทยประเดิมหรูคว้าชัยศึกยู-12ชิงชนะเลิศเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงชนะเลิศแห่งเอเชีย 2023 ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-ไฟนอลส์" ซึ่งแข่งบนสนามดิน ที่เมืองเชิมเกนท์ ประเทศคาซัคสถาน ได้เปิดฉากอย่างเป็นทางการแล้ว เมื่อวันที่ 11 กันยายน โดนช่วงเช้าได้มีพิธีเปิดการแข่งขันที่จัดขึ้นอย่างเรียบง่าย จากนั้นเริ่มต้นการแข่งขัน โดยทีมไทยทั้งชาย และ หญิง ประกอบด้วย ทีมหญิง คือ "ไอซ์" ปวีณอร นวลศรี, "บีบี" ปัฐน์ธินันต์ เผือกคำ และ "พลอย" พลอยเพชร ด้วงเขียว โดยมี "โค้ชคุง" นายศรัญพงศ์ บริสุทธิ์พงศ์ เป็นผู้ฝึกสอน, ทีมชาย คือ "นโม" ธรรมะ โคศิริ, "นะโม" ศิวกร ฉวยกระโทก และ "ไบรตั้น" ปาณะวัฒศ์ เซี่ยงเห็น โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน ร่วมด้วยการทำหน้าที่ของ นายบุญมี โพธิ์ไพจิตร เจ้าหน้าที่นวด มีโปรแกรมลงแข่งทั้งคู่ ทีมชายไทย ลงแข่งนัดแรก กลุ่ม บี พบ อิหร่าน ผลปรากฎว่า ทีมนักหวดรุ่นจิ๋วของไทยชนะไปอย่างสนุก 2-1 คู่ จาก เดี่ยวมือ 2 "นะโม" ศิวกร ฉวยกระโทก ชนะ อารัด ไซนาลี 6-2, 6-3 และ ประเภทคู่ ศิวกร กับ "ไบรตั้น" ปาณะวัฒศ์ เซี่ยงเห็น ชนะ อารัด ไซนาลี กับ รามติน ราฟีอีโบรูจานี 7-5, 6-3 ขณะที่ เดี่ยวมือ 1 "นโม" ธรรมะ โคศิริ ยื้อสู้กับ รามติน ราฟีอีโบรูจานี ถึงซูเปอร์ไทเบรก ก่อนที่นักหวดไทยจะมีอาการตะคริวขึ้นจนไม่สามารถแข่งต่อได้ทำให้พ่าย 3-6, 6-4 และ 5-7ret. ด้านทีมหญิง ไทย อยู่กลุ่ม ดี นัดแรกพบกับ อุซเบกิสถาน โดยผลแข่งขันเป็นทีมเยาวชนไทยที่สามารถเอาชนะได้สำเร็จ 2-1 คู่ จาก เดี่ยวมือ 1 "ไอซ์" ปวีณอร นวลศรี ชนะ มุสลิม่า ตูร์ดิมูโรโดว่า 6-0, 6-2, ประเภทคู่ ปวีณอร กับ "พลอย" พลอยเพชร ด้วงเขียว ชนะ มาริย่า คิมยากาโรว่า กับ ซาลาธ่า นิซาเมียว่า 6-2, 6-0 ส่วนเดี่ยวมือ 2 "บีบี" ปัฐน์ธินันต์ เผือกคำ พ่าย มาริย่า คิมยากาโรว่า 1-6, 3-6 สรุปสถานการณ์การแข่งขัน ทีมชาย กลุ่ม บี ไทย อยู่อันดับ 2 แข่ง 1 นัด ชนะ มีแมทช์ได้-เสีย 2-1, เซตได้-เสีย 5-2, เกมได้-เสีย 39-30 โดยมี ฮ่องกง เป็นที่1 หลัง แข่ง 1 นัดชนะเช่นกัน แต่แมตช์ได้-เสียดีกว่า คือ 3-0 ทีมหญิง กลุ่ม ดี ไทย นำเป็นที่ 1 หลังแข่ง 1 นัดชนะ มีแมตช์ได้-เสีย 2-1, เซตได้-เสีย 4-2, เกมได้-เสีย 28-16</p>
<!-- /wp:paragraph -->

<!-- wp:image {"id":39188,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/375957924_702726225223696_3936371608929417600_n-1024x768.jpg" alt="" class="wp-image-39188"/></figure>
<!-- /wp:image -->