<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a35f"}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:22px"><strong>ทีมชาติรุ่น 14 ปีพร้อมสู้เทนนิส<br>แย่งตั๋วลุยชิงแชมป์โลกไฟนอลส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า เมื่อวันที่ 16 มี.ค. ที่ผ่านมา สมาคมฯ ได้ส่งนักเทนนิสเยาวชนหญิงทีมชาติไทย ได้แก่ "น้องไอซ์" ปวีณอร นวลศรี, "น้องเบียร์" โชติรินทร์ แก้วก่า และ "น้องพิงค์" กนกอินทร์ วงศ์ภูวรักษ์ เดินทางไปแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย ระหว่างวันที่ 18-23 มี.ค. 2567 ภายใต้การควบคุมทีมของ "โค้ชโน๊ต" นายศรายุธ ทีปกากร ผู้ฝึกสอนทีมชาติไทย และ​เทรนเนอร์ประจำทีม "โค้ชไก่" นายพันธุ์ทิวา ชาวอุทัย
  ด้านนักเทนนิสเยาวชนชายทีมชาติไทย รุ่นอายุไม่เกิน 14 ปี จะเดินทางไปแข่งขันรายการเดียวกัน รายการ "2024 ไอทีเอฟ เวิลด์ จูเนียร์ เทนนิส" รอบคัดเลือกโซนเอเชีย/โอเชียเนีย โดยจะตามไปสมทบที่เมืองกูชิง ในวันที่ 23 มี.ค. เพื่อเข้าร่วมการแข่งขันระหว่างวันที่ 25-30 มี.ค. 2567 สำหรับทีมชายของไทย นักกีฬา ได้แก่ "น้องไพน์" ธรรม์ พันธราธร, "น้องตรัย" ตรัย ศรีเสน และ "น้องนโม" ธรรมะ โคศิริ โดยมี "โค้ชจิม จ่าสิบเอก สหทัศน์ ศุภกิจ เป็นผู้ฝึกสอนทีมชาติไทย และนายบุญมี โพธิ์ไพจิตร ทำหน้าที่เทรนเนอร์ประจำทีม
  "ตอนนี้ทุกคนมีความพร้อมสำหรับการแข่งขันเพื่อทีมชาติไทยแล้ว ก็ต้องขอบคุณผู้ฝึกสอนและคณะทำงานที่ช่วยกันเตรียมนักกีฬา ซึ่งมีเป้าหมายเดียวกันคือ จะพยายามคว้าโควตาไปแข่งขันรอบไฟนอลส์ให้ได้ ผมขออวยพรให้ทุกคนโชคดีและประสบความสำเร็จตามที่คาดหวังไว้ เป็นกำลังใจให้ครับ"
  นายสุชัย กล่าวในช่วงท้ายว่า หลังจากจบรายการประเภททีมแล้ว จะมีการแข่งขันประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ระหว่างวันที่ 8-19 เม.ย. และนักเทนนิสเยาวชนไทยในชุดนี้ จำนวน 4 คน ได้แก่ ปวีณอร, โชติรินทร์, ธรรม์ และ ตรัย จะเดินทางไปแข่งขัน โดยมี "โค้ชเอ็กซ์" นายพชรพล คำสมาน เป็นผู้ฝึกสอนทีมชาติไทย และ "โค้ชพัตเตอร์" นายนนทพัทธ์ เฟื่องเดช ทำหน้าที่เทรนเนอร์ประจำทีม ก็ขอให้ทุกคนโชคดีและประสบความสำเร็จในการแข่งขันดังกล่าว.</code></pre>
<!-- /wp:code -->

<!-- wp:image {"id":41947,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4183-983x1024.jpeg" alt="" class="wp-image-41947"/></figure>
<!-- /wp:image -->